TÀRRACO: 
MITOLOGIA I 
CULTURA RELIGIOSA 


Maria Antònia Ferrer Bosch 


(publicacions) 


llurv 


N Cercle d'Estudis Històrics i Socials 
Guillem Oliver del Camp de Tarragona 


ÈDITEN: 


Publicacions de la Universitat Rovira i Virgili 
Av. Catalunya, 35 : 43002 Tarragona 
Tel. 977 55 8474 - A/e: publicacionsCurv.cat 


veveve.publicacions.urv.cat 


Cercle d'Estudis Històrics i Socials 

Guillem Olivers del Camp de Tarragona 

L'Arxiu, M2 Espai Tabacalera 

Av. Vidal i Barraquer : 43005 Tarragona 

Tel. 977 296 230 : A/e: guillemoliveréguillemoliver.com 


Primera edició en paper, 1997 
Primera edició digital, maig del 2019 


ISBN: 978-84-8424-7778-4 
DL: T 1393-1997 


ÍNDEX 


PRE noonsommammasnnssesNosnne 5 
INTRODUCCIÓ 9 
L ELS ESCIPIONS. FUNDADORS DE TÀRRACO I REFORMADORS RELIGIOSOS .......... 15 
Es ONEENS cciciccimam€msssssanmsansantisisosse 17 

2, Pundació dE TàrbaCO ixereseeossssssesmmmnmmmmsmt ms 23 

3. Muralla. Minerva, deessa protectora ........memmmanaaranansananananananananmasssom serena 2 

4. Religió romana durant la Segona Guerra Púnica mer Z0 

5. Els Escipions i el seu pensament filosòfic ..........2e2aiaanananananonavnoasazamesasammanensanmómmmmnnnn 28 

Il. CULTE PRIVAT. PERVIVÈNCIA DE LA RELIGIÓ ANTIGA ...122222222ea2anoaanenonaanonmeme 49 
LOS area rar ameE re ei memnE atm Dl 

2. Jardins 1 déus de lanatura ses ciaicamió deis 60 

24: Acompanyants de Bacus eis atmsenmmsnttiicidsiasiayts 61 

2.2. Acompanyants de Venus i Hèrcules 65 

3. Culte:als morts: espais i ritus fUmèratis a.aarnnonosononmossonzoimmmmenemosmenyo/z00meeoms tn 68 

Sl SO OR dE TACIOO emeses 71 

32: Ritus funeraris sn) Ca EG GO mem TD 

33: La torre dels Escipion se as iii 82 

III. PANTEÓ ROMÀ. ORDENACIÓ RELIGIOSA za2eevreaaaanaeaosennemaeenemnenmenmomeeomemme 101 
1. La Tríada: Júpiter, Juno i Minerva ............9esososonenenananesoamenenvonananeneseneemenenmnnanaensememnenneneen 105 

2. Germans de Júpiter: Vesta, Ceres, Neptú i Plutó ————— en 111 


3. Fills de Júpiter: Mart, Venus, Vulcà, Apol-lo i Diana .. 
4. Altres fills de Júpiter: Mercuri i Líber BacUS ........ososorozosa20soraiareososacinsasasassonansinasnmannnnas 
5. Mortals divinitzats ————————————————————————— 126 


IV: CULTES D'ESTAT sum ts mm mada 161 


1: Culte a l'emperadori Tàrraco mini óóónméommie za em mm 163 

1 Ac gust AU dE dE soemonssomnmemmmys esmen 167 

1.2. Programa renovador de la religió ..............sosoaoo220202222ssanaotemensereesenentereeneeamenneneaeta 169 

TD PB OC eererormameeeoeooamntatsommommmseçnmmnmtt desem s 173 

2, Ritus i cerimònies Túdiques sis ms lalmntmmsmstndsmd i 177 

211. Teatrè i festes eHpioseS ts emma 1/8 

DO, ARA EH ESC QI OS sonets 183 

23. CIC d DONIYA ieomsasarsononoposonenememamsenasçeseoemenssmmmymeneamsenyemonyçonmessmmsseee 188 

3. Associacions i religió: L'Schola del Collegium Fabrum an 193 

V COT MSTERICS nament smeny 215 
is Rituals de Bacus siti si ies mesa 218 

2. Déus foranis: Atis, Isis, Mitra i Dea Caelestis ............voraneninaneseemosommonsasannseetaree 220) 
BIBLIOGRAFIA CITADA EN ELS CAPÍTOLS ..mitiriicicitiiatitcnóon,stis€y0n mn ns 258 


ÍNDEX DE NOMS I CONCEPTES MITOLÒGICS I DE LA CULTURA ROMANA - 261 


PRÒLEG 


Sovint, a la nostra vida diària, fem servir mots i idees relacionats amb el pan- 
teó grec o romà sense donar-li més importància: per a nosaltres, és molt frequent 
de dir que una noia és bella com una Venus o escoltar —en una retransmissió 
futbolística— un locutor que ens parla del porter d'un dels equips com el can 
Cerbero- local o foraster. S'utilitzen expressions com dormir-se en els llorers, es 
posen ous al damunt de les mones de pasqua de resurrecció 0, com encara passa 
en alguns llocs, es fa un sopar mentre es vetlla un difunt. 


Els nostres costums, la nostra llengua i la nostra religió estan esquitxats de 
referents dels quals moltes vegades ignorem l'origen però que tenen la seva gè- 
nesi en un món cultural que s'arrela en el més profund de la cultura mediterrà- 
nia de què som hereus. 


Descobrir o interpretar aquest desconeixement o, millor dit, aquests coneixe- 
ments tan arrelats a la cultura popular, penso que és una tasca apassionant i que 
motivarà moltes persones que poden esbrinar el perquè de moltes coses que es 
fan o es diuen de forma gairebé inconscient. A tothom meravella investigar el 
seu arbre genealògic i furgar en allò que els seus avantpassats van dir o fer. 


En el cas que ens ocupa, centrat en el món de la cultura religiosa i la mitologia, 
és molt interessant de veure com una religió com el cristianisme agafa multitud 
de referents que ens evoquen escenes i costums religiosos del moment en el qual 
va néixer, en el si de la societat romana. Podem comprovar com el cristianisme 
va triomfar per sobre d'altres religions que també tendien al sincretisme religiós 
(un bon exemple era el culte a Mitra). A totes elles hi trobem la constant de suc- 
cessió de vida-mort-resurecció, la del sacrifici o oferiments a un déu, la de com- 
partir els aliments sacrificats i beneits pels déus o deesses, etc. Molts dels rituals 
pagans s'incorporen al món cristià i han arribat fins a nosaltres, tot i que amb 
variacions, després de dos mil anys. 


Facilitar aquests coneixements al gran públic és una missió que moltes vega- 
des queda en un segon terme per part dels especialistes. És molt important que 


la gent sàpiga i pugui descobrir per ella mateixa els seus orígens culturals, que 
disposi de la informació que li permeti entendre per què fa alguns dels seus ac- 
tes, el perquè de les seves paraules o del seu entorn més immediat, 


Aquesta aproximació a la història, lluny de banalitzar-la, el que fa és tancar 
un cicle que comença amb la investigació i que, amb bona lògica, hauria de fina- 
litzar amb diverses publicacions dirigides als diferents segments de públic que 
poden estar interessats en el tema que s'hagi tractat. És, possiblement, la millor 
manera de treure el màxim rendiment a la recerca científica, fer-la arribar a tot- 
hom adeguant-la a les seves necessitats i als seus interessos. 


Per posar un exemple d'altres camps de la recerca, podríem esmentar el gran 
èxit dels documentals que ens parlen de temes tan distants com la vida dels ani- 
mals del Pol Nord, de les selves amazòniques, del món microscòpic que ens rodeja 
0 dels astres que configuren el firmament. Hi ha una part del món de la recerca 
que ha sabut explicar de forma molt gràfica aspectes o teories tan complicades 
com la vida d'una ameba o la teoria de la relativitat. En el camp de la divulgació 
científica, a les ciències socials els queda molt per arribar al grau de divulgació i 
d'acceptació popular que s'ha aconseguit en determinats apartats de les ciències 
naurals o de la física. Es fa difícil justificar per què no hi ha més literatura o 
documentals cinematogràfics que ens ajudin a entendre moltes de les accions o 
expressions que inconscientment utilitzem al llarg del dia. Tan sols dins del món 
de la novel-la històrica s'està fent un esforç de divulgació, per cert amb força èxit 
en alguns dels casos. Cal buscar, doncs, un enfocament més lúdic, més participa- 
tiu, que apropi els ciutadans al món de la història i, en general, de les ciències 
socials. 


En aquest sentit és molt lloable l'esforç de recopilació, d'organització i d'ade- 
quació dels continguts que ha fet Maria Antònia Ferrer en aquesta publicació. En 
primer lloc, ha fet una síntesi que a tothom interessat en la mitologia grega i 
romana els resultarà de molt agradable lectura. Punt per punt, va desglossant els 
diferents aspectes del panteó romà, amb explicacions detallades (en algun mo- 
ment àdhuc amb cert to desentadat) que fan que a mesura que ens endinsem en 
el text anem assaborint un món del qual —com dèiem al principi d'aquest prò- 
leg— tenim constants referències a la vida actual. 


D'altra banda, també voldria destacar l'esforç de recopilació de tota la infor- 
mació que en l'àmbit de l'arqueologia hi ha disponible en aquest moment refe- 
rent a la Tarragona romana. Aquesta informació la trobem ordenada i relaciona- 
da de forma sistemàtica amb la cultura religiosa dels nostres avantpassats. De 
manera que gradualment el lector podrà esbrinar els orígens i el funcionament 


del món religiós d'època romana i relacionar-lo amb les restes arquitectòniques, 
d'estatuària i d'epigrafia que fins als nostres dies s'han conservat als museus i a 
la pròpia estructura urbanística de la ciutat de Tarragona. Aquest esforç de rela- 
ció em sembla un exercici molt interessant, car d'una forma molt directa enllaça 
les fonts del passat amb les restes del present i aconsegueix d'aquesta manera 
mantenir el relat viu i l'interès constant del lector. 


Per finalitzar, direm que és una obra de divulgació perfecta perquè combina 
la rigorositat històrica amb l'adequació dels continguts d'una manera que de ben 
segur interessarà tant els investigadors com el públic en general. 


Josep M. Carreté Nadal 


INTRODUCCIÓ 


La Tarragona romana, la Tàrraco monumental, tan estudiada, esbombada i 
analitzada en el seu esplendor, no pot resultar llunyana a cap tarragoní: tanma- 
teix, se m'accentuava la impressió que, entre tessel-les i catalogacions, entre tan- 
tes peces de museu i noves troballes, se'ns perdia la gent que hi visqué, que no 
eren òbviament ni pedres ni columnes, sinó éssers propers a nosaltres en la seva 
humanitat. I què de més humà, m'havia de preguntar, que la cosmovisió d'un 
col-lectiu2 


Tota religiositat és una particular ordenació de l'univers i de l'home respecte 
d'ell mateix: constitueix, durant segles, la font bàsica dels valors que cohesionen 
una societat, que li donen un sentit, una idea de projecte comú i compartit. És la 
cruilla entre les necessitats emocionals individuals que la reclamen i les condici- 
ons del conjunt social que la dissenyen a la seva imatge i semblança. Té, per tant, 
una funció íntima, no resseguible a través de la Història, i una altra referent al 
col-lectiu, que reforça els components d'interdependència entre els seus mem- 
bres. 


Això s'ha tingut en compte en aquesta obra: no podia ser d'altra manera. La 
primitiva religió romana comparteix amb tot el bloc indoeuropeu un mateix ori- 
gen: la terna primigènia que reflecteix l'ordre social —sacerdots, guerrers, pas- 
tors / conreadors—, solidaris en sentit ampli amb els elements de la natura. Soci- 
etats de base agrària, lligades al cicle de les collites i, per tant, dels astres, que 
tenen unes creences en què l'harmonia de l'ecosistema pot ser contradita per in- 
fortunis no controlats: la regular irregularitat de la collita, sempre present, 
periòdicament catastròfica, que necessita de les pregàries i l'endevinació, de ve- 
gades dels guerrers en busca de noves terres. 

La primitiva religió romana té a veure amb la també primitiva organització 
social del Laci. No es tracta d'un ordenament jerarquitzat i necessitat de media- 


dors inapel-lables, sinó d'un corpus proper a cada individu en tant que integrant 
del col-lectiu, el qual afecta la vida quotidiana, on harmonia i infortuni s'atreuen 


egQe 


i conjuren de manera privada, a les llars, amb cada pas important en la vida de 
l'ésser humà —el naixement, el pas a l'edat adulta, el matrimoni—, i molt 
especialment davant la mort. Si la base de la societat agrària primigènia és la 
família, el clan, el parentiu, la religió mima i protegeix aquesta unitat que l'ha 
ideada. 


Quan Tàrraco és fundada, la religió romana ja havia adquirit graus progres- 
sius de complexitat, com la seva mateixa base social. Allò que d'ancestral resta en 
la cosmovisió dels col-lonitzadors té a veure amb el culte privat que continuen 
efectuant a casa seva, respecte dels seus, vius o morts. Per tant, els orígens, a 
través de les restes arqueològiques i epigràfiques de Tàrraco, se'ns presenten 
només com a pervivència d'un món que la futura capital de l'Hispània citerior 
mai no havia viscut. En tant que pervivència, però, i pervivència fluida, queda 
reflectida en aquest estudi. 


En efecte, el contacte de Roma amb la civilització grega, impregna la primiti- 
va religiositat de nous elements, Les guerres púniques, a més, fan tornar els ulls 
romans als déus que havien oblidat un tant, i s'apressuren a buscar la salvació en 
els Llibres Sibil-lins i els seus intèrprets, a la recerca de l'estabilitat perduda. Fruit 
d'aquesta commoció social, s'esdevé una primera reforma religiosa: l'assimilació 
del culte romà al grec, i per tant l'ordenació dels déus en el Panteó, com també la 
introducció del culte a Cibele, deessa oriental. 


L'hel-lenització de la religió romana deu molt a la figura dels Escipions, famí- 
lia d'amplis contactes amb pensadors i corrents filosòfics grecs. Els Escipions, 
com és ben sabut, funden Tàrraco: són ells i el seu entorn els qui ens permeten 
situar un punt d'arrencada en aquest estudi: quan Tàrraco apareix com a colònia 
romana, els seus fundadors hi porten el seu bagatge religiós, ara transformat. 


L'ordenació en el Panteó jerarquitza les forces divines, com cada cop més je- 
ràrquiques ho eren les humanes. Els dotze grans déus —símbol de preeminència 
sobre el caos— s'enfronten, s'estimen i lluiten amb les mateixes passions que els 
mortals, per bé que la darrera paraula la té Júpiter, l'autoritat del qual finalment 
prevaleix. L'ordenació en el Panteó permet una cosmovisió més integrada del 
col-lectiu, un sentit de pertinença a la polis, a l'Estat, més enllà dels lligams natu- 
rals del parentiu. Tàrraco està plena de testimonis religiosos corresponents a 
aquest estadi. 


Si la Segona Guerra Púnica havia propiciat aquesta primera reforma, les guer- 
res del segle I aC en propiciaran una segona, i el pas de la República a l'Imperi. 
L'economia de rapinya, les clienteles de botí entre generals i soldats, es traslla- 
den com a model a l'Estat. És en aquesta etapa on hi ha menys dubte de la funció 


e le 


social de la religió: adoptar la figura imperial enfront de figures més representa- 
tives anteriors, i a més legitimar un dels generals de cada triumvirat respecte de 
la resta. 


Com és habitual en aquests casos, la legitimació d'allò nou passa per la recon- 
versió de la tradició a què el col-lectiu estava acostumat. August no porta amb ell 
una llista d'estranys déus desconeguts, sinó que entronca la figura del seu pare 
polític, Cèsar, amb els déus vigents, amb la qual cosa queda inscrit en el cercle 
diví, i això tant en l'àmbit del Panteó com en el privat, quan el seu geni sigui 
identificat al de tota la ciutadania romana. 


És de nou des de Tàrraco que August planifica la reforma per la qual la religi- 
ositat de Roma quedarà adscrita a la seva persona. A partir d'aquest moment, es 
tracta d'escampar la bona nova, a través d'actes lúdics i cerimònies 
politicoreligioses: els Jocs, els espectacles de l'Amfiteatre, del Circi del Teatre, els 
sacerdots per al culte imperial, seran les concrecions a través de les quals la ciu- 
tadania s'habituarà a introjectar l'ordre social, i a veure units, a través de les està- 
tues i ornamentacions diverses dels edificis que acullen aquests espectacles, les 
figures divines i les dels emperadors. No cal dir que Tarragona conserva nom- 
brosos vestigis d'aquests cultes d'Estat, més encara tenint en compte que el seu 
gran moment d'esplendor té lloc al segle II dC, en plena eufòria imperial. 


La divinització de l'emperador comporta un canvi substancial en les relacions 
home-déus. En efecte, a Roma es combinava el politeisme dins l'imaginari amb 
un monoteisme fàctic, en què la llibertat religiosa de les primeres etapes esdevé 
un principi d'autoritat encarnat en l'emperador. En endavant, podrà aprovar o 
prohibir cultes, d'acord amb les consideracions d'Estat, com a veu més propera i 
precisa dels designis divins. 


Així s'esdevingué amb els cultes mistèrics. La introducció d'alguns cultes ori- 
entals a Roma, a través de la influència que havien deixat a les colònies gregues, 
ara romanes, és un fenomen antic. Els Escipions, com hem dit, tenien força con- 
tactes amb figures destacades del pensament grec, i són els qui protagonitzen, en 
una primera etapa, la incorporació del culte a Cibele entre els romans. Són també 
els qui acullen dins el seu àmbit idees alienes a la mateixa Roma, idees de 
pervivència després de la mort, i d'un destí al més enllà lligat al comportament 
terrenal en el context de la polis. 


Amb el temps, aquestes idees prendran força en forma de culte, sigui recupe- 
rant el sentit primigeni d'algunes divinitats incloses al Panteó —Liber Bacus—, 
sigui introduint un autèntic culte a déus foranis —Atis, Isis, Mitra—. Tot plegat, 
ens trobem davant dels cultes mistèrics, que aporten a la religiositat romana la 


elle 


idea de resurrecció, de triomf individual sobre la mort, i dels quals tenim també 
constància a Tàrraco. 


Aquests cultes, entornats de secretisme iniciàtic, passaren de ser tolerats i fo- 
mentats des de les instàncies oficials a ser perseguits i prohibits. La religió oficial, 
és a dir, l'emperador, veia amb recel uns cultes on la salvació era el fruit d'una 
relació directa home-déu, sense intermediaris divinitzats, i on el secretisme po- 
dia amagar conspiracions contra el seu poder. Tanmateix, aquestes no són sinó 
les darreres etapes d'una religió en principi tolerant i cosmopolita, plena de di- 
namisme, on totes les vivències i explicacions hi tenien cabuda. 


Fins ara, hem presentat l'ordre funcional que vertebra la present obra. Els seus 
capítols recullen tots aquests estadis, i la seva ordenació cronològica hi té a veu- 
re. És la concessió que he volgut fer a la disciplina historiogràfica, de la qual 
malgrat tot m'he nodrit. Tanmateix, no era aquesta la finalitat última d'aquesta 
obra. Necessitava i volia desempallegar-me dels tics retòrics i les explicacions 
acabades pròpies de l'academicisme. La funció social de la religió és important, 
com ho és la vivència íntima de la religiositat. Sí, però, i els déus2 


Hom podia donar encara un altre pas, i és això el que he volgut relatar. Els 
nens de Tàrraco, com els de Roma, aprenien antigues i boniques llegendes en- 
torn de les passions divines, dels estira—i—arronsa dels déus. Davant la taula, se'ls 
explicava per què era indispensable la presència de la sal travessaven la llar amb 
la nova esposa en braços, com ara, però sabent-ne el motiu: posaven als jardins 
de casa seva nimfes i Venus, tot recordant, mentre encarregaven l'estàtua a algun 
membre del Collegium Fabrum, què hi tenien a veure aitals deesses amb les ai- 
gúes, segons els mites, invocaven la protecció dels déus d'acord amb cada neces- 
sitat, tot tenint present com aquests havien vençut, a l'Olimp, dificultats sem- 
blants a les seves pròpies: sabien perfectament què podien i no podien fer davant 
alguns sacerdots, anaven als espectacles públics i, potser, imaginaven des del 
seu seient el ritu del gladiador encomanant-se a Nèmesi a la part subterrània de 
l'arena feien gravar làpides mortuòries per als seus éssers estimats i, finalment, 
encarregaven el seu propi sarcòfag amb imatges que defugien la idea de la mort 
0, en etapa més avançada, que recordaven l'esperança del retorn. 


Es tracta, doncs, de recuperar aquesta poesia que —no se m'escapa— segura- 
ment és més present en els ulls dels contemporanis que contemplen el passat, 
que no pas en la mirada dels protagonistes reals d'aquelles èpoques: els vestigis 
de Tàrraco ens permeten situar la conducta religiosa dels seus habitants, i també 
insuflar vida a les estàtues, columnes i monuments adormits i emmudits. És per 
això que no m'estic de referir-ne llegendes i mites, i és per això també que hem 
volgut acompanyar-les d'imatges, treure dels museus l'hieratisme gèlid de la 


pedra, i presentar, als interessats, el món dels déus i d'aquells que hi creien com 
a quelcom en moviment i ple de vida. 


La selecció i comentari iconogràfic ha estat a càrrec del Dr. Raimon Arola, 
professor de la Universitat de Barcelona, i especialista en Simbologia i Mitologia 
en l'Art. A partir de gravats, pintures, escultures i relleus elaborats a l'antiguitat, 
o bé que hi fan referència, s'il-lustren els diferents fragments del text, la concep- 
ció que hom tenia dels déus, els seus atributs, o les escenes que protagonitzaren 
d'acord amb els mites. En cada apartat es confronten les imatges que provenen 
de Tàrraco i aquelles altres que, amb la mateixa temàtica, mostren des de diver- 
sos espais i èpoques la contínua reelaboració dels mites clàssics. En qualsevol 
cas, els déus que es recullen en textos i imatges hi són referits amb la seva deno- 
minació romana, independentment que hagin estat catalogats, de vegades, d'acord 
amb les creences hel-lèniques o d'altres. 


Pel que fa a la bibliografia, presentada per capítols, no s'ha pretès realitzar-ne 
una llista exhaustiva, sinó que només es tenen en compte els estudis que final- 
ment han estat citats al text. Les obres clàssiques, que no se citen per raons òbvi- 
es, pertanyen a la col-lecció Clàssics Fundació Bernat Metge. 


Aquest estudi es completa amb un índex de noms, conceptes mitològics i cul- 
tura religiosa, que permet un seguiment paral-lel de la informació donada, d'acord 
amb els punts d'interès del lector. 


Finalment, i aquesta vegada sense caure en la típica formalitat buida de con- 
tingut, voldria agrair al director i personal del Museu la seva magnífica atenció i 
sempre professional disponibilitat a l'hora de facilitar-me l'accés al repertori bi- 
bliogràfici material de l'Arxiu Fotogràfic que aquesta entitat conserva. Al Raimon 
per la seva ajuda i col-laboració. A la M. Jesús Muinos per haver-me escoltat i 
entès. A Gràfiques Arrels perquè ha interpretat el que jo pretenia. I al Jordi Piqué 
i als membres de la junta directiva del CEHS Guillem Oliver per la seva confiança. 


Tarragona, 27 de juny del 1997 


M. Antònia Ferrer i Bosch 


l 
ELS ESCIPIONS 


FUNDADORS DE TÀRRACO I 
REFORMADORS RELIGIOSOS 


1. Orígens 


Tarragona és plena de restes arqueològiques romanes que confirmen que 
Tàrraco, a més de ser una polis (ciutat) romana, fou el centre religiós i administra- 
tiu de la provincia Hispania citerior, Ens és fàcil, contemplant-ne els monuments i 
seguint les explicacions que ens donen, imaginar-nos la grandesa de Tàrraco, 
però poques vegades reflexionem que hi van viure uns éssers, els nostres avant- 
passats, que, a més de residir en una ciutat magnífica prop del mar i amb un 
color de cel preciós, eren uns homes que tenien unes creences, adoraven uns 
déus, i n'explicaven les històries amb mites —perquè això és el mite, la llegenda 
entorn dels déus, herois o bé orígens d'un poble, que expressa de manera simbò- 
lica un concepte religiós, filosòfic o social. 


Alguns dels vestigis arqueològics trobats a Tarragona o als seus voltants indi- 
quen les cerimònies religioses que es practicaren a l'època romana, i això ens ha 
portat a fer un estudi del material arqueològic referent als déus i al seu culte, 
convençuts que edificis i imatges reflecteixen l'estat d'una societat i els seus va- 
lors, així com els moments d'eutòria i de crisi. És més, voldríem reflectir la relació 
que hi ha entre una imatge i els seus observadors contemporanis, convençuts 
que la història d'una ciutat i dels seus habitants no es construeix només amb 
l'estudi dels esdeveniments, sinó també de la mentalitat de la gent que hi va 
viure en aquell moment. 


El concepte de culte —conjunt de cerimònies amb què hom ret homenatge als 
déus— s'estén, en el present estudi, tant a les pràctiques privades com als actes 
de la religió oficial pròpia del règim polític en què es desenvolupen. Moltes ve- 
gades en divergeixen, però en el fons hi trobarem uns punts coincidents. Diver- 
geixen, potser, quant a finalitat, però convergeixen en els orígens. Si la religió 
oficial era la romana, com era la que es practicà a Tàrraco7 Aquesta pregunta 
presideix el nostre estudi: a través de les restes arqueològiques sobre culte i reli- 
gió, volem comprovar si reflecteixen el conjunt de la religió que coneixem com a 
romana, volem saber com pensaven i què creien els romans que vivien a Tàrraco, 
sense donar la nostra opinió sobre la veracitat d'aquestes creences. 

No sabem pràcticament res sobre els cultes locals indígenes de Tàrraco. Sola- 
ment es coneix una escultura d'un peu amb una inscripció: Riu Ebrev.' Pot ex- 
plicar-se la falta d'inscripcions votives i d'altres fonts amb noms de déus autòc- 
tons per la forta i primerenca romanització. Els déus locals van ser normalment 
venerats en formes romanes: genis, lars i tuteles. La majoria de les inscripcions 
votives fan referència a les divinitats romanes, al culte a l'emperador i a divini- 
tats foranes com ara Isis, Mitra i Atis. En la recerca realitzada hem pogut compro- 
var que es conserven representacions arqueològiques de tots els déus del gran 
panteó romà. 


Tàrraco va ser fundada pels romans després de la seva conquesta i la conver- 
tiren en una polis que esdevindrà colònia romana administrada i governada a 
semblança de Roma. La religió que es practicà a Tàrraco va ser la dels romans 
igual com succeí en totes les terres que dominaven. En la implantació del seu 
poder, Roma va difondre'n les formes de culte i els mites, adherits a la tradició de 
la ciutat-estat, i els establí en les comunitats conquerides a imatge d'aquesta ins- 
titució. Les poblacions agrupades en ciutats se senten atretes per les formes cul- 
turals que les identifiquen amb l'urbs per antonomàsia. Les màximes aspiracions 
de les oligarquies urbanes es materialitzen a posseir un capitoli que reprodueixi 
el símbol del poder, de la cultura i del mite. 


Es coneix bibliografia múltiple i importat sobre la religió romana, però no 
connectada amb Tàrraco. Sembla que la vàlua la tinguin solament les restes ar- 
queològiques, que ens van demostrant, cada vegada d'una manera més científi- 
ca, les excel-lències de la ciutat romana. Poques vegades, però, es plantegen con- 
juntament vestigis, cultura i religió. 


Sobre les formes de culte romanes existeixen un gran nombre de textos litera- 
ris, d'inscripcions i de documents arqueològics de tota classe que illustren les 
creences i els cultes, i que evoquen els santuaris i el conjunt de tot allò sagrat del 
poble romà. Però fins ara ha sigut molt difícil intentar precisar i delimitar questi- 
ons com definir les èpoques i copsar les supervivències del passat. 


Les opinions sobre els orígens divergeixen, i de vegades s'enfronten: la reli- 
gió, segons uns, deriva de creences molt anteriors, d'una herència indoeuropea, i 
manifesta, per tant, des del seu mateix naixement, unes estructures i unes carac- 
terístiques sòlides i duradores. 


L'origen dels mites relacionats amb la religió és molt complex. A la seva base 
es troba, sens dubte, la mitologia dels pobles indoeuropeus, que, en una sèrie de 

migracions successives, van ocupar l'immens territori limitat a l'oest per l'oceà 
Atlàntic, al sud, per la Mediterrània, i a l'est, per l'Índic —Recasens fa referència 
als indoeuropeus com uns dels primers pobladors de Tarragona. 


Els romans eren un poble indoeuropeu com els celtes, els indoirànics, els es- 
laus, els germànics i els grecs. Aquests pobles, en instal-lar-se en terres noves, 
van introduir, i parcialment van conservar, una sèrie de mites comuns al seu 
conjunt. La vida a les comunitats centroeuropees estava, efectivament, lligada a 
la fertilitat de la terra i del ramat, i es regia mitjançant una forta autoritat paterna. 
Un aspecte i l'altre van constituir l'eix central de les seves creences, que mirava, 
d'una banda, el gran pare del homes, i, de l'altra, la gran mare de la naturalesa (i 
els diferents déus que en van sorgir). 


Segons George Dumészil, la ideologia específica indoeuropea és la que deno- 
mina trifuncionalv, és a dir, totes les activitats humanes s'agrupen en tres funci- 
ons, presidides per tres categories específiques de divinitats: la funció de sobira- 
nia, la funció guerrera i la funció de producció i reproducció. La primitiva Tríada 
romana —Júpiter (Zeus), Mart (Ares) i Quirí— expressa la ideologia tripartida 
testimoniada en altres pobles indoeuropeus, és a dir, la funció de la sobirania 
màgica i jurídica (Júpiter / Varuna i Mitra /Odin), la funció dels déus de la guerra 
(Mart / Indra / Thor), i finalment la que correspon a les divinitats de la fecunditat 
i la prosperitat econòmica (Quirí/els bessons Nasatva / Freyr). Aquesta Tríada 
funcional constitueix el model ideal de la divisió tripartida de les societats indo- 
europees: sacerdots, guerrers i pastors-agricultors. A Roma, aquesta distribució 
tripartida va restar adaptada molt aviat. 


La Triada arcaica estava completada per Janus i Vesta. Com a deessa protectora 
dels ccomençaments-, Janus va ser col-locada a l'inici de la llista dels tres déus, i 
Vesta, protectora de la ciutat, al final. Els tres famines majors indiquen suficient- 
ment l'estructura dels déus de la Tríada. Júpiter és el déu sobirà per excel-lència, 
celesti fulgurant, font de sacralitat i garant de la justícia i la fecunditat, cosmòcrata, 
la guerra, però, escapa del seu domini, que té Mart, déu de la guerra per als ro- 
mans. Quirí representa la tercera funció de la divisió tripartida indoeuropea. 


Quant a Janus i Vesta, segons explica Eliade, la seva agrupació a la Tríada 
arcaica perllonga probablement una tradició indoeuropea. Janus se situa 
espacialment en els llindars de les portes, en el cercle temporal li correspon regir 
els començaments de l'any. Es presenta com un déu bifront, ja que tot trànsit 
suposa dos llocs, dos estats, el que es deixa i el que es penetra. El seu arcaisme 
sembla segur, ja que també els indoirànics i els escandinaus coneixen uns déus 
primitius. 

Vegeu figura 

El nom de Vesta deriva d'una arrel indoeuropea que significa ccremar-: el foc 
perpetu, l'ignis Vestae (foc de Vesta), constitueix la llar de Roma. El fet que tots els 
altres temples fossin quadrangulars, però no el de Vesta, que és circular, s'expli- 
ca, com ha demostrat Dumészil, per la doctrina índia del simbolisme de la Terra i 
del cel. Els temples han de ser inaugurats i estar orientats d'acord amb les quatre 
direccions celestes, però la casa de Vesta no ha de ser inaugurada, ja que tota la 
potència de la deessa radica en la terra, el seu santuari és una aedes sacra (casa 
sagrada), no un femplum. No es representa Vesta amb imatges, ja que el foc és 
suficient per figurar-la. Això és una altra prova d'arcaisme, perquè l'absència de 
les imatges és una característica original de totes les divinitats romanes. 


A causa de la diversitat de contactes, en principi cada poble es va anar enri- 
quint i va conformar per separat les seves pròpies creences religioses, però el 
veinatge de la Magna Grècia féu que tan aviat com Roma va sortir de les seves 
fronteres ciutadanes, topés plenament amb la civilització grega. A partir d'aquest 
moment, ja al començament de la República, la influència cultural i religiosa de 
Grècia va augmentar fins a formar-se una religió sense fronteres entre tots dos 
pobles. Aquest procés va culminar amb el domini polític de Roma, que va fer 
seva la cultura grega. Els romans reconeixeran la superioritat cultural de Grècia, 
on aniran a estudiar, per impregnar-se del saber. 


Molts aspectes de l'hel-lenització de Roma, en els inicis de la seva història, es 
van realitzar per via etrusca o en el moment de la dominació dels reis etruscos. 
L'aportació grecoetrusca, molt difícil de separar, marca profundament la religió 
romana i provoca a la vegada un deteriorament de les concepcions i dels ritus 
primitius, i un enriquiment del món diví i de l'organització del sistema mitolò- 
gic. 


Les aportacions etrusques i gregues produeixen importants transformacions 
en el panteó romà. La primitiva Tríada romana —Júpiter / Mart / Quirí— és subs- 
tituida per la Tríada capitolina: Júpiter /Juno/ Minerva. Júpiter deixa de ser el 
cabdill de la Tríada primitiva per identificar-se amb Tínia, etrusc, mentre, per 
intermediació del Zeus grec, s'afirmarà com a déu suprem: molt bo (optimus) i 
molt gran (maximus). Juno, després de ser venerada durant molt de temps a la 
Itàlia central com a la deessa emanada de la terra-mare, va ser assimilada a Hera, 
grega, i a Uni, l'esposa estrusca de Tínia. Minerva, nom no itàlic sinó derivat de 
l'arrel indoeuropea men —en relació amb la intel-ligència i l'activitat espiritual—, 
és la deessa de les arts i dels artesans. Va ser identificada amb Tecum, etrusca, i 
Atena, grega. 


El fenomen religiós etrusc més durador va ser el de les pràctiques d'endevina- 
ció, la disciplina (ensenyança) etrusca continguda en llibres que transmetien rigo- 


roses instruccions, els quals havien estat srevelats, al poble per uns profetes 
semidivins i servien per conèixer i seguir la voluntat dels déus. D'aquests llibres, 
uns eren destinats a la comprensió dels fenòmens celestes: els diferents llamps i 
trons expressaven la voluntat divina, uns altres estaven destinats a interpretar 
les vísceres dels animals sacrificats, cosa que el Senat de Roma va recórrer 
frequentment, i, finalment, els llibres de rituals, en què s'indicaven les formali- 
tats per realitzar cerimònies, com podia ser la fundació d'una ciutat o la consa- 
gració d'un santuari. No es poden precisar moltes característiques dels estruscos 
per falta de textos: la investigació s'ha hagut de centrar en l'anàlisi de l'arqueolo- 
gia. En definitiva, ens és desconegut el nucli principal del pensament etrusc. El 
prestigi que tenien des del començament de Roma els seus mètodes d'endevina- 
ció, d'orientació de les ciutats i edificis sagrats, indiquen l'estructura cosmològi- 
ca de la teologia dels etruscos. Sembla que aquests conceptes van ajudar al pro- 
cés de maduració de la religió romana. 


Els resultats de les investigacions comparatives que formula Dumézil són molt 
importants, Demostren que els orígens de la religió romana no han de buscar-se 
en les creences de tipus primitiu. La ideologia religiosa europea es trobava en 
plena activitat en l'època de la formació del poble romà. Aquesta herència com- 
prèn no solament una mitologia i una tècnica ritual específica, sinó també una 
teologia coherent i clarament formulada. 


La historització dels temes mitològics i dels complexos miticorituals posen 
de manifest una de les característiques del geni religiós romà, concretament la 
seva vocació realista, tot buscant concrecions immediates de la vida còsmica i de 
la història. Així, per exemple, imaginaren que el déu de la guerra (Mart) havia 
engendrat Ròmul i Rem (fundadors del poble romà) unint-se a una princesa Alba 
Longa, que el príncep Enees era fill de Venus i que un príncep troià havia fundat 
Itàlia després de la caiguda de Troia, un poble nou avantpassat del seu. 


A més, són definitoris de la religió romana: la gran importància que atribuei- 
xen als fenòmens insòlits, considerats com a presagis i, sobretot, la gran confian- 
ça en el poder dels ritus. Per als romans, igual que per a les societats rurals en 
general, la norma es manifestava en la regularitat del cicle anual, en la successió 
ordenada de les estacions, i en el diai la nit. Tota innovació radical equivalia a un 
atemptat a la norma, implicava el risc de retornar al caos. Igualment, tota anoma- 
lia —per exemple una pluja de pedres (no infrequent en un país volcànic) o una 
pluja de sang (sorra vermella duta pel xaloc des dels deserts de l'Àfrica)— dela- 
tava una crisi en les relacions entre els déus i els homes. Els fenòmens estranys 
equivalien a manifestacions enigmàtiques dels déus. 

Per als romans, la signiticació precisa dels prodigis no era una cosa evident, 
sinó que havia de ser desxifrada pels sacerdots, cosa que explicava la importàn- 
cia de les tècniques d'endevinació i el respecte que tenien als Llibres Sibil-lins. 
L'endevinació consistia en la interpretació dels presagis vistos, auspicia, o escol- 
tats, omína, com també moltes altres tècniques: com mengen els pollets, el vol 
dels ocells, l'estudi de les vísceres, etc. 


Aquesta por desmesurada als prodigis es tracta d'un tipus especial d'experi- 
ència religiosa. Efectivament, el diàleg entre els déus i els homes s'articulava a 
través de manifestacions insòlites. Aquesta actitud davant el fet sagrat és la con- 
seguència directa de la valoració religiosa de les realitats naturals, de les activi- 
tats humanes i dels esdeveniments històrics: el fet concret, particular i històric. 


La manca d'imaginació mitològica dels romans i la seva indiferència cap a la 
metafísica es compensen en virtut d'un interès apassionat pel fet concret, parti- 
cular i immediat. El geni romà es caracteritza pel pragmatisme, per la recerca de 
l'eficàcia i sobretot per la sacralització de les col'lectivitats orgàniques: família, 
gens, pàtria. La famosa disciplina romana, la fidelitat als compromisos, fides, 
l'entrega a l'Estat, el prestigi religiós del dret, es tradueix en què l'individu sola- 
ment comptava quan formava part d'un grup. Els romans no descobriran la im- 
portància religiosa de la persona individual fins que adquireixin la influència de 
la filosofia grega i els cultes orientals de salvació. 


El caràcter social de la religiositat romana, i en primer lloc la importància atri- 
buida a les relacions amb els altres, s'expressa amb la paraula pietas, que designa 
l'observació escrupolosa dels ritus, però també el respecte a causa de les relaci- 
ons naturals entre els éssers humans. Existeix una pietas per als déus, però també 
per als membres del grup a què pertany l'individu, per a la ciutat i per a tots els 
éssers humans. 


Ciceró defineix la religió com el culte als déus (Sobre la naturalesa dels déus) 
amb qui els homes tenen una sèrie de deures. Els deuen unes prestacions en 
espècies, els sacrificis, i abans de començar qualsevol acció important han de 
demanar-los si la consideren apropiada. És a dir, en necessiten el. consentiment 
(els sacerdots són els encarregats de transmetre'l). La pregària és necessària per 
demanar l'ajut i, finalment, per a l'agraiment. Els déus exigeixen que s'observin 
escrupolosament els ritus. 


En els últims anys de l'antiguitat romana, els mites havien deixat de tenir una 
funció d'explicació sagrada. Havien envait les escoles, la poesia, el teatre i les 
parets i els terres de les cases, però s'havien buidat del significat inicial. A partir 
d'aquest moment serà quan els cultes orientals tindran cada cop més importàn- 
cia. Finalment, la religió que adoptaran els romans serà el cristianisme. 

2. Fundació de Tàrraco 


Tàrraco: sorgeix com a consequència de la Segona Guerra Púnica (241-219), 
en què els Escipions van tenir un paper important. La muralla de Tarragona es 
començà a construir per ordre de Gneu Corneli Escipió i, segurament, la va aca- 
bar el seu fill, l'Africà. 

La Segona Guerra Púnica té un significat, també, per a la religió romana: és el 
moment, ja assenyalat, en què deixa de ser-ho específicament per esdevenir 
grecoromana. Com a conseguència d'aquesta guerra, s'introduirà oficialment el 
culte a Cibele, deessa oriental, que el mateix Escipió va anar a rebre en la seva 
arribada a Roma. 


Aquesta guerra va posar en contacte Roma amb el sud d'Itàlia i amb les doc- 
trines místiques de Plató i Pitàgores. La família Escipió, que havia tingut contac- 
tes personals amb Grècia, va formar un cercle d'elit intel-lectual a Roma en què 
tingueren cabuda els corrents espirituals que donaren una visió nova a la primi- 
tiva religió romana. 


És per això que parlarem ara del paper que els Escipions tingueren durant les 
guerres púniques —fundació de Tàrraco i construcció de la muralla amb la dees- 
sa Minerva com a guardiana de les fortificacions—, com també de la seva relació 
amb els corrents místics i les transformacions religioses que s'operaren a la reli- 
gió romana com a conseguència de la Segona Guerra Púnica: religió grecoromana 
i Cíbele. 


Aquest treball està centrat a la Tarragona romana, per tant, no tractarem dels 
seus orígens abans de convertir-se en una ciutat dintre l'Imperi romà. És tempta- 
dor començar, seguint el corrent dels historiadors romàntics, buscant la gènesi 
de la ciutat en la mitologia, cosa que encaixaria amb aquest tema. Realment costa 
d'imaginar una Tarragona nascuda exclusivament de l'empenta de l'Imperi romà. 
La seva situació esplèndida damunt d'un turó dominant la Mediterrània ha fet 
possible la creació d'una sèrie de mites i de considerar-la creada pels déus. Abans 
que l'arqueologia permetés conèixer la realitat de la primitiva població, els histo- 
riadors romàntics —seguint les explicacions de l'escriptor llatí del segle II dC 
Florus— han recordat el mitològic rapte d'Europa per Júpiter i la consegient 
fugida a Tàrraco. 

Diversos autors donen tota classe de propostes en plantejar-se els orígens de 
la ciutat: des d'Albifiana i Bofarull, que els fixen en una suposada cultura druídi- 
ca, fins a Schulten, abans dels seus seriosos estudis, que creia trobar-los en una 
colònia etrusca. 


A partir de les troballes arqueològiques i d'una part de la tradició antiga, re- 
sulta evident que Tàrraco va ser una fundació romana i que els romans, amb els 
seus aliats indígenes, van ser els qui van fundar-la com a ciutat. Tàrraco va ser 
obra de la cultura romana, de la seva economia i de la seva religió. Els habitants 
de la primitiva Resse (nom de l'antiga ciutat de Tarragona) van ser absorbits pels 
seus conqueridors romans. Tàrraco va ser, com a ciutat, un nucli urbà i un focus 
de romanització molt important o el més important de la Mediterrània occiden- 
tal. 


Podem datar el començament de la ciutat l'any 218 aC, quan començava l'ex- 
tensió del domini romà a la Península durant la Segona Guerra Púnica. Plini ja 
va dir que Tàrraco era obra dels Escipions, i en molts llocs de Tarragona trobem 
la frase tan coneguda de cTàrraco obra dels Escipions-. 


Gneu Corneli Escipió va ser enviat amb un exèrcit a Hispània, mentre Annibal 
passava els Pirineus i es dirigia a Itàlia. Aconseguí que tot el litoral peninsular, 
fins a la desembocadura de l'Ebre, restés sota la dominació romana. A partir de 
l'any 218 aC, es començà a construir la muralla de Tarragona per ordre d'Escipió, 
que serà continuada pel seu germà Publi Corneli Escipió, el Major, i, segurament, 
acabada pel seu fill Publi Corneli Escipió, el Jove, anomenat l'Africà. 


L'any 211 aC moren els dos germans Escipions lluitant, i a partir d'aquest 
moment Escipió l'Africà s'encarregarà de la guerra a la Península, però després 
de la rendició de Gadir i de la retirada de les últimes tropes cartagineses, retorna- 
rà a Tàrraco per última vegada, des d'on embarcarà cap a Roma. L'any 206, 
Hispània esdevé una província romana. 


3. Muralla. Minerva, deessa protectora 


Fins fa poc més de cent anys, Tarragona havia estat sempre, a partir dels ro- 
mans, una plaça forta, i l'evolució de les seves muralles explica la història de la 
ciutat. Les fortificacions defensives de la ciutat medieval i moderna van tenir 
com a origen les muralles de l'època romana. Tot plegat fa que tinguem una falsa 
impressió del que havia sigut la muralla de Tàrraco. 

La muralla de Tarragona és, segurament, un dels monuments més rellevants 
del primer moment de l'ocupació romana a la península Ibèrica. Es va construir 
en dues fases: se suposa que la primera muralla ha de correspondre a la fortalesa 
d'hivernada que els romans establiren a Tàrraco l'any 218 aC o bé a la 
monumentalització d'aquella fortalesa poc després de dur-se a terme l'organit- 
zació provincial l'any 197 aC. Aquesta primera muralla és la que es manifesta 
entre la torre de l'Arquebisbe i la de Minerva o de Sant Magí, que va ser modifi- 
cada en un segon moment, al tercer quart del segle Il aC (150-125 aC). Finalment, 
la reforma en època imperial adequaria amb seguretat accessos monumentals 
com els que es coneixen en moltes altres ciutats, però la seva existència es perdé 
amb l'abadonament del recinte urbà imperial durant l'edat mitjana i les transfor- 
macions modernes. Solament es conserva el lateral d'una porta situada al costat 
de la façana del Circ romà, per on sortia la via que portava a Bàrcino i a Roma 
i —una mica més amunt— la fonamentació d'una porta que comunicava amb 
l'eix del Circ: la porta triomfal. 


Les investigacions a la torre de Sant Magí proven la presència d'un relleu 
monumental que representa la imatge de la deessa Minerva, així com caps escul- 
pits rudimentàriament en els megàlits. A l'interior, un dels carreus conté una de 
les inscripcions llatines més antigues de la Península: cM. Vibio Minervav, o sigui, 
una dedicatòria de M. Vibio a la deessa Minerva, representada en el relleu exte- 
rior. 


Minerva, vestida amb un pèplum i armada amb una llança i un escut, presi- 
deix una part de la primera muralla romana de Tàrraco, en la torre de Sant Magí 
o de Minerva. Hi ha molts motius per suposar que el relleu es va planejar i realit- 
zar expressament per al lloc on es troba el fragment conservat, i que hi va ser 
col-locat en el moment en què l'obra de la torre on està ubicat, en anar pujant, va 
aconseguir l'alçada corresponent. Originàriament, sembla que el relleu estava 
recobert per una capa d'estuc i, potser, pintat. 


La Minerva collocada a la muralla de Tàrraco és un relleu emmarcat amb 
llistons i la seva alçada total podria arribar fins a 2,20 m. Hi destaca l'escut ovalat, 
en el centre del qual hi ha la representació d'un animal. Malgrat la corrosió que 
ha sofert la superfície del relleu, es pot distingir encara el cap d'una fera, un llop 
0 una gòrgona. Les investigacions realitzades a la torre de Sant Magí proven la 
presència, al costat del relleu de Minerva, d'uns caps esculpits rudimentàriament 
en els megàlits. 


Sabem que a Ciceró li agradava, quan parlava de Minerva, representar-la com 
a custos urbis, guardiana de la ciutat. 

Minerva, la deessa romana identificada amb la grega Pal-las Atena, era elegida a 
Grècia com a protectora i patrona de les ciutats. Atena, que va donar el nom a 
Atenes, va rebre un culte especial a Troia en forma d'un ídol antiquíssim anome- 
nat Pal-ladi, el qual es considerava com una garantia de la perennitat de la pobla- 
ció. No era possible apoderar-se de Troia sense haver-se apoderat del Pal-ladi. 
Per això Diomedes i Ulisses, introduint-se a la ciutat durant la nit, van robar 
l'estàtua i van privar així Troia de la seva protecció. Aquest Pal-ladi era el mateix 
que en època històrica es conservava a Roma, en el temple de Vesta, on exercia la 
mateixa funció. Existeixen altres llegendes que expliquen que no va ser Ulisses, 
sinó Enees, qui se'n va apoderar i el va treure de Troia. El va prendre primer cap 
a l'Ida i posteriorment a Itàlia, on, dipositat en el temple de Vesta a Roma, se li va 
rendir culte. Des d'aquell moment, la seguretat de Roma depenia de la seva con- 
servació. 


El Pal-ladi és una estàtua divina dotada de propietats màgiques, que se supo- 
sa que representava la deessa Pal-las. La seva llegenda es va anar complicant fins 
que es va integrar en els orígens de Roma. El Pal-ladi posseia la virtut de garan- 
tir la integritat de la ciutat que la guardava i li retia culte: així havia protegit Troia 
durant deu anys. Després altres ciutats van tractar d'apoderar-se'n, cosa que els 
garantia la inviolabilitat. El resultat va ser que les estàtues miraculoses de Pal-las 
es van multiplicar i les llegendes es van complicar. Apol-lodor explica que la 
deessa Minerva va ser criada durant la seva infantesa pel déu Tritó, que tenia 
una filla anomenada Pal-las. Les dues nenes es van exercitar en l'art de la guerra, 
però un dia es van discutir. En el moment en què Pal-las anava a ferir Minerva, 
Júpiter va tenir por per la seva filla, s'hi va interposar i va col-locar una ègida 
davant Pal-las, que va caure mortalment ferida. Per reparar el mal, Minerva va 
modelar una estàtua revestida amb l'escut que la va espantar. L'estàtua, que era 
una reproducció exacta de la seva companya, va col-locar-la a prop de Júpiter i li 
va rendir honors com a deessa. Després d'un temps, Zeus va precipitar-la des de 
l'alt de l'Olimp i va caure en el lloc on es fundaria Troia. Aquesta estàtua caiguda 
miraculosament del cel es va considerar enviada pels déus per a la fundació de la 
ciutat. 


4. Religió romana durant la Segona Guerra Púnica 


A partir de la arribada d'Escipió a Roma, després que Hispània hagués esde- 
vingut una província romana, s'anirà gestant una llegenda entorn de la seva per- 
sona, una aurèola sobrehumana l'envoltarà i se'l considerarà l'enviat pels déus 
per restaurar el prestigi de Roma. 


Enmig dels desastres i de les tensions de la guerra contra Annibal, al poble 
romà li semblà que l'antic ius divinum, litúrgia estatal, havia fracassat en el man- 
teniment de la pax deorum, la inclinació divina favorable a la pau. Hom té la im- 
pressió d'abandó per part dels déus tradicionals, i és per això que s'estén un estat 
de febre religiosa, un renovament de la pietat (es multipliquen les oracions i sa- 
crificis) i un desig de reformes, que seran motiu d'unes profundes consequències 
sobre la religió i la mentalitat religiosa dels romans. 


L'esperit d'aquestes reformes va ser molt variable: retorn a les tradicions reli- 
gioses, influències etrusques per a uns i gregues per a altres. Es van consultar els 
Llibres Sibil-lins, una vegada més, i un altre cop van sorgir innovacions en la 
línea grega. A través d'aquests Llibres, que havien estat consultats l'any 399 aC 
durant una pesta, es va introduir una nova forma de culte que va arrossegar la 
participació del poble baix. 


Els Llibres Sibil-lins havien ordenat un lectisternium, menjar dels déus, du- 
rant sis dies. les van exhibir les imatges dels sis déus llatinitzats, ajaguts en llits 
amb taules per menjar davant seu, cosa que va ser una novetat agradable, Més 
tard, s'introduirà un altre exercici popular, la supplicatio, pregària pública. 


Aquests llibres eren una collecció d'oracles que, segons la tradició, Tarquini 
(el Vell segons uns, el Superb segons altres) havia comprat a una dona vella des- 
coneguda procedent de Cumes. Posats sota la protecció dels quindecimuiri sacri 
faciendis, sacerdots del servei del culte, es consultaven cada cop que un perill 
amenaçava Roma. En aquest cas van ser una sèrie de prodigis que venien a su- 
mar-se a la presència d'Annibal a Itàlia. Aulus Gel-li, en Nits àtiques, escrites a 
mitjan del segle II dC, ens explica que la vella portava nou llibres, els quals deia 
que eren oracles divins, i els volia vendre. Tarquini va creure que havia perdut la 
raó a causa de l'edat, i es va posar a riure. La dona va encendre foc, en va cremar 
tres dels nou i preguntà al rei si volia comprar-ne els altres sis. Tarquini confirmà 
la sospita que la dona era una dement i es va posar novament a riure, però aques- 
ta en cremà tres més. Tarquini va comprendre que no podia tractar més a la lleu- 
gera una dona que tenia tanta seguretat en ella mateixa, i comprà els altres tres 
llibres que quedaven pel mateix preu que li havia demanat pels nou. Els tres 
llibres van restar guardats en un lloc sagrat i van ser dits Llibres Sibil-lins. Els 
quindecimvir, que tenien cura dels Llibres, s'hi adreçaven com un oracle quan 
havien de ser consultats els déus immortals. 


Després de la derrota anihiladora del llac Trasimè (212), s'hi van afegir jocs 
especials. Els magistrats van ordenar una combinació de lectisternium i de 
supplicatio, en la qual es van exhibir dotze déus, grecs i romans, de costat a costat. 

Així, per primer cop, la distinció entre cindígenav i déu eforaster- va ser oblite- 
rada, i se'ls va aplicar el ritual grec. Aquesta decisió va ser veritablement una fita 
en la història del culte romà: a partir d'ara, la religió de Roma no serà romana, 
sinó grecoromana i serà, també, quan els déus tindran la mateixa mitologia que 
els grecs. Els dotze déus que s'exhibiren junts van ser: Júpiter-Zeus, Neptú-Posidó, 
Mart-Ares, Apol-lo-Apol-lo, Vulcà-Hefest i Mercuri-Hermes (masculins), i Juno- 
Hera, Minerva-Atena, Diana-Àrtemis, Venus-Afrodita, Vesta-Hèstia i Ceres- 
Demèter (femenins). 


L'any 205, també durant la Segona Guerra Púnica, la història de la religió ro- 
mana va donar un altre tomb radical, que és difícil d'explicar, fins i tot donat el 
lligam entre la Sibil-la i Àsia, si no admetem que les influències orientals a Grècia 
i a Roma ja eren molt més fortes del que podem suposar. Després d'una intensa i 
poc corrent calamarsada de còdols, els Llibres, consultats per darrer cop aquell 
any, van donar l'astoradora resposta que Anníbal, el qual, encara que derrotat, 
continuava en llibertat de moviments al sud d'Itàlia, deixaria el país si es duia la 
Gran Mare Asiàtica a Roma. Tenia culte a Pesinus, a Galàcia, no lluny de la mo- 
derna Anhara. És gairebé segur que, a l'abril de l'any segúent, la Gran Mare o 
Cibele arribava a Roma, amb l'aparença d'un gran aeròlit negre, la pedra santifi- 
cada que havia deixat cortesament Àtal de Pèrgam. Aquest havia decidit, i cor- 
rectament pel que li tocava, que era més prudent conservar el favor de Roma que 
no pas el de Cíbele. L'oracle de Delfos havia donat suport a la idea i també el 
gran Escipió. 


Quan la deessa va arribar a Òstia, el port de Roma, Escipió va anar a bord 
d'un vaixell a rebre-la, i les matrones més nobles de la ciutat la van dur en braços 
fins al Palatí, on va ser dipositada al temple de la Victòria, aquell dia, el 4 d'abril, 
va ser declarat festiu. 


L'any 204 Publi Corneli Escipió obligà Annibal a abandonar ltàlia i el 183 
moriren Escipió i Annbbal. 


5. Els Escipions i el seu pensament filosòfic 


Publi Corneli Escipió Emilià, nat el 184, va ser un home d'una ment veritable- 
ment elevada. El fill del famós Emili Pau, el vencedor de Perseu a Macedònia, 
havia estat adoptat per la família dels Escipions, a través dels quals s'havia gua- 
nyat l'amistat de Polibi, historiador i diplomàtic grec, que el tractà com un fill, i el 
jove el va considerar com a pare. 

Els Escipions van ser una família de l'antiga Roma, que es van constituir en el 
segle IV aC i es van eclipsar completament al final de la República. En aquesta 
família ja filohel-lènica, que parlava en grec i tenia tantes relacions personals 
amb Grècia, és natural que Paneci —un estoic convençut i eloguent que, com 
Polibi, esdevingué amic del mateix Escipió— hi trobés una bona acollida quan 
va visitar Roma. Polibi, Escipió i els seus amics aprendrien de Paneci una nova i 
illuminadora concepció del lloc de l'home en l'univers, i de la relació amb el 
poder que s'hi manifesta. Això va constituir un eixamplament de la consciència 
religiosa romana sense precedents. 


Ciceró es farà ressò en la seva obra del misticisme que aleshores estava en 
voga. Cal remarcar, entre les obres de Ciceró, De republica, inspirada en la del 
mateix títol de Plató, que tendeix a la restauració dels severs costums dels vells 
romans. Va ser comentada pel neoplatònic Macrobi i molt llegida durant l'edat 
mitjana. 


Ciceró, a De republica, imagina que Escipió Africà Menor reuneix una colla 
d'amics, l'any 129 aC, al jardí de casa seva, on discuteixen les formes de govern, 
el lloc de l'home dins l'Estat, i els deures de l'estadista. Tal com Ciceró va explicar 
al seu germà, havia situat la discussió en una època passada per por d'ofendre 
algú. Aquesta obra deu molt a Plató: i la idea de col-locar l'escena en el darrer 
any de la vida del protagonista li pot haver vingut de Fedó —filòsof grec, deixe- 
ble de Sòcrates, que escriví dos diàlegs i que Plató féu protagonista d'un dels 
seus Diàlegs—, com la idea d'acabar el llibre amb un passatge que se centra en la 
vida després de la mort. En gran part de l'argumentació poden haver-hi rastres 
de la influència de Posidoni, que va ser l'home que va fer que el pitagorisme 
arrelés de debò a Roma, era un viatger, filòsof i historiador que va dominar l'es- 
cena intel-lectual romana durant la primera meitat del segle I aC. 


No sabem com va arribar la doctrina de Pitàgores a Roma. La guerra amb 
Anníbal havia posat en contacte Roma amb el sud d'Itàlia, però durant un segle 
no sabem res més que la trobada d'uns presumptes escrits de Numa sobre les 
ensenyances de Pitàgores, que es van fer cremar públicament, ja que la doctrina 
pitagòrica era considerada subversiva per la religió romana. 


Ciceró, a De republica, fa que Escipió digui que sovint ha discutit el tema de 
l'Estat amb Paneci en presència de Polibi, les idees del qual també reflecteix. La 
part més famosa del treball és la conclusió. Escipió relata que, quan servia a l'Àfrica 
com a general del regiment, el 149, una nit va tenir un somni en què el seu famós 
avi apareixia i, després de predir-li carrera futura, l'avisava també dels perills de 
la vida. Escipió el Vell li digué: tingues per segur això. Africà: mira de tenir 

ànsia per defensar l'Estat tots els qui hi han perseverat o engrandit la seva pàtria 
tenen un lloc especial reservat al cel, on podran gaudir d'una vida eterna de 
felicitat. No hi ha res que es faci a la Terra que complagui més el déu suprem, el 
qual governa l'univers, que les assemblees i reunions d'homes associats en justí- 
cia que s'anomenen estats. Els governants o defensors vénen d'aquell lloc i a 
aquell tornen.s Llavors Escipió demanà al seu pare Pau i als altres per què creien 
que eren morts si eren realment vius. -Seguro —respongué— ssón vius tots els 
qui s'han lliurat de l'esclavitud del cos com de la presó: però, d'aquesta vida 
nostra, que els homes anomeneu així, ja són morts de debòs. Llavors s'acostà 
Pau. El jove Escipió restà molt corprès per l'aparició i li preguntà per què conti- 
nuava a la Terra, per què no s'afanya a anar on era el seu pare. Nov —li va 
respondre—, llevat que el déu, el temple del qual és tota cosa que veus, no 
t'alliberi de la presó del cos, no podràs entrar a daltv. Li ordenà que estimés la 
justícia i el deure, i li digué: cUna vida com aquesta és el camí cap al cel, cap a 
aplegar-se amb els qui han completat llurs vides terrenals i han estat alliberats 
del cos i que viuen dellà del lloc que veus ara i que vosaltres a la Terra anomeneu, 
manllevant un mot grec, la Galàxia. 


El jove Escipió quedà arravatat pel que observava en aquest cel elevat on ha- 
via estat dut, i també per la música de les esferes. Que petita sembla la Terra, fins 
i tot l'Imperi romà sembla tan sols un esquitx. El seu avi li manà: econtinua 
esforçan-t'hi de veres, i estigues segur que no ets un mortal, sinó només aquest 
cos: l'esperit és el veritable tu mateix, no aquesta aparença física. Sàpigues, dones, 
que ets un déu, si un déu és qui viu, sent, recorda i preveu, governa el cos da- 
munt del qual s'ha assentat exactament igual com el déu suprem damunt nostre 
mou l'univers... Finalment conjurà el seu nét a recordar que la primera gran cau- 
sa és l'esperit: l'única força que es mou per si mateixa, certament sense principi, 
i que és immortals. Va marxar i el jove Escipió va despertar de la dormida. 


En aquest relat podem veure un Ciceró, un dels més gran romans del seu dia, 
clarament atrapat pel corrent místic. 


Tan important com la implantació dels cultes estrangers de caràcter místic, va 
ser la introducció dins els medis cultivats de Roma, dels corrents 
filosoficoreligiosos vinguts de Grècia i de l'Orient. Mentre que la força romana 
s'imposava sobre l'hel-lenisme, la civilització hel-lenística triomfava a Roma. 
Escipió l'Africà fou una peça clau dintre l'hellenomania que s'havia apoderat, 
llavors, d'una part molt important de l'alta societat romana. 


Tres corrents principals es manifestaren en aquest temps a Roma: l'epicuris- 
me, el neopitagorisme i l'estoicisme, 

L'epicurisme havia nascut a Atenes cap al 300 aC. No és solament una doctri- 
na filosòfica, sinó que a més intenta construir una comunitat humana democràti- 
ca, on tots els homes siguin iguals davant les lleis naturals de la vida i la mort, 
units a la vegada per una mateixa coneixença racional i científica dels fenòmens 
de la matèria, que els alliberés dels capricis i del terror del déus. Aquesta nova 
concepció de la vida, que s'enfrontaria amb la vella concepció del món i amb la 
religió tradicional, tindria una importància considerable a Roma durant aquests 
moments. 


L'estoicisme va ser fundat per Zenó (segle III aC), contemporani d'Epicur. La 
seva doctrina ensenya que no hi ha res de fortuit en l'univers, el qual és governat 
per una llei immutable que no s'ha de transgredir. L'home savi és qui sap distin- 
gir el bé del mal. Existeixen tres èpoques dintre l'estoicisme: la primera, de Zenó: 
l'estoicisme mitjà (segle II-I aC), representat per Paneci i Posidoni, que incorpora 
elements platònics, aborda gradualment el materialisme i toca temes morals: i 
l'últim estoicisme (segle I), representat per Sèneca, Marc Aureli i Epicet, que a 
partir del seu tractament ètic influí en el món politicosocial romà. 


Pitàgores va néixer a l'illa de Samos i cap a l'any 530 aC va emigrar a Crotó, 
assentament grec al sud d'Itàlia. Conegut com a matemàtic i astrònom, la seva 
filosofia té un caràcter sagrat. La seva doctrina més important va ser la de la 
transmigració de les ànimes, una idea manllevada d'un culte més antic a Orfeu. 
La creença en una vida futura, la concepció de la vida present tan sols com una 
preparació per a una altra, i la necessitat d'expurgació per mitjà de l'ascetisme és 
una pura filosofia sagrada. Les doctrines de Pitàgores van ser prohibides a Crotó, 
però van quedar latents a les colònies del sud d'Itàlia. Es creu que Plató havia 
estat al sud d'Itàlia per-estudiar aquesta filosofia i per aprendre el principi de la 
immortalitat de l'ànima. Posidoni va ser l'home que va fer possible que el pitago- 
risme arrelés de debò a Roma. 

Ll- Ròmul i Rem, els fundadors de Roma, assenyalen les mesures bàsiques de la futura ciutat, i després en marcaran els 


limits amb una arada: per això les muralles de les ciutats romanes no només defineixen un espai militar, smú que també són un 


cercle d'ordre, que separa l'espai organitzat del món caòtic exterior. (Pedro Sinchez, Tridngulo de Virtudes, 1595) 


L2- Reconstrucció idealitzada de Tarraco en el segle ll dC: a la part superior hi ha el recinte de culte, després, el gran 
Fòrum de la província, i en el tercer replà, el Circ, a la part baixa, dins el recinte emmurallat, hi ha el Fòrum de la colònia ia 
l'exterior, el Teatre i l'Amtiteatre. (Tarrats, 1985.) 


1.3: Fotografia aèria de l'actual ciutat de Tarragona en qué es pot observar l'estructura bàsica de diferents replans que 
segueix el model romà. (Fotografia de Gràfiques Arrels,) 

14- Gravat que reconstrueix una cerimònia d'endevinació del tutur a partir de Í observació de com mengen uns pollets 


(IG. Hech, Te leanographic Encuclopacdia of Science, Literature, and Art, 1851.) 

15- Representació d'una consulta a l'oracle d'Apol-lo: el personatge agenollat de l'esquerra és el consultant, la dona que 


cau cap a l'estàtua del déu és la pitonissa que rep el missatge diví, però les seves paraules no són comprensibles i és necessari 
que les interpretin els sacerdots de la dreta. Els romans consultaven normalment aquest oracle per conèixer la voluntat dels 


déus. (J.G. Hech, The Iconographic Encuclopacdia of Science, Literature, amb Art, 1851.) 

L6- Gravat del segle passat que reprodueix diferents peces arqueològiques de Tarragona conegudes a l'època: a la part 
superior s'observen dos oficiants que condueixen un toro a l'altar del sacrifici: a la part inferior, el sarcòfag de Prosèrpina, i a 
l'esquerra, les estàtues de Bacus i Minerva, deessa protectora de les ciutats. (A. de Laborde, Vayaçe pittoresque et historique de 


V'Espague, 1806.) 

17- La Medusa, representada en aquest mosaic era una de les tres Gòrgones, personatges monstruosos que treien foc pels 
ulls i petrificaven a qui les mirava, peró va ser vençuda per Minerva, que representa el triomf de la saviesa 1 l'ordre sobre el 
caos, (MNAT 2921, 

LS8- Gravat iHlustratiu de Minerva segons la descripció d'una pintura de l'antiguitat teta per Filostrat el Vell. L'autor 
explica com el fum i l'olor de carn cremada en sacrifici atrauen la filla de Jupiter perquè intervingui en els afers dels homes. (B 


de Vigenère, Les images eu tableaux de platte pemture de deux Plulestrates, 1637.) 
8 y 

19- Gravat que representa Enees quan s'escapa de Troia i s'emportà el palladi, estatueta màgica que representava Miner 
va i que es va conservar després al temple de Vesta a Roma: Enees du sobre les espatlles el seu vell pare i l'acompanya un 
Cupido. (A. Ghisi, segle XVI catàleg A. von Bartsch, v. XV /4, p. 420.) 

L10- Fotogratia de la torre de Minerva, a la part superior esquerra s'observen els peus 1 la cuirassa de la deessa. (Fotografia 


de Gràfiques Arrels 

L.1- Vista de la torre dels Escipions decorada amb dues figures d'Atis. (Fotogratia de Gràfiques Arrels.) 


L12- Gravat de M.A. Raimondí que representa Escipió l'Africà. (segle XVII: catàleg A. von Bartsch, v. XIV/I p. 155) 

1.13- Aquesta imatge resumeix la filosofia pitagòrica sobre la música de les esferes, exposant la correspondència que hi ha 
entre les diferents esteres planetàries, a la dreta, i les muses, a l'esquerra: tot presidit per Apolo. (F. Gatturio, De Harmonia 
musicorum instrumentorum, 1496) 


partir dels quals es determinava el temy MNAT 454 


L.14- Escut que representa els carros del Sol i la Lluna, considerats pels antics els dos pols sobre els quals gira l'univers ia 

1.15- Fragment decoratiu de la cúpula del mausoleu de Centcelles on es pot observar una al'legoria de la Tardor, a l'anti- 
guitat els solsticis i els equinoccis marcaven les festes i els misteris de l'esdevenir de l' home. (Mausoleu de Centcelles, Arxiu 
fotogràfic MNAT.) 

Li6- Gravat iustratiu d'una escola de filòsots de l'antiguitat: els seus membres practiquen les arts liberals i assenyalen 
l'aparició d'un astre al cel com un presagi. (G.G, Caraglio, segle XVI: catàleg A. von Bartsch, v. XV/I, p. 91) 

I 
CULTE PRIVAT 


PERVIVÈNCIA DE 
LA RELIGIÓ ANTIGA 


1. Rituals familiars 


Les manifestacions del culte domèstic són força conegudes en el món romà, 
segurament per la importància que hi tingué el sistema familiar. A Roma i a tot el 
món romà, qualsevol creient podia lliurement comunicar-se amb els déus. Hi 
havia, però, un culte organitzat, que es donava en quatre nivells: el culte domès- 
tic, el practicat per les associacions religioses populars, el culte de les unitats 
administratives inferiors, civitas, i el culte a les divinitats romanes que tenia lloc 
en el nivell del conventus o provincia. Dels tres últims en parlarem en un altre 
capítol. Ara ens referirem al culte domèstic. 


A part del coneixement que tenim de la vida religiosa familiar a través dels 
autors clàssics com Horaci, Cató, Ciceró o Plini, per citar-ne alguns, posseim una 
eina indirecta d'informació sobre els obsequis presentats als déus domèstics: les 
normes dictades pels emperadors cristians, tot prohibint que s'honoressin els lars 
—amb el foc—, els genis —amb el vi— i els penats —amb l'encens— van prohibir 
la flama perenne al seu davant i obsequiar-los amb perfums i garlandes de flors. 


Tàrraco compta, en aquest sentit, amb mostres epigràfiques referents a lars, 
tuteles i genis,' i també amb diferents arulae, escultures, mosaics i altres elements 
decoratius amb representacions mitològiques, és, però, difícil diferenciar si per- 
tanyien a l'àmbit públic o al privat. 


Totes les etapes importants de la vida familiar eren ritualitzades. El naixe- 
ment, en particular, era un moment arriscat i perillós, en què resultava essencial 
la col-laboració de Juno Lucina (deessa que protegia els parts). Quan el nen naixia, 


lo Laribus et (Tu)/telae, Genio Llucii) njostril, Telesphoriusy /et Plate donum / dederimt, RIT 37, MNAT 
25287. Trobat entre els carrers Governador Gonzàlez i la Unió. 

s'expulsaven els esperits malignes de la casa. Es deixava el nadó a terra fins que 
el pare l'aixecava amb un gest ritual. Si es tractava d'una nena, es col-locava un 
divà especial per a Juno, si era un nen, es posava una taula a Hèrcules. Aquesta 
ofrena a la divinitat que havia ajudat en el part es mantenia durant vuit o nou 
dies, fins que el nou nat i la seva mare eren purificats, i se li posava un nom. 


La pubertat era una altra etapa important. Quan els nens arribaven a la majo- 
ria d'edat, més o menys a catorze anys, es treien la bulla aurea (medalló d'or amb 
un amulet) que havien portat durant tota la seva infància. En presència de la 
seva família i amics, es treia la toga brodada i es posava per primer cop la toga 
llisa de l'adult. La butlla era consagrada i donada als déus de la llar. Allò més 
significatiu del ritual era la seva connotació religiosa, ja que s'oferien sacrificis 
per haver arribat sa i estalvi a la maduresa. La Liberalia (17 de març) va ser, en el 
seu origen, una festa reservada per a aquesta cerimònia, però també es feren 
altres dies. Sabem que Virgili va prendre la toga viril el 15 d'octubre i Neró, el 7 
de juliol. Fins i tot els romans més escèptics van mantenir la cerimònia i van 
assistir a la dels fills del seus amics. A Tarragona es conserven dues escultures de 
dos joves amb bulla aurea2 


Malgrat que a Roma no hi havia necessitat que el matrimoni fos celebrat per 
autoritats religioses o civils, la pràctica normal era que es fes seguint un ritual 
religiós. Un matrimoni era perfectament vàlid si les dues parts reunien els requi- 
sits exigits (ciutadans lliures majors d'edat i legalment independents) i consenti- 
en a casar-se. Però constituia un esdeveniment de tal magnitud, que la col-laboració 
dels déus era essencial per garantir-ne l'èxit, els romans desenvoluparen un ela- 
borat ritual per tal d'esbrinar la voluntat dels déus a través de l'endevinació, i 
l'ajuda divina era sol-licitada mitjançant un sacrifici. A continuació venia el casa- 
ment en si, que culminava amb una processó, la qual portava la núvia a casa del 
marit. Associats a la processó, hi havia diferents costums supersticiosos, com era 
tirar nous i explicar acudits grollers, així ho podem observar en llegir els himnes 
nupcials de Catul, encara que en certa manera barreja elements grecs i romans. 
Cada pas tenia un propòsit religiós específic. Un costum, que encara sobreviu 
avui, era que el nuvi passés el llindar amb la núvia en braços. Ho feia per evitar 
una ensopegada de mal auguri: l'entrada de la núvia a casa indicava com li ani- 
ria la vida de casada. 


L'últim gran drama humà és la mort. Quan totes les súpliques als déus de la 
curació, Apol-lo, Esculapi i d'altres, resultaven ineficaces, només quedava la pos- 
sibilitat d'apropar-se a la mort pietosament. Des del final de la República fins als 


2 Es conserven al MNAT 1138-7583. 

temps d'August, la incineració era quasi l'únic mètode de desfer-se d'un cos. La 
pràctica de l'enterrament havia desaparegut cap al segle II aC i no es va recupe- 
rar fins a l'època d'Adrià. 


Ja que els poders del més enllà són malignes per pròpia naturalesa, els fune- 
rals es cuidaven molt. El cos, rentat, ungit d'oli i vestit amb elegants vestiments, 
era portat en processó a un crematori públic o a un cementiri privat, on s'encenia 
la pira funerària. Quan s'apagava el foc, es recollien les cendres en una urna i es 
dipositaven a la tomba familiar al costat de la resta de les coses que l'esperit 
pogués necessitar després de la mort. Mentrestant, la casa estava de dol fins que, 
vuit dies més tard, s'oferia un sacrifi als lars. 


El culte privat o familiar (sacra privata) té un paper molt important dintre el 
quadre domèstic i familiar. A la llar romana es veneraven els lars, déus que es 
cuidaven de la casa i que estaven relacionats amb el món dels morts: els penats, 
que havien de tenir cura del menjar de la família, Vesta, deessa identificada amb 
el foc, que era la protectora del foc de la casa: els genis, que representaven l'espe- 
rit de l'amo, i una sèrie de déus menors (numia). 


La Tríada de la llar està constituida per Vesta, encarnació de la flama, els déus 
penats, funció masculina, i els lars, funció femenina. la les tres divinitats s'aplica 
el nom de lars i penats. Els noms d'aquests déus de la família són llatins, no tenen 
mitologia i s'integren dins la vida familiar al final del segle IV aC, i segueixen 
vius fins al 392 dC, quan Teodosi fa un edicte per prohibir-ne el culte clandestí. 


L'existència d'una sèrie d'arulae (ares petites), estudiades per Montón Broto, 
ens donen testimoni d'aquest culte familiar a Tàrraco. A més del material arque- 
ològic, hi ha proves suficients en representacions iconogràfiques pictòriques que 
donen testimoni de l'ús de les arulae —les quals poden ser votives, funeràries i 
domèstiques—, en el culte domèstic. Les arulae votives són les que porten una 
dedicatòria a alguna divinitat, i segurament apareixen en contextos 
politicoreligiosos, com són santuaris i temples, pel fet de ser ofertes als déus com 
a record o símbol de sacrifici, o en el cas de les que porten senyals de foc o cavi- 
tats, s'identifiquen com a cremadors de perfums o encens en les cases, els tem- 
ples o les tombes. 


Les arulae funeràries són les que es dediquen al culte als morts, mentre que les 
domèstiques són les que ens interessen en aquest apartat. Les de Tarragona no 


3 Es va fer durant el mes de març de 1997 una exposició al MNAT de les arulue estudiades per 
Montón i guardades en el Museu. Un gran nombre d'arulae domèstiques van ser trobades en el 
passatge Cobos, d'on provenen 24 peces, un 3770. 


tenen cap inscripció, llevat d'un cas, que porta una epigrafia de caràcter ibèric: 
aLuteiov. Moltes porten senyals visibles de foc, cosa que ens demostra que era 
habitual utilitzar-les per cremar perfums en els ritus de culte privat. Les altres 
devien servir per presentar ofrenes de líquids o sòlids. 


El sacerdot del culte privat era el pater familias (cap de la família). L'Estat no impo- 
sava cap dogma, però sí que possela el dret de la vigilància. Només el va utilitzar en 
èpoques tardanes, amb el fi de prohibir els cultes que considerava perillosos. 


La primitiva religió romana era bàsicament familiar i ancestral, i les seves 
manifestacions estaven relacionades amb el benestar de la família. La seu de la 
família era la casa (domus), i el centre d'aquesta (focus, que significa ellarv) era la 
llar de foc. El manteniment del foc sempre havia estat reservat a les fadrines més 
joves. Així, doncs, el numen (déu) de la llar era, naturalment, considerat femení. 
El culte a la deessa Vesta havia de tenir gran importància a través de la història 
de Roma i de la custòdia del seu foc imperible per part de les verges vestals. La 
deessa era immensament venerable i pertanyia al cercle íntim dels dotze déus 
més importants de Roma. El culte familiar comportava el culte a la Vesta famili- 
ar, l'altar de la qual era la llar domèstica amb les brases sempre enceses. El cap de 
família presentava la nova esposa i el nadó davant aquestaltar. A les vil-les sump- 
tuoses es destinarà un sacrarium on es venerarà els déus domèstics, que, en el 
palau dels emperadors, a vegades està al costat dels dormitoris. 


Com que la religió de l'Estat estava organitzada sobre els mòduls de la religió 
familiar, també la casa-estat tenia els seus déus penats patrii. August desvia la 
creença en els penats cap a la seva pròpia gent. Col-loca la seva imatge entre els 
lars compitals (de les cruilles). Elevat al suprem pontificat, disposa una supplicatio 
en honor a Vesta i als penats, i els dedica una capella amb un altar al seu palau. 
La política d'August completa la idea de l'Eneida de Virgili: la família d'August, 
successora i hereva directa d'Enees, acull a casa seva els penats i els déus tutelars 
de Troia, per tal que ho siguin de Roma, però tota la ciutat està sintetitzada en el 
palau d'August. Els penats públics praestites (protectors) passen per ser els por- 
tats per Enees i per a aquest propòsit les estàtues d'Enees porten el seu pare 
Anquises. 


El culte als penats públics i privats va subsistir sota formes diverses fins a la 
caiguda del paganisme. Contra les restes d'aquestes creences entre els mateixos 
cristians lluiten escriptors com Tertulià, Ad natura, i Lactanci, Inst. Diu. Final- 
ment, el Codi teodosià en prohibeix el culte. 


Intentarem explicar què representaven, dins el culte familiar, els lars, els pe- 
nats i els genis. 


Els lars 


El nom, com diu Le Gay, té segurament relació amb largus, que evoca la idea 
d'abundància, i sens dubte amb el mot etrusc lar, que expressa una noció elemen- 
tal de majestat, de potència, i representa, més o menys personalitzat, les forces 
protectores de les persones de la família, les del passat, del present i del futur. Els 
lars apareixen, a Tarragona, en la titulació de seciri magistri Larum Augustales (as- 
sociació de sevirs, que tenia la missió d'honorar els emperadors regnants). 


Plaute, en les seves comèdies, posa en un lloc molt destacat el culte al lar 
familiar: els seus personatges se n'acomiaden en sortir de viatge. Els sap greu 
haver de comunicar-li que van a buscar una altra llar, una altra ciutat, un altre 
poble. Invoquen els lars dels camins perquè els protegeixin, i ofereixen un sacri- 
fici al lar, a l'interior de la casa, atès que la guarda. 


En el culte als lars hi participa tota la família, amb els esclaus i la seva descen- 
dència. La família romana no són solament els pares i fills, sinó tota la gent que 
viu en una casa. Això és molt important per entendre el culte privat. 


Per a Horaci, el lar és l'esperit que presideix els menjars senzills, el gaudiment 
innocent, i que guarda els homes juntament amb tot el que contribueix al seu 
benestar: per tant, se l'ha d'obsequiar amb ofrenes per atreure'n la seva simpatia 
i el seu favor. 


La idea que el lar de la casa, i els lars en general, són els avantpassats deificats, 
data del temps de Ciceró i Varró. Els antics romans enterraven els cossos, les 
seves ànimes no esdevenien ni manes ni lars, com tampoc hi havia confusió en- 
tre aquests dos tipus d'esperits. Els lars, fins i tot en el culte oficial, presentaven el 
caràcter familiar i rústic que hem atribuit als seus orígens. És a finals de la Repú- 
blica que la creença en la deificació dels lars s'institueix, i, a partir d'August, 
aquest culte sofreix una transformació radical, a causa d'un més gran refinament 
de la vida i d'un canvi de sentit en les idees sobre l'ànima. Solament entre els 
poetes es conservarà l'ambient antic entorn dels lars. 


L'aproximació dels lars als penats és una idea romana, per això mateix, la 
trobem molt aviat en l'art i la literatura. En realitat, lars i penats s'anomenen 
quasi sempre junts, i tenen el mateix radi d'acció: la llar familiar. Els penats són 
un tipus de lars que tenen la missió de vetllar pel penus (rebost) de la casa, en dir 
lares penates, sembla que sigui una mateixa expressió en què lars és el substantiu 
i penats, l'adjectiu: ddars del rebost-. 


4 RI 426. 

Els lars tenien com altar la pròpia llar i com a temple, l'atri de la casa. Asseguts 
en bancs de fusta, situats en l'atri, segons narra Isidor, el pater familias amb els 
seus fills i tots els qui en depenien dirigien als déus de la casa els seus precs 
matutins, quan anaven a menjar, dedicaven les seves primícies als lars i als pe- 
nats, al final del sopar, un dels nens s'alçava, agafava el plat i tirava el seu contin- 
gut al foc que cremava sobre el petit altar familiar, tot anunciant solemnement, 
enmig del silenci religiós de la família, que els déus es mostraven propicis, Les 
famílies més devotes separaven una porció del menjar i la llençaven al foc en 
honor a Vesta. En el moment en què la família es disposava a menjar, el pater 
oferia als penats les primícies dels aliments. La taula, el saler, la cassola de fang, 
estaven dedicats als penats i es considaven coses sagrades. 


A aquests déus i a Vesta, que els tenia sota la seva dependència, estava consa- 
grada la taula sobre la qual es posaven els aliments i el saler, peça obligada en tot 
àpat. El foc, la taula, el menjar, el lloc, tot contribueix a conferir un caràcter d'uni- 
tat i de compenetració a tots els habitants de la casa: senyors, esclaus, Vesta, lars, 
penats. 


Cada casa tenia el seu lararium o santuari on se li feien ofrenes: era un armari 
de paret, que contenia petites estatuetes representatives dels lars, on segurament 
hi estarien guardades, també, les arulae, les quals estaven situades en un racó de 
l'estança principal de la casa. Freguentment també s'utilitzava com a santuari on 
es guardaven altres objectes de valor. Els membres de la família acostumaven, a 
més, a resar als lars cada dia i probablement els oferien alguns presents, com 
encens 0 vi. 


Els lars també estaven encarregats dels encreuaments de camins, hi havia una 
curiosa llegenda segons la qual un d'ells havia assumit la forma d'un fal-lus en 
un dels tions de la llar i havia tingut relacions amb una esclava de la reina Tenaquil, 
esposa del rei Tarquí, que guardava el foc, i així havia esdevingut el pare del rei 
Servi Tul-i. 


La llar del rei seria, naturalment, força més important que la de qualsevol 
altra persona. Quan es va abolir la monarquia, Vesta va continuar, i com ja no hi 
havia filles de reis per servir-la, hom va crear el col-legi de les vestals. 


Les imatges dels lars estan, també, pintats a les parets, sempre amb aspecte 
alegre i jovial, amb signes de l'abundància a les mans, i coronats de vegetació. 


Els penats 


Els penats —déus protectors de la llar i de l'Estat— apareixen d'una manera molt 
determinada en la religió romana. Isidor escriu: 4Els gentils anomenaven penats 

a tots els déus que es veneraven a casa seva...v, però no sabem quins eren ni com 
es deien. 


Segons Aulus Gel-li, perus és el vi, el blat, les llenties, les faves i altres coses, és 
a dir, tot el que es beu i es menja, però també l'encens i les espelmes: les provisi- 
ons d'animals, de begudes, de llenya i de carbó, és a dir, les provisions per a un 
any. 


Més tard, el penats englobaran el conjunt de déus venerats i residents dins la 
casa, especialment els dei patrii (els déus de la pàtria), aquells déus als qui la 
família professa un fervor especial. El nom es troba sempre en plural, el singular 
és una ficció dels gramàtics. La seva naturalesa no correspon a una personalitat 
única. Els déus penats en les representacions plàstiques són tres: el lar i dos pe- 
nats, un dels quals presideix el menjar i l'altre, la beguda. Els penats formen un 
grup amb el lar i el geni, com a déus protectors de la llar, però resulta curiós que 
ni als lars ni als genis se'ls anomeni dii o divi (déu), en canvi als penats, sempre. 


Les imatges dels penats es conserven a l'interior de la casa, en el fablinum, en 
un armari (secrarium), i al costat sempre cremava una flameta. Se'ls feia viure 
íntimament la vida de la família, oferint-los sacrificis en dies assenyalats i diri- 
gint-los oracions rituals. El seu altar és pròpiament la llar on es preparen els 
aliments, situada al fons de l'atri. 


Altres vegades, les imatges dels penats es col-locaven davant del peus (provi- 
sions), prop de la llar, encara que la divinitat de la llar era Vesta, inseparable dels 
penats, per més que no sigui una deessa particular pertanyent a una família con- 
creta, sinó el símbol complet de la vitalitat de la religió domèstica. Per això ma- 
teix Vesta i els penats estan íntimament units a la casa, com ja ens diu Ciceró: d 
els déus penats no estan molt lluny de Vesta:. 


És natural que, en evolucionar cap a un luxe molt més gran en les condicions 
de la vida, canviés també la disposició de la llar, del menjador, de la cambra de 
les provisions i del santuari dels déus penats. En moltes cases, les imatges dels 
penats i de Vesta es reduiren a la cuina. Altres famílies els dedicaren un angle de 
l'atri, com es pot veure en algunes cases de Pompeia, o bé en el peristil. August 
va mantenir en el seu palau un compluvium deorum penatium (un compluvi dels 
déus penats), i davant hi va fer plantar una palmera nascuda casualment entre 
les juntes de les pedres del paviment a l'entrada de la casa. 


Els penats s'identifiquen amb els interessos, els afectes, les alegries i les triste- 
ses de la família. Invocant els penats, el pare de família moribund fa les últimes 
recomanacions al fill, i li transmet el patrimoni familiar. En nom dels penats, el 

fill pren la responsabilitat de la casa. A més a més els penats garanteixen també 
els drets i els deures de l'hospitalitat. 


Els penats eren els déus que vetllaven pel rebost i les provisions. De la matei- 
xa manera que el poble romà en el seu conjunt tenia la seva llar (Vesta) i els seus 
penats simbòlics, les famílies honraven els esperits, que els asseguraven que tin- 
drien suficient menjar per alimentar-se cada dia. Les famílies romanes oferien 
oracions a Vesta abans de l'àpat principal del dia, i els dies de festa, al matí, 
col-locaven una garlanda de flors al costat de la llar. Cató ens en parla en l'obra 
Sobre l'agricultura, 


A aquests déus de la llar se'ls rendia un culte regular i quotidià, el pare de 
família era el sacerdot i els objectes de la vida quotidiana, els instruments. Més 
tard, esdeveniren déus públics: els penats es representaren en forma de dos joves 
armats que, per la influència de l'hel-lenisme, s'assimilen als Dioscurs (Càstor i 
Pòl-lux, fills de Júpiter). 


Els genis 


Geni (genius) era la divinitat tutelar que protegia la família i acompanyava 
l'home tota la vida. El seu culte no està documentat abans de la Segona Guerra 
Púnica. A Tarragona tenim constància del culte als genis a través de l'epigrafia: 
dues inscripcions gravades amb les paraules genius i numens, una dedicada al 
geni de la Colònia: i quatre consagrades al geni dels respectius conventus. 


El geni es relaciona amb els lars, els penats i els manes, i forma part de les 
divinitats familiars. Etimològicament, la paraula prové de ger, que pot tenir un 
sentit actiu, cengendrarv, o passiu, néixer. Sembla que des de l'antiguitat, la 
paraula genius expressa da força específica del mascle en l'acte de la generació:, 
la facultat d'engendrar, per contra, la naturalesa femenina serà la cridada a con- 
cebre i a parir sota la protecció de Juno Lucina. Per tant, el genius és qui engendra 
i Juno, qui concep. 


El geni que presideix l'acte de la generació es manifesta sobretot en el dia del 
naixement, i determina el caràcter i la condició de cada persona, fonament de 


5. Genia conventjus)/(...J RIT 24, trobat a prop del Portal de Sant Antoni. 
INumitorius LÍ...), / Martta et Muamiant...)/ Expeditiensi dege com...) / bene quiob'l...) RT 21, MNAT 
25394. Trobat a prop de l'ermita de la Salut, el 1960. 
6. Genio colloniael lfuliae) Llirbis) Tiriumphalis) Tarraclonis)/ Llucius) Minicius Apromianus llvir 
qluennalisi testamento/ex arglentil Libris XV Junciis duabus) poni tussit. RIT 23, TAF XIII 1. 
RIT 24, 25, 26i 27. 

l'Astronomia. Quan el nen neix, respira, i així s'introdueix dins seu el geni que 
estava a l'aire, i té el caràcter del moment de néixer segons la disposició dels 
astres. El geni neix i mor amb cada home. És de condició masculina, per això 
solament s'atribueix als homes. livno mea diuen les dones quan els homes es refe- 
reixen a genius meus. El seu culte és molt senzill: se l'obsequia en l'aniversari del 
naixement. Les ofrenes, en general, no poden ser sagnants, i apareixen revestides 
d'un ambient pietós: vi, flors, encens, acompanyats de danses a l'entorn de l'ara. 


Cada home té, en conseguència, el seu geni: com a déu tutelar, vigila els seus 
actes i l'acompanya des que neix fins a la mort. Per això alguns creien que naixia 
i moria al costat de l'home. El geni li suscita els desitjos i les apetències naturals, 
i en el seu honor se celebraven festes amb ofrenes, sacrificis, encens i flors. 


Alguns creien que el geni, que s'invocava sobretot en les cerimònies nupcials, 
s'identificava amb la seva ànima, o bé amb la seva fortuna. En aquest cas, el geni 
propi de l'home és Júpiter i el de la dona, Juno. Per tant, tot atemptat contra la 
santedat del matrimoni és un sacrilegi contra el geni. A la mort de l'home, el seu 
geni es tanca a la sepultura i pot quedar com a esperit bo, manes, o esperit do- 
lent, lemures larvae. Cada ésser tenia el seu geni, incloent-hi els déus. El geni del 
Senat, segons Ciceró, és un veritable numen, divinitat, que el mou a realitzar ac- 
tes més enllà dels purament humans. El poble romà reunit en assemblea té el seu 
numen, que és també el geni d'August. 


El geni de les persones es representava per una o dues serps, com es veu en les 
pintures de Pompeia. El genius publicus se simbolitzava com un home barbut, 
més tard com un jove, cobert amb un mantell, amb la cornucòpia a l'esquerra i 
una copa sacrifical a la dreta. 


El geni del pater familias es representa en figura d'home, vestit amb toga i amb 
el cap cobert amb actitud de sacrificar, fent una libació. De vegades, es troba 
envoltat d'altres divinitats, com els lars domèstics. 


Fàcilment el geni es confon amb el lar. Tanmateix, el lar és l'esperit que s'en- 
carna en una raça, i el geni és el guardià especial dels individus que la renoven. 


En allò més essencial, el culte privat reprodueix en petita escala el culte pú- 
blic. La màgia i la superstició estaven sempre molt a prop de la cerimònia que el 
cap de família realitzava. Això era degut, en part, al simple fet que era un culte 
privat, i no estava tan subjecte a la influència civilitzadora que generacions de 
pontifices i homes d'Estat molt instruits havien exercit sobre el procediment del 
culte públic. Els conjurs i les fetilleries, per exemple, van deixar de tenir impor- 
tància dins les cerimònies religioses oficials, i ja en el 450 aC els legisladors de les 
Dotze Taules van intentar eradicar-les també de la vida privada. Però malgrat 

tot, es van mantenir com el fenomen més comú dins la vida familiar, fins i tot 
després del cristianisme. 


2. Jardins i déus de la natura 


Tarragona conserva una sèrie d'escultures religioses destinades a decorar les 
cases i els jardins. De petites estatuetes, Roppel en comptabilitza unes 59. No 
sabem on estarien ubicades la majoria, però creiem que algunes s'haurien de 
trobar als jardins, pel seu significat iconogràfic. 


Els jardins formaven part del conjunt familiar d'un nivell social determinat, i 
eren, també, una extensió d'aquest culte primitiu conservat durant segles en la 
cultura romana. A l'oest de la ciutat de Tarragona, al llarg de la Via Augusta, es 
va formar més tard la gran Necròpolis Paleocristiana, però a l'època imperial, en 
aquesta zona se situaven, sobretot, vil-les i jardins. No sabem gran cosa dels jar- 
dins de Tarragona, però sí que tenim representacions d'aquests déus, citats en 
diferents fonts i alguna que altra escultura. 


No és segur que les representacions d'aquests déus i semidéus de qui parla- 
rem, estiguessin només als jardins, sinó que és probable també que decoressin 
l'interior d'una mansió. Si els posem en l'apartat dels jardins és pel seu significat. 
Demano un esforç d'imaginació per fer-nos idea de com podien ser els jardins o 
bé les cases romanes adornades amb aquestes escultures. Així es guarden en el 
Museu. 


Sabem que als romans els agradaven més que res els bosquets ombrius, les 
fonts, les coves entre roques, i els seus jardiners havien elaborat tot un art del 
paisatge naturals, en què l'artifici s'aliava amb una disposió silvestre ben calcu- 
lada. Aquests paisatges estaven presents al llarg d'àmplies avingudes. Inspirats 
pels temes favorits de la pintura hel-lenística, evocaven escenes mitològiques i 
bucòliques. 


$. Una estàtua de Bacus. MNAT, sala VII, 372, Trobada a la zona residencial. La seva mida és de 129- 
45-35 cm. 
Un tors de Bacus de marbre, MNAT, sala VII, 402. 
Un grup bàquic de marbre blanc fi. Treball local de poca qualitat. Dues figures. MNAT, sala VII, 443. 
Bacus de marbre blanc grisós de gra gruixut, MNAT, sala VII, 45530. 
Un Bacus jove coronat d'heura i raim. MNAT 12365. 
Un Mercuri bàquic de marbre blanc de gra mitjà. MNAT, sala VII, 370. Segurament serviria per 
recolzar una taula. Còpia d'originals fets a Egipte. Trobat a la Pedrera l'any 1868. 

Entre els déus de la natura, cal destacar la figura de Bacus. Se'n conserven 
moltes representacions a Tarragona: Roppel comptabilitza 18 estatuetes de dife- 
rents èpoques. 


Era molt frequent que les escenes mitològiques tinguessin com a tema episo- 
dis trets del cicle de Bacus, la divinitat per excel-lència de les vinyes i dels ver- 
gers. Així, podia veure's el triomf del déu voltat de bacants, amb Silè sobre un ase 
i multitud de sàtirs i nimfes. Els sàtirs, particularment, servien com a motiu pera 
les fonts: el seu odre llavors no abocava vi sinó aigua fresca. Aquestes represen- 
tacions bàquiques són innombrables als jardins que es coneixen tant a Roma com 
a Pompeia, i també a Tàrraco... Com ens comenta Grimal, els escultors s'enginya- 
ven per variar aquestes imatges de divinitats rústiques, que no eren llavors sim- 
ples ornaments, sinó també poders reverenciats per una pietat sincera, ja que la 
naturalesa està animada per una multitud de semidéus, que en simbolitzen el 
misteri. La tradició romana confluia, en aquest punt, amb les creences gregues, 
reflectides per les obres d'art. 


A excepció de Bacus i Venus, les divinitats que es trobaven en els jardins no 
eren els grans déus, els déus de l'Olimp, que pertanyien a la religió oficial i al 
culte de l'Estat, sinó els semidéus més familiars, els faunes, els silvans, les nimfes 
—dels boscos, de les fonts o dels llacs—, Cupido, les Gràcies i les Hores. Se'ls 
construien capelles que s'assemblaven als santuaris rústics dispersos pels camps, 
i això n'augmentava la il'lusió. 


2.1. Acompanyants de Bacus 


En els seguici de Bacus hi havia mènades, sàtirs, Silè, Silvà, faunes i Príap, 
dels quals en tenim també representacions a Tarragona. 


Les mènades són les bacants divines, que segueixen Bacus. De mènades n'exis- 
teixen tres representacions a Tarragona: una escultura de marbre de mitjan del 
segle Í dC, una llàntia'ti un vas de ceràmica,'t 


Un Bacus. Relleu que formava part d'un moble, una taula. Trobat a la part baixa de Tarragona. 
Marbre gris de gra fi. Es va trobar al carrer Governador Gonzàlez, en el lloc on se suposa que 
estava el temple de Tutela, MNAT 404. 

Un cap de petites dimensions que segurament representava el déu Bacus. Trobada al carrer de 
Gasòmetre. Sembla que havia servit de decoració d'un edifici particular. 

Una llàntia amb representació de Bacus nen sobre una pantera. MNAT 12636. 

Uns relleus de marbre. MNAT 486 i 45495, 

Més endavant parlarem dels trobats al Collegium Fabrum. 

Es representen vestides o cobertes amb fins vels que deixen veure el seu cos 
despullat. Porten corones d'heura i a la mà un tirs, de vegades un càntir. O bé 
toquen la doble flauta o el tamborí, entregant-se a unes frenètiques danses, 


Les mènades personifiquen els esperits orgiàstics de la naturalesa. Segons la 
llegenda, les primeres mènades han estat les nimfes que han criat el déu Bacus. 
Posseides pel vi d'aquest déu, que els inspira una bogeria mística, van pels camps 
traient aigua de les fonts amb la idea que és mel o llet. Els seus jocs són imitats 
per les bacants humanes, les dones que s'entreguen al culte de Bacus. A més, 
dominen sobre les feres: se les troba cavalcant panteres, per exemple. 


Els sàtirs, anomenats també silens quan són vells, són esperits de la naturale- 
sa, que han estat incorporats al seguici de Bacus. A Tarragona se'n conserven 
diverses representacions. Z 


Companys dels déus, els sàtirs rarament tenen un paper particular en les lle- 
gendes. Se'ls representava de diferents maneres: unes vegades, la part inferior 
del cos era de cavall i la superior, d'home, d'altres, la seva part animal era d'un 
boc. En un i altre cas, tenien una llarga cua i un membre viril sempre erecte, de 
proporcions sobrehumanes. Eren imaginats ballant en els camps, bevent amb 
Bacus i perseguint les mènades i les nimfes. A poc a poc es va reduint o atenuant 
el caràcter bestial de la seva figura. Els seus membres inferiors es converteixen 
en humans, i solament conserven la cua, testimoni de la seva antiga forma. 


Silè és un personatge que passava per haver educat Bacus. La tradició sobre la 
seva genealogia era molt variable: Se'l considerava fill de Pan o de Mercuri, o 
que havia nascut de les gotes de sang d'Urà quan va ser mutilat per Saturn. A 
aquest Silè, que passava per tenir una gran saviesa, se'l representava molt lleig, 


9. MNAT 466. 

10 MNAT 2643. 

li MNAT 2718, 

12. Un cap de sàtir, trobat al carrer d'August, 51, l'any 1920. És una estatueta de marbre blanc de 
mitjan del segle II dC. MNAT 12257 
Un sàtir com Atlant que procedeix de la zona suburbana. És de marbre blanc i de finals del segle 
I dC. Podia pertànyer a un conjunt de dos per subjectar un banc o una taula. Porta una pell de 
cabra per fer un coixí. MNAT 45594. 
Tors de sàtir amb pell al voltant del coll, de marbre blanc, època adriana. Creació eclèctica roma- 
na. Treball artesanal provincial. Pell de sàtir plena de fruits, per comparació amb una estàtua del 
Vatica (P. Sada). MNAT 397. 


Un cap de Silè, de marbre, d'època antonina, segle Il dC, Té una corona en què hi hauria hagut 
parts metàbliques (encara se'n veuen els forats), MNAT 469. 

ja que tenia el nas xato, la mirada de brau i una gran panxa i solia cavalcar sobre 
un ase, sobre el qual quasi no s'aguantava per estar sempre embriagat. 


Silvà, divinitat romana que presidia els boscos, es distingeix amb dificultat de 
Faunus. A Tarragona, hi té dues inscripcions dedicades. 7 


Era una divinitat menor romana, molt antiga i popular a Itàlia i al Laci. Igual 
que Faunus, és un déu de la fertilitat en els camps i protegeix tot el que viu en els 
boscos (silva significa sbosc-). Era el protector dels camperols i dels pastors i els 
seus ramats, dels camps cultivats i dels jardins. Se'l representava com un vell 
amable, de rostre jove i benevolent, és a dir, amb les característiques d'un ancià, 
però dotat de la força d'un jove, que solia habitar en els boscos sagrats, prop de 
les ciutats o en ple camp. El seu culte estava lligat al d'Hèrcules i també al dels 
lars domèstics. Simple numen, Silvà no té mites característics, 


En el Panteó romà hel-lenitzat, va ser identificat amb Pan, déu dels pastors 
: dels ramats, que és una divinitat de la mitologia grega, déu de les muntanyes 
i de la vida feréstega: en l'himne homèric dedicat a ell es presenta com a fill de 
Mercuri Cil-leni i de la nimfa Dríope. Company de Bacus i de les nimfes, amant 
de la dansa i de la música, dels boscos i de les fonts, és també el patró del repòs 
de la migdiada. Representat amb banyes i peus de cabra, el seu culte s'estengué 
des de l'Arcàdia a l'Àtica i a la Magna Grècia, sobretot en l'època hel-lenística i 
per influència de la poesia bucòlica. La seva figura —representada primer amb 
un aspecte ferotge, que degenerà fins aconseguir un aire bonhomiós— apareix 
en vasos àtics del segle V i en moltes escultures, relleus i pintures de les èpo- 
ques hel-lenística i romana. Se'l representa com un geni meitat home, meitat 
animal. La seva cara barbuda té una expressió d'astúcia bestial, està plena d'ar- 
rugues i porta banyes: té el cos pelut i els membres inferiors són els d'un boc. 
Pan és una divinitat dotada d'una gran activitat sexual, ja que empaita les nim- 
fes i els nois amb igual passió. 


Príap és el déu protector titular dels horts. A Tarragona se'n conserven diferents 
representacions: una estatueta fàl-lica" i un amulet fàl-lic." 


13. Silvams / Aemilius / Adelplues (vfotumi sfolvitj llibensy. mferitol RIT49, TAF X 2. Trobada l'any 
1942 entre la carretera de Valls i el Francolí sen las obras de la nueva càrcel provincial: (avinguda 
de la República Argentina-plaça Imperial Tàrraco), 

Silvano Auglustol / Sacrum/ pre salute impleratoris) / Cuesarts Hadriant / Antonimi Augjustil Pii platris) 
platriael et liberarium cius / Atimetus liblertusi/tabuljarius) pjrovinciael Hfispaniael cfiteriorist. RIT 
50, TAF LXIX 1. Trobada a l'església de Sant Miquel (Plaça de Sant Miquel), 

El déu Príap era un asiàtic originari de Làmpsac, sobre l'Hel-lespont, que es 
deia que era fill de Bacus i Venus. La seva imatge grollera, tallada a grans cops 
d'un tros de fusta, representava un home dret amb un sexe prominent que prego- 
nava la potència viril. Aquest semidéu, violentament naturalista, havia ocupat 
un lloc en els jardins de la Campània primer, i de tot Itàlia més tard, és un dels 
signes fàl-lics més antics que, primitivament, estaven destinats a desviar de la 
collita els maleficis del mal d'ull. A més, com a símbol de la fecunditat, Príap era 
protector de les plantes on es trobava. Objecte de burla, cantat pels poetes amb 
estil irònic, estava rodejat d'una fervent veneració en la pietat popular. 


Hom col-locava la seva estàtua al costat de les tombes com a promesa de re- 
surrecció i de vida. Protegida pel déu, la tomba esdevenia solc en què madura- 
ven els naixements futurs, d'aquesta manera el jardí es transfigurava. Santuari 
de la religió domèstica, arribava a simbolitzar la naturalesa sencera totpoderosa. 
Com a déu asiàtic, i per la seva condició de déu de la fecunditat, va ser inclòs en 
el seguici de Bacus, i també perquè presentava certes afinitats amb Silè —ja que 
moltes vegades era representat sobre un ase— i els sàtirs. A Roma es contava la 
llegenda seguent (una variant de la grega): Príap s'havia trobat amb Vesta, sem- 
pre verge, i se n'havia enamorat. A la nit, va tractar de sorprendre-la i en el mo- 
ment en què es disposava a violar-la, un ase es va posar a bramar i va despertar 
la deessa, que va veure el perill que corria. Príap, confós, va renunciar al seu 
propòsit. Des de llavors se sacrificava un ase a Príap, i en la festivitat de Vesta 
aquests animals eren coronats amb flors. 


Els comentadors de la mitologia del corrent evemerista —segons els quals, els 
personatges mitològics s'han de considerar com a éssers humans divinitzats pel 
poble— deien que Príap era un ciutadà de Làmpsac que, desterrat de la ciutat 
per la seva deformitat, havia estat acollit pels déus, que li van confiar la vigilàn- 
cia dels boscos. Segons Diodor, Príap estava relacionat amb el mite d'Osiris: era 
la deificació, per lsis, de la virilitat d'Osiris. 


14 De marbre blanc de gra fi amb taques grises. Època romana, Alt Imperi. MNAT 518. 
15. Procedent del Fòrum de la colònia. MNAT 542. 


Aquest amulet al costat de l'estatueta fàllica, citada anteriorment, van ser presentats a la Funda- 
ció Joan Miró, en l'exposició en Vitrov, Barcelona, juny de 1992, 

2.2. Acompanyants de Venus i Hèrcules 


La presència de les escultures de Venus dins les cases particulars i els jardins 
és lògica. Venus, deitat romana assimilada a l'Afrodita grega, i considerada mare 
d'Enees, esdevingué la deessa de l'amor i de la bellesa, i també de la fecunditat. A 
Tarragona es coneixen una sèrie d'escultures de Venus, almenys deu.'t D'aques- 
ta deessa en parlarem al capítol dedicat als grans déus del Panteó romà. 


Cupido és el nom llatí —equivalent a cdesigo— que els romans van donar a 
l'Eros grec. Déu de l'amor, se'l troba en els jardins i cases particulars, moltes ve- 
gades al costat de Venus. La seva personalitat, molt variada, ha evolucionat força 
des de l'època arcaica fins a l'època alexandrina i romana. A Tarragona es conser- 
ven diferents escultures d'aquest déu: n'hem comptabilitzat nou.'7 


En les teogonies més antigues, Cupido és considerat com un déu nascut a la 
vegada que la Terra i sortit directament del caos primitiu, i com a tal era adorat a 
Tèspies en forma d'una pedra bruta. O bé Cupido neix de l'ou original, l'ou en- 
gendrat a la nit, i les seves dues meitats, en separar-se, formen la Terra i la seva 


16. Enel Fòrum de la colònia es va trobar un fragment d'estàtua de Venus de marbre de gra gros amb 
pàtina groguenca. MNAT 383. 
Un cap de Venus de marbre blanc de gra gruixut, de procedència desconeguda, MNAT 373. 
Un cap de Venus de marbre blanc de gra fi amb pàtina groguenca. Va ser trobat a la pedrera del 
Port (5. XIX). Tipus de pentinat molt típic de la Venus Capitolina. MNAT, sala VII, dintre una 
vitrina, 374. 
Un tors de Venus trobat a la zona residencial, de marbre blanc, de l'època adriana, Està molt 
restaurada ja que es va deteriorar en caure la teulada del Museu l'any 1960, 
Un fragment de tors. MNAT 431. 
Un tors de Venus amb Cupido de marbre blanc grisós. MNAT, sala VII, 436. 
Tors de Venus. MNAT 459. 
Un fragment d'una estàtua de Venus de procedència desconeguda. MNAT 6523. 
Una Venus de marbre blanc fi. MNAT 6919, 
Un tors de Venus. MNAT 45603. 
També s'havia trobat un mosaic sobre Bacus i Venus l'any 1802 a la pedrera del Port, avui dia 
perdut, Les figures de Bacus i Venus serien de mida natural. 


17. Dos fragments de Cupido utilitzats com a font: Cupido cavalcant amb dofí de marbre, en què 
l'aigua sortia de la boca de l'animal, i un Cupido amb màscara del segle II dC. És de marbre blanc 
fi i devia ser utilitzat com a font, MNAT 407. 
Un altre Cupido, que procedeix del Collegium Fabrum. MNAT 12267. 
Un Cupido funerari adormit de marbre blanc de mitjan del segle II dC, segurament era una 
estàtua funerària d'enterrament, MNAT 414. 
Un Cupido funerari de l'època Adriana (segon quart del segle Il dC), MNAT 435. Quatre estàtues 
de Cupido sol o acompanyat. MNAT 441, 443, 45554 i 45403. 
Llàntia de bec todó representant dos cupidos. MNAT 2673. 

cobertura, el cel. Cupido serà sempre una força fonamental del món, ja que asse- 
gura la continuitat de les espècies i la cohesió interna del cosmos. Contra la ten- 
dència a considerar-lo com un dels grans déus, hi ha la doctrina de Plató, que el 
considera com un geni intermediari entre els déus i els homes. 


S'imaginaren altres mites que li assignaren diferents genealogies. La tradició 
més difosa el fa fill de Mercuri i Venus. L'art i la literatura clàssiques el pinten 
com un formós adolescent, tot i que més tard s'imposarà la imatge d'un nen, amb 
frequència amb ales, armat amb arc i fletxes, que es diverteix neguitejant els cors, 
ja que els inflama amb la seva torxa o els fereix amb les seves fletxes... Els poetes 
l'han cantat com un nen en aparença innocent, capaç, si vol, de produir grans 
trastorns. 


Les nimfes, segons la mitologia, són donzelles que poblen el camp, les aigúes 
i el bosc. Va ser trobada a Tarragona, en el segle passat, durant la construcció del 
port, una font de marbre procedent de la zona residencial de la ciutat, que repre- 
senta un nympheum $ (santuari dedicat a les muses) a petita escala, amb la casca- 
da formada per una petxina i unes grades per les quals baixava l'aigua, i amb dos 
puti laterals dins d'uns nínxols o grutes. Hom la data de començaments del segle 
Il dC i formaria part d'un grup ornamental d'alguna mansió residencial de les 
elits de Tàrraco. També es conserva una nimfa de font" —peça destinada a or- 
namentar una font, en què l'aigua sortia de la boca del recipient que es troba col-locat 
al seu costat— representa una noia dormint damunt d'una superfície rocosa. És 
un ornament força comú en època romana. Hi ha també la nimfa del Collegium 
Fabrum.X 


Les nimfes personifiquen la gràcia i la fecunditat de la naturalesa. Durant 
l'època homèrica passen per ser filles de Zeus, però generalment se les considera 
com a filles del riu o de la font on es troben. Són conegudes com a divinitats 
secundàries. Poden ser protectores, per això se'ls dirigeixien pregàries, però po- 
den ser també terribles. Habiten les grutes, filant i cantant. Frequentment formen 
part del seguici d'una divinitat important, o d'una nimfa particular, com és el cas 
de Circe. Existeixen moltes classes de nimfes, segons el lloc on es troben. Les 
nàiades viuen en les fonts i els rius, i d'aquest tipus és la nimfa trobada a Tarragona, 
que encarna la divinitat de la font. 


IS MNAT 375. 
19. De marbre gris de mitjan del segle II dC. La seva alçada és de 0,30 cm. MNAT 45636. 
20 MNAT 12275. 

Pomona és la nimfa romana que vetllava pels fruits. L'estàtua que es troba en 
el MNAT està bastant trencada, però és una de les millors escultures del Mu- 
seu." És la representació de la deessa sortint del bany, amb el vel transparent 
enganxat en el cos despullat. Sobre la faldilla, recollida, porta diferents classes de 
fruits. 


Pomona tenia un bosc sagrat, el Pomonal, en el camí de Roma a Òstia, i un 
flamen cuidava del seu culte. Els poetes li atribueixen aventures amoroses, per 
exemple, la presenten com a esposa del rei llegendari Picus (antiquíssim rei del 
Laci). Pel seu amor a aquest havia rebutjat la passió de Circe, i això va fer que es 
convertís en pic. Ovidi, a les Metamorfosis, la presenta com a esposa de Vertumne, 
que també és un déu relacionat amb el cicle de les estacions i la fecunditat. 


Hèrcules, nom llatí que els romans van donar a l'heroi deificat grec Hèracles 
—fill de Júpiter i d'Alemena—, és un dels herois més prestigiosos de la mitologia 
grecoromana. 


Referent a aquest déu, a Tarragona s'ha trobat un element decoratiu d'un nim- 
feu del Collegium Fabrum, datat de mitjan del segle II dC.2 No es pot saber amb 
exactitud si es tracta de l'estàtua d'Hèrcules nen o bé d'un Cupido que s'ha apro- 
piat de la figura del semidéu. Roppel creu que es tracta d'un Hèrcules nen i el 
compara a una estàtua molt semblant d'una col-lecció particular de Ginebra. Sem- 
bla que els dos siguin una còpia d'una creació romana que fusionava dos prototi- 
pus comuns: un Hèrcules amb la clava i la leontés, i un nen que lluita amb l'ànec. 


A través de les dades proporcionades per l'epigrafia, se sap que la veneració a 
Hèrcules estava molt estesa entre els membres de les associacions, i que les seves 
estàtues eren amb frequència col-locades en els llocs de reunió. Però és poc pro- 
bable que la representació com a nen d'aquest semidéu fos una imatge de culte. 
Més aviat es tractava d'un element decoratiu en relació directa o indirecta amb la 
font descrita anteriorment. Roppel esmenta també tres estatuetes d'Hèrcules: una 
de l'època d'Adrià i dues de l'època antonina, que segurament eren escultures 
d'àmbit privat. Un cap d'Hèrcules,Y que també pertany a una estatueta petita, 
serviria també com a decoració de l'àmbit privat. 


Tenim constància també d'una gemma,X trobada a la pedrera del Port de 
Tarragona, que representa un Hèrcules que porta a la mà dreta una lira i està en 


Led 


1 MNAT 378. 

2 MNAT 12258 
MNAT 463. 

4 MNAT 7543. 

actitud de tocar-la, i d'una llàntia amb representació d'Hèrcules i Hidra, monstre 
de dos caps. 5 


La llegenda ens conta que Dànae, filla d'un rei argiu, fou aillada pel seu pare 
perquè no pogués tenir fills, ja que un oracle havia predit que un fill de la prince- 
sa mataria el rei, el seu avi. Dànae va ser visitada per Júpiter, transformat en 
pluja d'or, i va parir Perseu. El rei va manar tirar la mare i el nen al mar en un 
cofre. El nen, salvat, es veurà destinat a executar una sèrie de gestes entre les 
quals la de matar la Gòrgona, el cap de la qual donà a Minerva. 


En la descendència de Dànae mitjançant Perseu, hi ha Alemena i el seu espòs 
mortal, Amfitrió, del qual Júpiter va prendre la figura per estimar Alcmena en 
una nit que va allargar, en fer que no sortís el sol, durant tres dies. D'aquests 
amors va néixer Hèrcules, el més fort dels mortals, que finalment va merèixer i 
assolir la immortalitat. Abans, però, es va veure obligat, a causa de la gelosia de 
Juno, a fer els seus famosos treballs, amb els quals va lliurar el món de terribles 
monstres malèfics, per al bé dels homes, la seva glòria i l'honor del seu pare 
Júpiter. Hèrcules va aprendre d'Amfitrió l'art de conduir un carro, a més d'apren- 
dre a tocar la lira i a fer servir l'arc. L'àlber és el seu arbre preferit. 


Quan va néixer Hèrcules, Juno va enviar dues serps perquè matessin el nen, 
però el petit, donant proves des del bressol de la seva prodigiosa força, les va 
estrangular. Per ordre de Júpiter, Mercuri el va dipositar un dia a la falda de 
Juno, que s'havia endormiscat, per tal que el nen mamés la llet de la immortali- 
tat: la deessa va despertar violentament, i un doll de llet va escapar dels seus pits, 
naixent així la Via Làctea. 


Els romans van adaptar el conjunt de la llegenda d'Hèracles i van afegir-hi 
altres motius. Però l'Hèrcules romà és una figura menys violenta, i se'l troba mol- 
tes vegades amb una lira acompanyant les muses i Apol-lo. 


3. Culte als morts: espais i ritus funeraris 
Els coneixements que tenim sobre el concepte de la mort en les antigues civi- 
litzacions precristianes provenen de l'arqueologia funerària, dels objectes tro- 


bats en les tombes. Philippe Àries ens diu que un dels fins perseguits pels cultes 
funeraris consistia a impedir que els difunts retornessin per pertorbar els vius. 


25 MNAT 4019. 

El món dels vius exigia una separació del món dels morts. Per això, a Roma, la 
llei de les Dotze Taules (segle V aC) prohibia l'enterrament in urbe, a l'interior de 
les ciutats. El Codi Teodosià reiterava la prohibició, a fi de preservar la sanctitas 
dels habitants de les cases. Això explica també que els cementiris es trobessin 
situats fora de les ciutats, al costat de les carreteres, com la Via Appia de Roma i 
la Via Augusta de Tàrraco. 


Sant Joan Crisòstom pensava, com els seus avantpassats pagans, que els morts 
havien de ser enterrats fora de la ciutat. En una homilia exhortava els cristians a 
rebutjar un nou costum encara no del tot incorporat, i deia eprocura no aixecar 
mai un sepulcre a la ciutat. Si diposites un cadàver on dorms i menges, de què 
series capaç7 I, no obstant això, tu guardes els morts no on dorms i menges, sinó 
sobre els membres de Cristo, és a dir, a les esglésies. A partir del cristianisme, els 
morts entraran a les ciutats d'on havien estat allunyats durant mil-lennis. Tot va 
començar, no tant amb el cristianisme, sinó amb el culte als màrtirs d'origen africà. 


Una de les grans preocupacions dels romans era tenir una sepultura. No ens 
equivocariem gaire al dir que, a la Roma antiga, cada persona, esclava de vega- 
des, tenia marcat un lloc de sepultura (loculus) i un altar amb una inscripció. 


L'àmbit funerari oferia als romans un gran nombre de possibilitats de satisfer 
les seves aspiracions d'autorepresentació. Les tombes, monuments privats i res- 
pectats, podien ser decorats lliurement, tot fugint de les estrictes regles que do- 
minaven l'espai públic. L'espai funerari es va convertir en lloc idoni per fer-se 
present, en permetre que totes les classes socials poguessin estar representades 
en qualsevol lloc de l'Imperi. Podien posar les invocacions als déus que volien 
que els protegissin, i fins i tot les imatges de déus més o menys tolerats dins la 
Roma oficial. 


Els qui no podien construir-se un sepulcre propi s'integraven en colHegis fu- 
neraris, que els garantien l'enterrament en edificis comunitaris, amb el ritu perti- 
nent. Els pobres eren incinerats i dipositats en una urna enterrada, o bé inhumats 
en taúits, cistes o tombes fetes amb teules. 


Els sarcòfags de pedra solien incloure, a més dels noms dels difunts, els seus 
retrats, que desapareixen, finalment, fins al punt que es tornaran totalment anò- 
nims. El difunt quedarà abandonat a l'església que el cuidava fins al dia de la 
resurrecció. Els cementiris de l'època medieval, i també els d'èpoques més tarda- 
nes, en què persistien els antics costums, són acumulacions de sarcòfags de pe- 
dra quasi sempre anònims i difícils de datar, perquè solament hi havia el difunt. 


Hi ha un gran nombre d'inscripcions funeràries, perquè en continua l'ús fins 
i tot a començaments de l'època cristiana. Significa el desig de conservar la iden- 

titat de la tomba i la memòria del desaparegut. Cap al segle V, comencen a escas- 
sejar i, amb més o menys rapidesa, acaben desapareixent. Les famílies d'una cer- 
ta posició posseien el propi sepulere en el qual els seus membres (consanguinis i 
lliberts) s'anaven enterrant quan morien. 


Les excavacions realitzades a les necròpolis del gran Imperi romà ens donen, 
com és natural, testimoni del culte als morts. S'han trobat diverses tombes en què 
hi havia elements arquitectònics i inscripcions pertanyents a diferents construc- 
cions funeràries datades del final de l'època republicana, on no hi falten ares ni 
estàtues funeràries. Els sepulcres fonamentals s'anaven estenent al llarg de les 
vies d'accés a les ciutats romanes, com una espècie de distinció social. 


Les restes arqueòlogiques descobertes a Tarragona ens proporcionen dades 
sobre el culte als morts que es practicà a Tàrraco, que no són molt nombroses ni 
estan ben conservades, però són suficients per deixar-ne constància. 


A Tàrraco hi ha dues grans zones d'enterrament: a l'est de la ciutat, per on la 
Via Augusta es dirigia cap a Barcelona, i a l'àrea que s'estenia des de la ciutat al 
riu Francolí, travessada per la via que portava cap al sud-oest. Els sepulcres fo- 
namentals s'anaven estenent al llarg d'aquestes vies d'accés a Tàrraco, igual com 
s'esdevenia a totes les ciutats romanes. 


Al sector oriental només es coneix la torre dels Escipions, exemple d'enterra- 
ment en forma de torre piramidal amb una simbologia concreta. La imatge d'Atis, 
representada en aquesta torre, vol significar l'esperança de la resurrecció, com 
explicarem més endavant. 


A l'àrea del costat del Francolí s'han conservat restes de diversos monuments 
funeraris reaprofitats després a la Necròpolis Paleocristiana. S'han trobat diver- 
ses escultures que, segons Roppel, procedeixen de monuments funeràris: un to- 
gat i dues estàtues femenines vestides,/ totes de pedra calcària, i també, dels 
mateix material, altres estàtues icòniques —dos caps i tres togats— que poden 
ser datats del final de l'època republicana. 


A més d'aquestes escultures en pedra calcària, a la mateixa zona es descobri- 
ren algunes estàtues en marbre, entre les quals destaca un bust togat femení de 
començaments del segle III dC. D'aquí procedeix, també, un bust-retrat masculí 
que pot ser datat de l'època d'Adrià. 


26 MNAT 2770. 
7 MNAT 331. 
MNAT 45593. 

S'han conservat diferents sarcòfags, alguns de remarcat valor arqueològic i 
amb representacions simbòliques de la vida i la resurrecció, dels quals parlarem 
amb detall en un apartat específic. 


Al començament dels anys vuitanta es van identificar les restes d'un monu- 
ment funerari de planta quadrangular i probablement torriforme, en un solar 
situat entre l'avinguda de Pau Casals i el carrer de Rovira i Virgili, possiblement 
del final de l'època republicana. Una cripta ha estat identificada al carrer de Pere 
Martell i dos monuments més, al parc de la ciutat. 


A les comarques de Tarragona destaquen el columbari de Vila-rodona i els 
sepulcres d'Alcover i Vilallonga del Camp. 


Les inscripcions d'aquesta època fan referència quasi exclusivament a esclaus 
i lliberts que segurament haurien estat enviats a Tàrraco com artesans o merca- 
ders pels seus patrons de Roma. Probablement eren aquests lliberts els qui, ha- 
vent adquirit una certa prosperitat, feien construir tombes monumentals en què 
eren erigides estàtues. 


En una sepultura es troba un inscripció que fa referència a una mare, Aurelia 
Paulina, que posa la difunta filla puríssima i molt pietosa sota la protecció de 
Letes —filla d'Èride (la Discòrdia)i, segons una tradició, mare de les Càrites (les 
Gràcies)—, que havia donat el nom a una font, la font de l'oblit, situada als in- 
ferns, de la qual bevien els morts per oblidar la seva vida terrestre. De la mateixa 
manera, en les concepcions dels filòsofs —de les que es fa ressò Plató—, abans de 
tornar a la vida i trobar altre cop el seu cos, les ànimes bevien d'aquest beuratge, 
que els esborrava de la memòria el que havien vist en el món subterrani. Lete va 
esdevenir una al-legoria: l'Oblit, germà de la Mort i del Son. 


3.1. Sarcòfags de Tàrraco 


La decoració mitològica dels sumptuosos sarcòfags, la tenim present quan 
pensem en la imaginària de l'antiga Roma. A partir del segle II de la nostra era, 
als rics romans els agradava fer-se inhumar en sarcòfags decorats amb baix re- 


29 Diis) Mjanibusy/ Aurelfiael. Paulinac filiac. O cru-/ dele faunust Qui munc attigitl (Mihilig Bsic), 
renovatus o dolort Dolu/ eram fratri sintulqluel sorort: nu / ne lugeo, filia pariturglue) sancta, E-/sto tam 
placide posita Lethes / in morte, quisce tectaqluel tumulo/fratri simulqluel sorori fsicj Vixit/antnis) 
XX mjense unol/ diiebusy XVII. Aurfelial Purpuris mater filiae dul/cisstimaer et petisstimael feleit) 
QVL TIL / HL.) RJ. RIT 901, MNAT 7507, 

lleus. Quan les figures llegendàries han rebut de l'escultor una animació patèti- 
ca, produeixen la mateixa emoció que un bon narrador sap donar als seus relats. 


Cumont ha atribuit a aquesta mitologia dels sarcòfags una significació escatolò- 
gica. Ara bé, aquestes interpretacions solament són possibles a propòsit d'algunes 
llegendes, i és difícil, de vegades, veure-hi la relació mort / resurrecció. Duby pensa 
que la decoració mitològica dels sarcòfags no és només escultòrica, segons aquest 
autor, la iconografia té els seus límits, i la significació de la imagineria no es redu- 
eix a ser conceptual o doctrinal. En els sarcòfags, la mitologia no era simplement 
un farciment, sinó que servia per situar els espectadors en una atmosfera ni prosai- 
ca ni realista. Duby opina que el menys important era que la llegenda estigués allí 
representada: l'important era que els romans fugien de la mort mitjançant el mite 
en general. Les belles imatges mítiques es proposaven estilitzar la mort, fugien de 
la tristesa, en aquest aspecte eren imatges carregades de sentit. L'espectador, da- 
vant d'un sarcòfag de decoració mitològica, té una primera reacció: sentir la por de 
la mort eclipsada darrere d'allò meravellós, fabulós, la humanitat carnal. Rics i 
costosos sarcòfags, naturalitat moral enfront al més enllà, dos privilegis que sens 
dubte anaven junts. Virtut de la riquesa satisfeta, quietisme i esteticisme volguts i 
secretament puritans, és tot un món el que batega aquí dins. 


L'ús dels sarcòfags s'estén a Roma cap al segle II, en minvar la pràctica de la 
incineració, i és habitual al segle III. Són quasi sempre, en el nostre país, obra 
industrial de marbristes que els venen fets, decorats amb relleus que repeteixen 
models comuns, i que deixen únicament lloc per a la inscripció funerària o per al 
bust que s'hi ha d'esculpir, més o menys semblant al difunt. Per això, els temes es 
repeteixen en indrets distants i en un mateix país, i guarden una mateixa compo- 
sició. Es posaven a l'aire lliure en els cementiris, dintre els monuments, al costat 
dels murs, i fins i tot, dins el clos particular funerari de la vora dels camins, de 
vegades, els sarcòfags senzills eren simplement enterrats. Parlarem de vuit sar- 
còfags de Tarragona, els que creiem que fan referència a la mort-resurecció. 


Sarcòfag de Prosèrpina 


Els relleus del sarcòfag de Tarragona amb la representació del rapte de 
ProsèrpinaX els podem dividir en tres escenes. En la primera, presenta Prosèrpina 


30. Actualment està al MNAT amb el núm. inv. 365. És del segle II. 
No es coneix el lloc de procedència ni les circumstàncies en què fou trobat. La primera notícia 
bibliogràfica que coneixem és del P. Flòrez (1769), que el situa en una galeria oberta que hi havia 
sobre el claustre de la Catedral. 
La representació del rapte de Prosèrpina es troba en diferents sarcòfags catalans: Barcelona, 
Tarragona i Girona. 

collint flors en els camps de Nisa amb els fills d'Oceà: de cop, la terra produeix 
davant d'ella un narcís. A la segona, al centre i a la dreta del sarcòfag, Prosèrpina 
està ajupida en el moment en què el vell Plutó l'agafa per la mà per raptar-la i 
dur-la a l'infern —hi ha al costat, a terra, els cistells de flors que collia—. Cupido, 
a causa del fet, s'hi representa en forma d'infant alat, Minerva, Mercuri i Diana hi 
assisteixen en actitud protectora. En va Prosèrpina invoca Júpiter, el seu pare, 
però Plutó se l'emporta violentament en el carro tirat per quatre cavalls guiats 
per Mercuri, representat a l'extrem esquerre del relleu principal. Al costat dret 
del sarcòfag, els crits de Prosèrpina arriben a Ceres, que, desesperada, munta en 
el carro guiat per serpents —en el de Tarragona— en ajut de la seva filla. A la cara 
lateral d'aquest sarcòfag hi ha Mercuri, amb el seu caduceu en forma de 
psicopomp, i una filla d'Oceà, que porta a la mà dreta un cistell de fruita. 


Aquest sarcòfag és un exemple de la representació d'escenes successives en 
relleu, compostes de manera que s'estableix entre elles una unitat de forma, com 
si existís totalment una sola i única escena. 


Les aventures de Ceres i Prosèrpina constitueixen el mite que, per la seva 
profunda significació, solament és revelat durant la iniciació dels misteris 
d'Eleusis. Hi ha moltes variants de la llegenda principal, que a grans trets és: 
Prosèrpina, filla de Júpiter i de Ceres (segons la llegenda tradicional, l'única filla 
de Ceres), creixia feliç entre les nimfes, acompanyada dels seus germans, els al- 
tres fills de Júpiter —Minerva, Mercuri i Diana—, i es preocupava poc del matri- 
moni. El seu oncle Plutó se'n va enamorar, i amb l'ajuda de Júpiter la va raptar. 
Hi ha diferents versions del lloc del rapte. 


A l'instant en què Prosèrpina va agafar un narcís, la terra es va obrir, i va 
aparèixer Plutó, que se la va emportar al món dels inferns. La jove, en desaparèi- 
xer a l'abisme, va llançar un crit esgarrifós, que va sentir la seva mare, a qui va 
oprimir el cor. A partir d'aquest moment, va començar per a Ceres la recerca de la 
seva filla, i així va recórrer tot el món conegut durant nou dies, sense descansar i 
sense menjar ni beure. Quan la deessa descobrí el culpable, resolgué no tornar al 
cel i abdicar de la seva condició divina fins que li tornessin la seva filla. Aquí 
també trobarem la deessa, com lsis, transformada en dida i intentant convertir 
en immortal el nen que li confiaren. 


El voluntari exili de Ceres va tornar la terra estèril (recordem que Ceres és la 
deessa de la fecunditat), i l'ordre del món s'alterà, la qual cosa va motivar que 
Júpiter obligués Plutó a retornar Prosèrpina. Tanmateix, això ja no era possible, 
ja que la jove havia trencat el dejuni en menjar un gra de magrana durant la seva 
estada als inferns, la qual cosa la hi lligava definitivament. Júpiter va buscar una 

altra solució: Ceres tornarà a ocupar el seu lloc a l'Olimp i la seva filla dividirà 
l'any entre l'infern i la mare. Per això, cada primavera, Prosèrpina escaparà de la 
mansió subterrània i pujarà al cel en el moment en què comencin a brotar les 
plantes, per tornar al regne de l'ombra al temps de la sembra. Així, quan està 
separada de Ceres, la terra resta estèril: és l'estació trista de l'hivern. La idea de la 
resurrecció, inherent a aquest relat, portarà a representar en els sarcòfags romans 
el rapte de Prosèrpina, 


Sarcòfag d'Hipòlit 


Aquesta troballa constitueix tota una fita dins l'arqueologia tarragoninadi Els 
seus relleus reprodueixen el mite d'Hipòlit sobre la mort i la resurrecció. Es trac- 
ta d'una peça de categoria, tant per la qualitat del treball com per l'interès de 
l'aspecte iconogràfic. 


La peça està incompleta: no s'hi troba la coberta. La caixa —rectangular— està 
en bon estat, exceptuant el fet que la major part dels personatges es troben deca- 
pitats. Es tracta d'un sarcòfag de bona textura, treballat amb marbre i datat del 
segle III dC. Les cares frontal i lateral esquerra estan decorades amb alt relleu de 
molt bona qualitat, les cares posterior i lateral dreta, amb baix relleu de factura 
esquemàtica o inacabada. 


Dins la societat grecoromana, el mite d'Hipòlit el trobem reproduit en pintu- 
res, mosaics, miralls, monedes, etc. Abunda, a més, dins el món funerari (sarcò- 
fags, esteles...), segurament a causa d'una tradició tardana (del segle II dC al V 
dC), segons la qual Hipòlit era ressuscitat a través d'Asclepi. Es tractava d'unir el 
destí —resurrecció— d'Hipòlit amb el del destinatari del sarcòfag. 


Recordem el mite: Fedra, madrastra d'Hipòlit, fill de Teseu i Antíope, s'ena- 
mora del seu fillastre. Menyspreada, deixa una nota on acusa Hipòlit d'haver-la 
intentat violar i se suicidà. Teseu, pare i marit, desterra Hipòlit i demana venjan- 
ça a Posidó, la qual es compleix mentre l'heroi es dirigeix cap a Trezen: un mons- 
tre enviat pel déu surt del mar i espanta els cavalls, i fa caure el carro d'Hipòlit, 
que mor per després ressuscitar. 


Darrere de les passions i accions humanes —Hipòlit, Fedra i Teseu— el mite 
ens informa de les passions i accions dels déus que hi intervenen —Àrtemis, 
Afrodita, Posidó i Asclepi— partidaris o contraris d'aquests humans. 


31. Fou trobat casualment en el fons del mar, prop de la Punta de la Móra, l'any 1948. La procedència 
de la peça va motivar diverses hipòtesis sobre el seu origen. Avui es troba en una de les sales 
principals del Museu d'Història de Tarragona. Es del segle II, 

L'obra escrita més antiga que coneixem sobre la història d'Hipòlit és 
d'Eurípides, que visqué a l'Atenes del segle V aC. La seva representació teatral 
va proporcionar les pautes iconogràfiques a través de les quals es reproduirà el 
mite d'Hipòlit i de Fedra. Des d'aleshores, diversos autors al llarg del temps han 
tractat el tema, i tots ens mostren un mite que és viu en la societat i forma part de 
la nostra cultura. 


Sarcòfag d'Apol-lo i les muses 


Fou trobat l'I de maig de 1935 a l'absis de la capella del Corpus Christi de la 
Catedral, quan es feien els preparatius per instal-lar-hi la col-lecció de pintures 
gòtiques. Per aquest motiu, s'acordà aixecar les laudes sepulerals dels Rocabertí, 
col-locades en el paviment de l'absis d'aquesta capella. Entre les laudes hi havia 
una llosa de marbre que, en girar-la, resultà ser un frontal del sarcòfag amb la 
representació del tema d'Apol-lo i les muses. Actualment aquest frontal, de la 
primera meitat del segle III, es troba entre les nombroses peces antigues, medie- 
vals i modernes, que formen la col-lecció del Museu Diocesà de Tarragona. 


Les figures d'Apol-lo i les nou muses són freguents dins l'artantic, i en general 
ben individualitzades pels emblemes de què s'acompanyen. Més endavant par- 
larem d'uns bonics mosaics amb la representació de dues muses, els quals fa poc 
que han estat trobats als Munts. 


Apol-lo és el déu del vaticini i de la música. Déu pastoral, els seus amors amb 
les nimfes i els nois transformats en flors i arbres l'uneixen íntimament a la vege- 
tació i la naturalesa: alhora, és un déu guerrer, amb el seu arc i fletxes, capaç 
d'enviar des de lluny una mort dolça i ràpida. Quan estudiem el Panteó romà, 
ens referirem a Apol-lo com un dels grans déus. 


Tant els poetes com els escriptors grecs i romans ens il-lustren sobre les funci- 
ons que corresponen a cada una de les muses. El seu nombre i atribucions van 
quedar fixats en l'època romana, sobretot estudiant l'etimologia dels seus respec- 
tius noms. Al sarcòfag que ens ocupa, entre les muses i en cinquè lloc, es troba 
Apol-lo, completament despullat i amb el pentinat que el caracteritza. 


La segona figura començant per l'esquerra és Euterpe, del nom grec eu-térpoo, 
que vol dir srecreació, divertit, alegres. Serà per tant la musa del plaer, de l'ale- 
gria i de la música de flauta, i té com atribut dues flautes. A la de Tarragona, 
encara que mutilada, se li poden veure les dues flautes, 


La tercera del relleu és Talia, paraula que ve del verb grec thalloo, floreix. Re- 
corda l'agricultura i la vegetació. Virgili la invoca com a inspiradora de la mitolo- 

gia. Presideix les diversions rústiques i les mascarades dionisíaques campestres. 
Té com atribut el bastó dels pastors i la màscara còmica de front calb i arrugat, i 
amb la boca rient. La musa que trobem en el sarcòfag porta la màscara, que aixe- 
ca amb la seva mà esquerra, i el bastó de pastor. 


En quart lloc està Melpòmene, nom derivat de la paraula grega melos, que 
significa ccànticv. Homer li atribueix la invenció de la tragèdia. Els seus atributs 
són la màscara tràgica i la clava o l'espasa, de significació heroica. La que trobem 
aquí porta la màscara tràgica. 


Èrato, en sisè lloc, és la musa de la poesia amatòria, i va acompanyada invaria- 
blement de la cítara. Segons Plató, el seu nom deriva d'éroos, amor ardent. 


Terpsícore, del grec térpoo, presidia els cors de cant i dansa, i se la invocava 
com a inspiradora de la poesia lírica. La de Tarragona està representada amb la 
lira, encara que molt deteriorada. 


El novè lloc, l'ocupa Urània, que significa ecelestes. Com la de Tarragona, té 
sempre, a les mans, el globus celeste, tot i que aquí es troba en molt mal estat. És 
la musa de l'astrologia. 


Polímnia, al costat d'Urània, està situada a l'extrem dret del relleu amb el seu 
posat característic: meditabund. Es van donar diferents arrels per a l'etimologia 
de Polímnia. Alguns la deriven de polys, molt, i ymnos, càntic, i la creuen inspira- 
dora dels cants dels herois —és així com la invoca Homer—. Altres interpreten el 
segon vocable del nom per mythos, mite, faula, i li atribueixen la protecció dels 
càntics als déus. Uns tercers entenen nmeia, record, memòria, i li encarreguen la 
facultat d'aprendre i de retenir, per això se la representa en actitud meditabunda. 
El romans li atribuiren la protecció de la pantomima. 


Les figures primera i octava són Clio i Cal-líope. És difícil saber quina és l'una 
i quina és l'altra, perquè els seus atributs es confonen. 


Cal-líope era considerada com la primera de les muses en edat i dignitat. L'eti- 
mologia del seu nom —del grec Rallion, formós, i epos, paraula— va donar lloc a 
diferents atribucions: interpretant el nom com la formosa paraula, se la tenia per la 
musa de la inspiració profètica, igual que Apol-lo, segons Homer, inspirava l'epo- 
peia: Plató deia que era la patrona de l'eloquència. Els seus atributs es van fixar a 
l'època romana com a musa de la poesia èpica. Moltes vegades es representava 
sense emblemes i d'altres, amb tabletes i estil, o també amb un volum o rotlle. 


Clio és la musa de la història. Se l'acostuma a representar amb un volum o 
rotlle desplegat, o bé amb tauletes obertes i estil a les mans, tot i que algunes 
vegades va sense cap emblema. 

Sarcòfag del Pedagog : 


Força bén conservat, és un sarcòfag amb estrígils. El frontal està dividit en 
cinc camps, dos decorats amb estrígils i tres esculpits amb relleu. El centre mos- 
tra un filòsof o poeta (identificat gràcies a les plomes que s'alcen al seu cap, atri- 
but habitual de les muses), que està assegut llegint un volumen (rotllo de paper) 
obert davant d'un Mercuri, acompanyat de dos joves que l'escolten. Mercuri, 
identificat amb el grec Hermes, tenia l'encàrrec especial d'acompanyar als in- 
ferns les ànimes dels difunts, funció que li va valer el nom de Psicopomp, l'acom- 
panyant de les ànimes, com hem vist al lateral del sarcòfag de Prosèrpina. 


En els camps laterals es troben els difunts, un home i una dona, que porten 
sengles volumia. La dona s'ha identificat com a musa, ja que per sobre de la túnica 
porta el mantell drapejat de la manera usual en les imatges de Cal-líope (mare 
d'Orfeu, la primera i més important de les muses és la musa especial de la poesia 
èpica). L'home ha estat caracteritzat com a filòsof, abillat només amb el pallium. 


Sarcòfag pagà o cristià, o bé cristià amb iconografia pagana2 


Un fragment de lateral de coberta amb SilvàX en què es representa un silvà o 
faunus estirat, figura de la qual hem parlat més amunt. És de marbre de gra 
gruixut de color groguenc, i està mal conservat. La seva procedència és descone- 
guda i la cronologia, molt incerta el situa a les darreries del segle II. 


Sarcòfag amb lleó i retrat funerari" 


El relleu representa el retrat del difunt i un lleó devorant un cérvol a cada un 
dels extrems, com a símbol de la mort devorant la vida. Trobem també aquesta 
imatge del lleó devorant un cérvol a la Necròpolis d'Ostia. 


32 De mitjan del segle III i es conserva al MNAT, L'any 1923 es va iniciar la construcció de la fàbrica 
de la Companyia Arrendatària de Tabacs a Tarragona, a la riba esquerra del riu Francolí. Durant 
els treballs de fonamentació es van produir les primeres troballes del que és el conjunt funerari 
més extens i variat de l'Occident romà, amb una gran riquesa d'enterraments, Des de 1926 fins a 
1933 es desenvolupà una tasca sistemàtica d'excavacions arqueològiques dirigides per J. Serra i 
Vilaró. La companyia va cedir terrenys per conservar en el seu lloc una part de la Necròpolis i va 
formalitzar el projecte d'un edifici destinat a museu monogràfic, en el qual es conserva el sarcò- 
tag del Pedagog, que està inventariat amb el número 60. 

33. És troba al MNAT 7599. 

34. Descoberta la Necròpolis quan es construí la fàbrica de tabacs. Datat del 2580-60 dC. Hi falta la referència. 

La part posterior del sarcòfag està sense treballar, la qual cosa ens mostra que 
anava adossat a la paret. Sembla que sigui una obra importada, ja que és una 
obra estereotipada que compta amb nombrosos exemplars a tot el món romà. 


Fragment de sarcòfag amb un geni de les estacions 


Trobat en fer unes obres en una casa del carrer de Sant Pere i les Estubes. 5 És 
de marbre blanc, del segle III avançat. En la mitologia romana, el geni personifi- 
cava i protegia l'ànima o el principi vital, i dictava a l'individu les normes de 
comportament. En aquest cas, el seu cos nu, amb una pell d'animal, està molt 
deteriorat. Porta la cabellera rinxolada, sense clenxa, i llarga fins al coll, en la 
qual abunda l'ús del trepà. Amb la palma de la mà esquerra sosté una cistella 
repleta de fruites i flors. 


Coberta de sarcòfag amb un nen adormit que podria ser Cupido" 


Es tracta d'una coberta de pedra calcària amb una inscripció epigràfica. La 
inscripció ocupa el centre de la tapa, dins una tabula ansata (taula amb nanses) 
provista de dues motllures. Aquesta tabula ansata és aguantada per dos genis nus 
en actitud de mantenir-se en l'espai, i dirigint les seves cames creuades vers els 
extrems del relleu. Amb la mà que els resta lliure agafen petites garlandes, les 
quals ocupen la part superior de la coberta. L'extrem esquerre del frontal acaba 
amb una màscara decorativa, representada de perfil. Els trets del seu rostre són 
grossos i pronunciats, i el cabell està representat a través de la repetició cavalca- 
da d'un motiu geomètric. A l'extrem dret Alfóldy, puntualitzant la descripció 
d'Alberti, nega la presència d'una màscara anàloga a l'anteriorment descrita. Entre 
el geni i la màscara hi ha un ram de grans de raim, el qual es repeteix sistemàtica- 
ment a l'altre cantó. 


Sembla de darreries del segle III. Claveria creu que es tracta d'una simple 
decoració. Nosaltres hi volem veure, potser, Bacus descendent als inferns per 
ressuscitar la seva mare Sèmele. 


35. Està al MNAT ER 375. 

36. Actualment es conserva al Museu Arqueològic de Barcelona, núm. inv. 9569. Se'n desconeix la 
procedència. Ens diu Claveria que les primeres noticies el situen en un jardí que era del diezmo de 
la ciudada de la propietat de Pons d'Icart. El 1837, el canonge tarragoni Domingo Salas el cedí a 
l'Academia de Buenas Letras de Barcelona. Després passà al Museu d'Antiguitats de Barcelona. 

Fragment de nen adormit 


Va ser trobat a l'Amfiteatre durant unes excavacions realitzades els anys 1936- 
37.Y És de finals del segle III i està molt malmès. El nen adormit porta els cabells 
rinxolats, i s'hi veu l'ús del trepà. 


3.2. Ritus funeraris sub ascia 


L'ascia és una paraula llatina que significa edestral, instrument de paleta o 
picapedrer-, i s'accepta, segons Balil, que simbolitza l'acte solemne de la funda- 
ció mitjançant i sota el signe de l'instrument que fan servir per gravar, no es pot 
oblidar, però, el significat que tenia la fórmula, molt frequent a la Gàl-lia, sub 
ascia dedicare, fet indubtable que posava el sepulcre sota la proteccció sagrada i 
intangible de la destral i associava la dedicació sub ascia al goig del domus aeterna 
(la casa eterna). 


Balils considera l'ascia com un signe místic, que simbolitza la vida eterna, 
comparable al martell del déu cèltic Sucellus o a la destral dels germànics i es- 
candinaus. Aquesta interpretació mística està comprovada per les freguents as- 
sociacions amb altres signa, també li eren associats els coguomine sacra. 


L'origen de l'ascia sembla que cal buscar-lo a Dalmàcia, i en especial a la zona 
costanera, associada freguentment a una onomàstica teòfora (nom de déu). En 
aquesta zona, els cultes orientals van ser molt aviat difosos per les tropes de la 
legio VII Aulaudae, reclutada a l'Àsia Menor, que van estar de guarnició en aque- 
lla zona des d'August fins a Neró. Allí va tenir especial importància el culte a 
Cíbele. Aquest ritu, destinat primordialment a la consagració d'altars, es va es- 
tendre als monuments funeraris, que es trobaven col-locats sota la custòdia d'una 
divinitat protectora dels morts, la qual cosa en va facilitar la difusió entre els 
pobles cèltics, amb idèntics usos funeraris. L'ascia apareix primer a la zona por- 
tuària de la Narbonesa, i s'estén després a través del Roine i del Saona, amb un 
repartiment al llarg de les vies de comunicació, que coincideixen amb l'àrea del 
culte a Cíbele. 


La IlHíria (el que va ser lugoslàvia) va ser, gràcies a la seva condició de gran 
centre de reclutament, el centre d'expansió de l'ascia. De la mateixa manera, les 


37 l'ingressà en el Museu amb el núm. inv. 11532. Actualment està al magatzem de Serveis Centrals 
del Museu Arqueològic Paleocristià de Tarragona. 


38 A l'article de Balil se citen els estudis de Helene Vuilleumier i els més recents de J.J. Hatt, PL. 
Couchoux i A. Audin sobre el simbolisme de l'ascia 

relacions comercials entre els artesans illírics i els grans centres industrials de la 
Cisalpina, relacionada també amb l'Orient, van permetre, a l'ombra dels cultes 
orientals (en especial el de Cíbele), la difusió del ritu a la Gàl-lia, i principalment 
a la Transalpina, regió de l'Imperi on l'ascia és més nombrosa. 


Segons H. Vuilleumier, la dedicatia sub ascia era practicada especialment en 
aquells ambients afectes al sincretisme grecooriental, i per això es va difondre 
per la Gàl-lia, la Cisalpina i la IHíria. La seva aparició no era patrimoni exclusiu 
dels monuments funeraris, sinó que també figura en els altars. Així mateix, els 
cognomina sacra (noms sagrats) i altres formes de l'onomàstica teòfora són expli- 
cables, ja que la gran difusió del cristianisme va tenir lloc sobre idèntics mitjans 
socials que la dels cultes grecoorientals. 


Moltes inscripcions que s'han trobat van associades amb el goig de la domus 
aeterna: hi abunden les que mostren l'ascia associada al simpulus (copa de cerà- 
mica usada en les cerimònies religioses) i a la patera (plat que utilitzaven els an- 
tics per als sacrificis), indici indubtable que la dedicació anava acompanyada 
d'un sacrifici i una libació. 

El nombre d'ascia conegudes a Espanya no és tan abundant com el de les tro- 
bades a la Gàl-lia, i a més en falten molts estudis. Segons l'opinió de Balil, una 
recerca en els fons epigràfics dels nostres museus donarien com a resultat el co- 
neixement de l'ascia, i seria, a més, molt interessant confrontar la seva dispersió 
amb la distribució dels sepulcres de torre i els cultes orientals, com també amb 
l'onomàstica teòfora. Hi ha dades prou abundants per al Conventus Tarraconensis. 


Sota el simbolisme funerari de l'ascia a Tarragona, de moment, s'han trobat 6 
relleus, un dels quals, un baix relleu del segle II dC,Y va ser trobat a la pedrera 
del Port l'any 1827. Laborde l'havia reproduit. Es tracta d'un baix relleu amb dos 
personatges, un dels quals ha desaparegut. El conservat és un sacrificador bar- 
but que porta en una mà una destral, i amb l'altra condueix un brau. Un altre 
fragment amb destral és un relleu trobat a les excavacions realitzades en el Fò- 
rum romà. 


Els altres relleus es troben al costat d'inscripcions funeràries, una de les quals, 
que sota la inscripció porta profundament gravada una destral, comença amb 
4D.M.v, dedicació als déus manes, els esperits dels morts o bé els del difunt, i 


39 Està inventariat al MNAT amb el núm. 380. 
40 vegeu el BA, en homenatge a Serra Vilaró. 


41. DM. / Casst l Crysampeli / Hermione / Lib. El. Heres ex Testamento EC. Se situa en un altar funerari 
descobert l'any 1802 a la platja del Miracle. Actualment es troba en el MNAT 713, CIL 4347. 

porta dos noms teòfors: e€CHRYSAMPEL i HERMIONE- —el primer ve de 
Chryses, sacerdot d'Apol-lo i pare de Criseida, pel rapte del qual el déu trameté 
una pesta a l'exèrcit grec, i el segon, Hermíone, correspon a l'única filla de Menelau 
i Helena. 


Unaltre relleu d'ascia es troba sota una inscripció funerària de dedicació d'una 
mare a una filla. També comença amb D.M. i porta el nom teòfor de 
4SIRVANDO. (de Siros, fill d'Apol-lo o de Sírius, l'estel més gran de la 
constel-lació del Ca Major). Seria important conèixer l'onomàstica teòfora de més 
inscripcions. 

En una altra inscripció, $ dedicació de dos germans a la seva germana morta 
M.F. Júlia, la inscripció finalitza amb la fórmula mortuòria: Si£ tibi terra levis (que 
la terra et sigui lleu). 


I, finalment, una inscripció trobada al carrer de la Destralt fa referència a un 
gal resident a Tàrraco. Boy en reprodueix manualment la destral i la inscripció. 


Pel que fa a l'ambient social en què es desenvolupa l'ascia, trobem esclaus, 
lliberts i soldats de Pannònia. Si relacionem l'ambient social de les ciutats del 
Conventus Tarraconensis, i en especial de Tarragona, trobem l'existència d'un grect 
i un egipci (interpretada per Batlle). Enfront aquesta escassetat d'elements pròpi- 
ament orientals, tenim notícies de l'existència de gals de la Narbonesa residents a 
Tarragona. I també, gràcies a les troballes monetàries, sabem que les relacions 
comercials entre la Narbonesa i la Tarraconense eren molt intenses. Precisament 
a la Narbonesa els elements comercials juguen un paper important en la difusió 
de l'ascia i els cultes orientals. 


42 D.M./ Trocianae Sirvando / Vixit. An, XXVI M. Il. D XXV / Trocina Afra / Dista Mater / Infelicissima / 
Memoriae Eius / Posuit. RIT 671, CIL 4406. 


43 Dlis) Mlanibusi/ Mfarco) Aurelfiol Victo/rino Mfarci) Ailioj lulia E/ mona patria, evolcatol, qluil 
vixit anfis) XXXIIII/ mbensibus) VI diiebus) XVIII stiplendiorum) XV / Aurelfius) Marcellinus / 
prater et Aurelia / Sabina herlejdfes) fe/ cerunt. HIic) sfitusi, sfitusi, est/Sit tibi terra/ levis. RIT 184, 
CIL 6087, Albertini 148. 


44 CIL 4147, Albertini 147. 
45 D.M.F./ L. Aemil. Hippolyt / L. Aemil. Echodus (...). CIL 4319. 
46. CIL 4147 i 6107. 

3.3. La torre dels Escipions 


La torre dels Escipions és un exemple típic de monument funerari romà en 
forma de torre. Els estudis arqueològics que s'han dut a terme sobre les caracte- 
rístiques de l'edifici i dels seus elements ornamentals porten a datar-ne la cons- 
trucció al primer terç del segle I dC. Es creu que el monument va ser reutilitzat a 
l'època medieval com a torre de guaita. El monument va ser buidat totalment, i 
no en queden restes de les estructures interiors. 


Els estudiosos del tema assenyalen que la torre estaria rematada per una co- 
berta en forma piramidal, avui totalment perduda. La torre, com es troba actual- 
ment, consta de tres cossos ben diferenciats: el podi inferior, i dos més per sobre. 


El segon cos, central, és decorat amb dues figures en alt relleu amb la repre- 
sentació del déu funerari Atis. No és estrany trobar la representació d'aquest déu 
en una sepultura, ja que era l'esperança de resurrecció, Estava identificat amb els 
mateixos principis de la creació: vida-mort-resurrecció, i simbolitzava la immor- 
talitat, perquè havia mort com a home i recobrava la vida en una altra dimensió. 
La relació dels creients amb el déu suposava la vida eterna. Atis, sol i sense cap 
connexió amb Cíbele, simbolitza una deitat protectora dels difunts i de la seva 
resurrecció: havia conegut el sofriment i la mort, i els havia superat. En el capítol 
dedicat als cultes mistèrics ens hi referirem més extensament, 


El tercer cos, molt degradat, porta dues figures en baix relleu a la cara princi- 
pal, probablement retrats dels qui hi foren enterrats (es tracta d'un sepulcre fami- 
liar). A l'interior d'aquesta part hi havia originalment la cambra funerària que 
guardava les cendres dels difunts i, per sobre, la cobertura piramidal. 


El cos central és el més interessant, ja que conserva una inscripció llatina da- 
munt de les dues figures en relleu. La deficient conservació de la inscripció, re- 
dactada en vers, en fa molt difícil la lectura —no permet llegir els noms dels 
difunts— i, sobretot, la interpretació, tot i que no amaga el seu caràcter sepul- 
cral. Està situada a la façana sud, en la part superior del segon cos del monu- 
ment. La traducció que G. Alfóldy suggerí, i que han traduit al català els autors 
del catàleg de l'Exposició, és la seguent: 


Corona allò que ell va deixar després d'haver viscut brillantment, oblidant 
tan sols una cosa: que per a les seves restes fos construida una sepultura on po- 
guessin romandre per sempre. 


O la proposta que donen Mayer, Miró i Perea, després de l'estudi de la mètrica: 


eSg2e 


vEnaltiu les obres que va deixar en morir, oblidant-se d'ell, erigí per als seus 
un sol sepulcre on han de romandre per sempre... 


La comprensió actual de la primera paraula de la inscripció: cOrnates per 
4Corneliv, com s'havia traduit abans, aclareix la confusió que existia en atribuir 
l'obra a Escipió. És una obra anònima i no es coneix tampoc el nom del personat- 
ge que féu erigir el monument. 

IL.L- Escena que representa la concepció antiga dels fenòmens que concorren en un naixement: a la dreta, dins la casa, la dona 


que acaba de parir: al centre, Cibele, o una altra deessa que representa el sentit de mare-terra, entrega el nadó als genis que han 
de conduir el seu esperit durant la vida. (G. Ghisi, segons un dibuix de G. Romano, segle XVI. catàleg A. von Bartsch, v, XV 
4, P 46.) 


l Cap de Cibels lur jeessa e representa el sentit de ro-t protectora de naixem S) 1 llar, que e 


reconeix per la torre que porta en lloc de casc. (MNAT 45 


Il. 4- Còpia d'un lararian de Pompeia amb l'armari per posar les figures dels deus i les otrenes, al fons, pintades a la paret, 
es poden observar dues representacions de lars, i a la paret esquerra, el déu Bacus. (C. Darembrg- E. Saglio, Dictiomaire des 
antiquates grecques et romames, 1877.) 

IL5- Escena imaginària i illustrativa del conreu d'un jardi en l'epoca clàssica: Priap, el déu itifàl-lic, és el guardià que 
assegura la fertilitat de la terra. (L. Davent, segle XVI: catàleg A. von Bartsch, v. XVI/2, p. 322.) 

IL6- Bronze que representa el déu Priap. (MNAT 542) 

IL7- Escultura de marbre identif mb Pomona, que personifica la copiositat de la terra. (MNAT 378 

ILS- Dansa de mènades, sàtirs i altres genis de La natura, segons un gravat que reprodueix un fresc de Pompeia (1. G. Hech. 


The lconographic Encvclopaediu of Science, Literature, and Art, 1851) 

I1.9- Gravat renaixentista, segons un baix relleu antic, que representa un sàtir sorprenent una nimfa dormida i amagada, 
mentre que Príap contempla l'escena. (M.A. Raimondi, segle XVII catàleg A. von Bartsch, v. XIV /1, p. 182.) 

IL. 12: Gravat anònim que il-lustra el rapte de Proserpina pel déu dels interns, mentre s'exclamen les nimfes que jugaven 
amb la filla de Ceres. Segons la mentalitat dels antics, quan, en la mort, l'ànima se separa del cos viatja al regne dels interns 
(Segle XVI: catàleg A. von Bartsch, v. XVI/2, p. 401) 

Í1.13- Còpia de la iconografia d'una ceràmica grega que descriu el regne dels interns, on viatgen les animes després de la 
mart, dins del palauet hi ha Plutó i Prosèrpina i, al seu entorn, tots els personatges que habiten el regne invisible. (C. Darembre- 
E. Saglio, Dictiomatre des antiquités grecques et romaines. 1877.) 

IL1.14- Fragment central del sarcòfag d'Apol-lo i les muses, que representa la imatge del déu més bell de l'Olimp, i que 
s'utilitzava en les creences paganes per simbolitzar l'ànima de l'home que, després de travessar el regne invisible, adquireix 
la immortalitat. (Museu Diocesà de Tarragona.) 

I1.15- Imatge d'Hipòlit ressuscitat presidint el sarcòfag que narra les seves desventures. (MNAT 15482.) 

IL.16- Gravat que representa, segons un relleu antic, el moment en que l'ànima és separada del cos per condemnar-se o bé 
esdevenir immortal. (G. Battista Franco, segle XVII catàleg A. von Bartsch, v XVI/I, p, 42.) 

II 
PANTEÓ ROMÀ 


ORDENACIÓ RELIGIOSA 


Les restes arqueològiques i epigràfiques conservades a Tarragona ens demos- 
tren que tots els déus olímpics tingueren culte a Tàrraco. No pensem que totes 
les troballes ens assegurin per elles mateixes l'existència del culte a una divinitat 
determinada, però creiem que, per la importància que tingué Tàrraco com a co- 
lònia romana i centre religiós i administratiu que fou de la província Hispània 
citerior a partir d'August, el culte a tots els déus romans hi era, forçosament, 
present. En aquest capítol tractarem d'analitzar la representació dels dotze grans 
déus grecoromans de l'Olimp i quin era el seu mite, per veure, finalment, com 
era la cultura religiosa a Tàrraco i que representaven els déus oficials que adora- 
ven els seus ciutadans. 


Poques són les inscripcions trobades a les ciutats romanes que ens confirmin 
l'existència d'un capitoli. Algunes són simplement fetes en honor dels déus de la 
Tríada capitolina per un particular, com ara, en el el cas de Tàrraco, una dedica- 
tòria a la Tríada feta pel legat dels Augusts, pretor de la Hispània citerior, T. 
Flavius Titianus, i per la seva dona entre 198 i 209.: 


Aquestes dedicatòries o exvots són rars, poden ser senyals de devocions 
particulars i privades, i no proven l'existència d'un capitoli a la ciutat on s'ha 
trobat la inscripció. Tanmateix, tot fa pensar que a Tàrraco, a causa de la seva 
importància, n'existia un a cada fòrum. 


El terme Olimp s'utilitza de manera general per designar la residència celesti- 
al dels déus, que entre els grecs, va ser la muntanya elegida com a mansió eterna 
de les divinitats. Situada al nord de Grècia, a 3.000 m d'altura, sempre estava 
nevada i envoltada de núvols. En sentit més restringit, l'Olimp es va considerar 
com la residència del déu suprem Júpiter, dels seus consellers i de les persones 
que li eren properes. Després de la lluita contra els titans, els vencedors (fills dels 


1. Ifovil Ofptimol Mfaximal, /Hunoni/ Minerene /Genia practorii/consularis, /Diis Penatibus,/Tlitus) 
Elfavius) Titianus/legjatus) Augjustorum) príol príaetorel, / Postumia SfiJrialPVeiusidicaverunt. RIT 34. 

Vegeu figura 

titans: Saturn —el cel— i Ops-Cíbele —la terra—), guiats per Júpiter, van pren- 
dre possessió de l'Olimp. L'ordre s'imposà sobre el caos (els titans). La victòria de 
Júpiter simbolitzà la victòria de la llum sobre la foscor i el començament d'una 
nova era universal. Els olímpics es van distribuir el poder: Júpiter es va quedar el 
cel, Neptú, el mar, i Plutó, el món subterrani, per la qual cosa es va anomenar 
Dis, el ric. 


La creació de l'Olimp va significar ordenar els déus primitius i vincular la 
religió amb el poder i els habitants del món romà. D'aquesta manera eren perso- 
nificades totes les forces de la naturalesa i els sentiments dels homes. En el Pan- 
teó es venerava el déu del cel, la deessa de la Terra i el déu de l'infern, a més de la 
personificació del Sol i la Lluna i el foc sagrat. També es veneraven els déus del 
mar i les aigúes, el de la guerra, el de l'amor, el de la curació i el missatger entre 
els déus i els homes, i les deesses de la llar, la de l'agricultura, la de la saviesa, la 
de l'amor i la fecunditat, i la de la castedat. Així mateix són personificats els déus 
del foc solar i de la llum de la lluna. 


Seguint l'esquema dels déus grecs, existien en el Capitoli romà dotze déus 
alts, amb la seva mitologia. Els tres que formaven la Tríada (Júpiter, Juno i Miner- 
va) més Vesta, Ceres, Mart, Vulcà, Apol-lo, Diana, Líber Bacus, Mercuri i Venus. 


Són germans de Júpiter: Vesta (l'Hèstia grega), deessa del foc sagrat, Plutó- 
Dis (Hades), el déu de l'infern, del món subterrani: Ceres (Demèter), deessa de 
l'agricultura: la gran deessa Juno i Neptú, déu de les aigúes. Júpiter va ser-ne el 
més petit de tots, 


De la unió de Júpiter amb altres deesses i mortals divinitzades neixen la resta 
dels grans déus: Minerva (Atena), deessa del coneixement i de la saviesa: Apol-lo, 
déu del foc solar i dels poetes, profetes: Diana (Àrtemis), deessa de la llum lunar: 
Vulcà, déu del foc, Mart, déu de la guerra, Venus (Afrodita), deessa de l'amor, 
Mercuri (Hermes), déu del comerç, i Liber Bacus (Dionís), déu de la inspiració i del vi. 


En la religió romana, Júpiter va ser la figura central de la Tríada capitolina, 
flanquejat per les deesses Juno i Minerva (herència de la Tríada grega: Zeus-Hera- 
Atena). Aquesta Tríada va ser el principal focus de veneració romana. El Capitoli 
romà n'era la residència. En el moment més prepotent i esplendorós de Roma, 
quan innombrables ciutats estaven sota el seu domini, la primera preocupació 
de l'arquitecte de la ciutat era alçar un capitoli anàleg al de Roma, i instal-lar-hi 
les tres deitats (Júpiter, Juno i Minerva) amb Júpiter entronat al mig. 


A partir d'aquest moment, la Tríada va ser estretament associada a la vida de 
l'Estat romà i a la seva salvaguarda: nombrosos episodis de la seva història en 
donen testimoni. Serà aquesta Tríada capitolina la que cada any, el primer de 

gener, presidirà la presa de possessió dels magistrats més importants, els còn- 
sols. Quan un general ha obtingut una victòria, és a la Tríada a qui es rendeix l'home- 
natge, ja que és el símbol de la unitat de la ciutat i tots els romans es reconeixen en la 
seva existència i en el seu culte. La Tríada va ser el símbol mateix de Roma. 


És evidentment lògic que la Tríada capitolina fos venerada en totes les colòni- 
es, que, normalment, com Roma, posseien un capitoli, és a dir, un temple situat 
en el centre mateix de la ciutat. Però si és fàcil de suposar que totes les colònies 
tenien un capitoli, els documents que ens ho confirmen són escassos. En efecte, 
les restes arqueològiques d'un temple, sense cap altre document, no ens perme- 
ten definir a qui estava destinat. 


Si les proves de l'existència de la Tríada a les diferents ciutats són rares, no 
són tan escasses quan es tracta de definir el lloc de cada una de les divinitats que 
la configuren, atès que només una pot rebre temples, altars, dedicatòries, exvots. 


1. La Tríada: Júpiter, Juno i Minerva 


Júpiter 
A Tarragona hi ha proves del culte a Júpiter, Juno i Minerva per separat. De 


Júpiter: es conserven diferents inscripcions, concretament vuit exvots dedicats a 
lovis, Optimo Maximo o simplement a lovis. També se'n coneix una llàntia: amb la 


2 La paraula Zeus deriva de "Dieie-Pita, pare del dia lluminós. El primer element és "dye:v-, tema 
d'arrel indeuropea ("Dei-, brillar), que en sànscrit és dyauh, cel lluminós. El segon element, -pita, 
expressa la idea de pare de família. 

3. lavil...VLfuciusy/ Sf...). RIT 28, TAF XI 2, MNAT 25377. Trobat a l'Amfiteatre. 
lovilLjuciust SL...) Agaton/ofotumi sfolvit) llibensi mferito). RIT 29, TAF X 3, MNAT 6. És la ins- 
cripció d'un altar trobat a la Necròpolis. 

Ifovi/ Ofptimol Mfaximoll...) RIT 30. Trobat a la pedrera del Port, plaça de Prim. 

Ifovil Ofptimol Mfaximoj/ Pjubliust Aellius) Augjustisi llibertus)/ Victor a/commbentariis) XX/ 
hiereditatium) pirovinciael Hlispaniael cliterioris) ex voto. RIT 31. Exvot. MNAT 5217. Trobat en- 
tre els carrers de Cervantes, Soler, Fortuny i Gasòmetre. 

lacviidom-/io TI Pjvetfo) soflutol. RIT 931. Trobat a prop del Vendrell. 

RIT 919, CIL II, MNAT 442. Trobat el 1803 entre la torre dels Escipions i Tarragona. 

Laborde. Lucius Cali- (dromus/pro saflulte/men/votum solvi/fovi domfijuo/filEfejnisP2) 

Ilovil Olptimol Mlaximol/Afrania'Tertulli-/na clotum) sfolvit) lfibensy mferitol. RIT 32, TAF IX2, 
CIL 4078, MNAT 670. Trobat el 1855 en enderrocar una part de la muralla de Sant Joan. 

lavi Optimol Maximol/Capitoli-lno sacrum. RIT 33, CIL II, MNAT 4079, form. 20, MNAT 795. 


4 Núm. inv de Bernal 198. En el MNAT s/n. 


e 105 e 


Vegeu figures 
IIL2- p, 130 
ILL3 - p. 131 


Vegeu figura 
IILS - p. 133 


Vegeu figura 
IILIO- p. 138 


Vegeu figura 
IL6- p. 134 


Vegeu figura 
IILS - p. 136 


representació de Júpiter amb una àguila, i uns clipei (escuts) de marbre amb 
representació del cap de Júpiter-Ammó que formaven part de la decoració de 
l'àtic del recinte del culte del Fòrum provincial: 


La divinitat de Júpiter és considerada com l'èter, el cel, l'aire. De les diferents 
definicions de diversos autors clàssics, se'n desprèn que Júpiter era considerat 
com el senyor del cel en l'alta mansió dels déus, era el dominador de l'univers 
etern. 


Varró diu: cAquests mateixos déus (Saturn i Ops), el Cel i la Terra, són Júpiter 
i Juno, perquè com diu Enni: "...Heus ací perquè aquests elements dels que et 
parlo (l'Aire, el Vent, els Núvols i la Pluja) són Júpiter: ells són els elements que 
proporcionen l'ajut (iuvant) als homes, a les ciutats i a totes les bèsties", Ja que 
tots els éssers provenen d'aquest origen i tot hi està sotmès, (Enni) s'hi dirigeix 
dient-li: "Pare (Pater) i rei dels déus i dels homes". Pare perquè ell fa brotar 
(patefacit) la llavor, ja que és evident (patet) que la concepció ha tingut lloc quan 
allò a què s'ha donat vida surt a l'exterior. 


I també, segons Varró, antigament se l'anomenava Diocvis i Dispeter, això és, 
dies pater (pare del dia). D'aquest origen són dius (déu) i divum (cel), dels quals 
sorgeixen expressions com sub divo (a cel obert) i Dius Fidius, el déu de la bona te. 


Els orígens de Júpiter provenien del Laci i el seu santuari estava on ara hi ha 
el mont Cavo, a l'est del llac Albano, i no gaire lluny de la residència del Papa. 
Júpiter era el déu suprem de la confederació de 47 ciutats llatines que es reunien 
allí per a les seves celebracions, cada primavera i cada tardor. 


És molt sorprenent descobrir que els primers devots relacionaven Júpiter amb 
una pedra, una pedra vella, lupiter Lapis (de pedra), ja que el culte i la màgia de 
les pedres es remunta a l'estadi indoeuropeu. 


Al Capitoli, Júpiter era venerat sota diverses advocacions, la més antiga de 
les quals era lupiter Feretrius (de fero: portar, dur, l'esbocinador: el déu que porta 
les despulles). Deien que Ròmul li havia dedicat el botí obtingut en matar Acró, 
rei dels sabins. 


Tenia entre altres epítets: lupiter Elicius representava el llamp (del verb elicere, 
atreure, fer sortir). Era ell qui atreia el llamp del cel i, sobretot, qui permetia que 
el fetiller el fes davallar. Ovidi diu en els Fasts: 4Et fan sortir (eliciunt) del cel, 
Júpiter, per tal motiu les generacions posteriors se celebren fins avui anomenant- 
te Eliciusv. 


3. MNAT IIZi IS, 

Posteriorment, Júpiter va rebre culte com a Optimus Maximus, el millor i el 
més gran, una designació que va ser transmesa al cristianisme, i que apareix en 
moltes inscripcions monumentals, sovint abreujada en eD.O.M. Deo Optimo 
Maximov. Aquest culte va ser importat del Quirinal, alhora que Juno i Minerva 
eren semblantment traslladades. 


Hi havia un altre temple de Júpiter —també adscrit a Ròmul— al Fòrum, on 
ara s'aixeca l'arc de Titus, que estava dedicat a lupiter Stator (qui detura, sistif), 
perquè va ser el lloc en què, en resposta a la pregària de Ròmul, va deturar la 
fugida dels romans davant els sabins i va donar la victòria als romans. 


Júpiter és el déu suprem, el rei dels reis i dels homes, el déu de la Llum. En la 
lluita amb els titans, els ciclops li van donar el llamp, el tro i el llampec, que han 
esdevingut els atributs del déu, també és atribut seu l'alada Victòria, i li estan 
consagrats el roure i l'aguila, reina de les aus que, capaç d'elevar-se per sobre els 
núvols i mirar fixament el sol, és el símbol celeste i del resplendor solar. Aquest 
déu es representa assegut al seu tron portant un feix de raigs a la mà dreta, a 
manera de ceptre, i una àguila als peus. 


Júpiter, com a déu del cel, té com a llenguatge propi les manifestacions celes- 
tes, però també és garant de la jerarquia i el poder reials, vetlla personalment pel 
manteniment de l'ordre i de la justícia del món, i és el dispensador dels béns i 
dels mals. 


Juno 


Tenim constància a Tarragona del culte a Juno per una inscripció: un tal Luci 
dedica a Juno Augusta un altar o exvot en memòria de la seva esposa.s També es 
conserva una llàntia de ceràmica" amb un relleu de Juno i la inscripció dluno 
Caelestiso sobre un lleó en el disc, i una estàtua que possiblement sigui la repre- 
sentació de Junos És frequient trobar en les antefixes procedents d'edificis de ca- 
ràcter públic i privat la representació d'aquesta divinitat. 


Juno, la més gran de les deesses, és germana i esposa de Júpiter. La parella 
mitològica Júpiter-Juno representen el cel i la Terra. Varró ens diu que Juno s'iden- 
tifica amb fellus (la terra, com a símbol de la fecunditat). Se l'anomena així per- 
què, com Júpiter, proporciona ajut, i també Regina (Reina), perquè tots els llocs 


6 lunoni Augjustae)/sacrum im hlonoremy et melmoriamy / Caeciliaellanuariae, Luclius) /Caecilfius) 
Epitncha-lnus uxori op-/timae sua) plecunial flecit). RIT 36, MNAT 781. 


7 MNAT 84243 (núm. inv. de Bernal, 226). 
8. MNAT 45433. 

de la Terra li pertanyen. Els llatins la denominen luno Lucina, perquè, com 
diuen els comentadors, és una terra i resplendeix, o bé perquè des de la fase 
lunar (ab luce) en què un ésser ha estat concebut, fins a l'altra fase de la lluna 
(ad eam lucem), en què aquest ésser ve a la vida (in lucem), el protegeix, i ho fa 
fins que, complerts els mesos, el treu a la llum. Per aquest motiu la invoquen 
les parteres, ja que la Lluna és la patrona dels naixements, i regula els mesos. 


És la deessa principal dels romans, venerada des de la més remota antiguitat. 
Per als llatins, Juno és el principi femení de la llum celeste, com Júpiter n'és el 
principi masculí. Se la presenta com una personificació de la Lluna, per això pre- 
sideix els matrimonis i els naixements, i governa les calendes de cada mes, dia en 
què comença la nova fase lunar. Com Júpiter, presideix els idus, en què es mani- 
festa la lluna plena amb tot el seu esplendor. La deessa dóna un lu a cada dona 
que neix, equivalent al genius dels homes. 


Se la identifica amb la deessa grega Hera. Durant la lluita dels olímpics amb 
els titans, la seva mare Ops havia confiat l'educació de la filla als titans, Oceà i 
Tetis, en els confins del món. Després es va casar amb Júpiter, i, tot i ser la tercera 
esposa que segons Hesíode el déu de la llum prenia en just matrimoni, l'amor 
entre ells venia d'antic, des d'abans de la gran lluita. Les noces es van celebrar en 
el jardí de l'Hespèrides, símbol mític de la fecunditat enmig d'una eterna prima- 
vera. La seva àvia, la Terra, va regalar-li les pomes d'or que ella va manar plantar 
al jardí. De Júpiter va engendrar Mart i Vulcà. 


Com a esposa legítima que és del déu suprem, Juno és la protectora de les 
dones casades. És esposa gelosa, violenta i venjativa. S'irrita amb Júpiter per les 
seves aventures amoroses i persegueix sense pietat les seves estimades i els seus 
fills. 

Juno va prendre part en el concurs de bellesa que la Discòrdia, per no haver 
estat convidada a les noces de Tetis i Peleu (pares d'Aquil-les), va promoure, i 
va regalar una poma d'or per a la més bella de les convidades. Les qui es van 
presentar al concurs van ser Minerva, Venus i la mateixa Juno. L'àrbitre va ser 
el mortal Paris que, en rebutjar la sobirania del món que li oferia Juno i conce- 
dir el premi a Venus es va guanyar l'hostilitat de la divinitat per a ell i tots els 
troians. 


Hom representa Juno com una gran senyora, de vegades amb un cetre, com 
esposa del déu suprem, amb un paó real i una magrana, l'animal i la fruita que 
preferia. 

Minerva 


A més de la torre Minerva i del relleu d'un sarcòfag, dels quals hem parlat en 
altres capítols, sabem que Minerva, la tercera divinitat que formava la Tríada, 
tenia un temple dedicat a Tarragona, a les proximitats de la plaça de Prim. 't Ho 
coneixem a través d'una inscripció que refereix la reconstrucció del temple de 
l'Augusta Minerva per part de Quinti Acciva, que el va donar a la Colònia. 


Es conserven tres inscripcions més dedicades a Minerva, que n'acrediten el 
culte, i dos caps de la deessa: una de les escultures està al MNAT i l'altra és d'un 
particular.': 


Entre les gemmes que es conserven en el MNAT, i que han estat estudiades 
per R. Ricomà, n'hi ha una amb la deessa Minerva amb pèplum i tocada amb 
casc, que porta un escut on està gravat el cap de la Gòrgona amb la serp emmar- 
cant-li el cap i les ales al front, l'altra representa una òliba, símbol de la deessa 
Minerva." 


9 MNAT 365. 
10 


(Quintus) Attius messor / exedrajm) cum /fronte templilMinereae. Augjustael/vetustae/corrupto perl 
rectorfes) et pictortes)/ de suo refiecitj/et claloniae2) diedit). RIT 39, TAF 1, CIL 4085, MNAT 668. 


Ho MimervaelsanctaelMarius Gamicus/magister suoldfomol diedit). RE 41, MNAT 19391. 

Miner-lojael Augjustael / Mercu-/rius el/Mulier/ ex voljol. RIT 42, TAF VIII. Trobada a la Rambla 
Nova. 

Minerivael /Llucius)Valeri-/us Flavius/BI...), Mfiles) llegionis) VII gleminael felicisi,/pro salutfe) col/ 
legio ISic) stratorum,/ vlotumi sfolvit) lfibens) mferito). RIT 43, TAF 4. Trobada l'any 1934 a la Ciu- 
tat Jardí. Avui dia és de propietat particular. 

12 La del MNAT, amb núm. inv. 12259, és de marbre blanc. La seva alçada és de 0,42 m. Està deteri- 

orada i pot ser datada en l'època adriana. Estava en la seu del Collegium Fabrum. 
La que pertany a un particular, també de marbre, va ser exposada per primer cop a l'exposició 
que es va fer al Museu d'Història de Tarragona sobre la Història de la RSAT. Enric Oliver, llavors 
director del Museu, va explicar que aquesta Minerva es va trobar a la Cambra de la Propietat 
Urbana i és la mostra del patrimoni que es va localitzar a la pedrera del Port. Aquesta peça va 
servir de leiv motiu perquè la RSAT és posés en marxa. 

13 Es desconeix la procedència de l'assenyalada per Ricomà amb el núm. 1 (MNAT 6971). És una 

carolina translúcida que representa la deessa Minerva. Aquest tema és troba bastant difós dintre 
el repertori glíptic hel-lenístic tardà i romà. És del segle II dC. 
L'assenyalada amb el núm. 4 també per Ricomà (MNAT núm, inv, 6971) és una sarda translúcida 
i s'hi troba representada una òliba. Aquest ocell, animal molt conegut dins el món antic, símbol 
de la deessa Atena i de la ciutat d'Atenes, no és frequent dintre la glíptica. Està datat del segle I 
aC. La seva procedència és desconeguda. 


Les gemmes s'utilitzaven com a segell, com a ornament, que donaven peu a camafeus, i com 
amulet. 

Vegeu figura 
Ll0- p. 42 


Vegeu figura 
ILZ- p. 135 


Segons Girard, en llatí es relaciona amb l'arrel men- (mens), que indica tota 
l'activitat de la ment, encara que la paraula sembla d'origen etrusc, perquè és 
estranya en llatí. 


L'origen del culte a Minerva és obscur. No sembla que pertanyi a les 
antiquíssimes divinitats del Panteó llatí, ni el nom apareix en els calendaris an- 
tics. Es troba per primera vegada a Etrúria. Tarquini el Superb va construir fora 
del pomerium (pomeri) el temple a la Tríada capitolina: Optimus Maximus, luno, 
Minerva, divinitats que ja s'honoraven conjuntament en el Capitolium Vetus, en 
una capella del Quirinal, segons ens diu Varró. Però potser aquest acte s'ha d'ana- 
litzar més com una expressió de l'antiguitat del culte d'aquesta deessa que com 
un acte polític de la influència de la pàtria de Tarquini. 


Minerva és la deessa romana identificada amb la Pal-las Atena hel-lènica. Si 
seguim la llegenda grega, era filla de Júpiter i de Metis (la Prudència), que estava 
embarassada i a punt de donar a llum una filla, quan Júpiter se la va engolir. Va 
fer-ho per consell del Cel (Urà) i la Terra (Gea), els quals li van revelar que si 
Metis tenia una filla, a continuació tindria un fill, que prendria a Júpiter l'imperi 
del cel. Arribat el moment del part, Júpiter va ordenar a Vulcà que li partís el cap 
per la meitat amb un cop de destral, des d'on va sortir una jove completament 
armada: Minerva. En sortir, va proferir un crit de guerra que va ressonar pel cel 
i la terra. Per això segurament està en el lloc de Quirí en la Tríada arcaica. 


És, dels dotze déus olímpics, la deessa de la saviesa i de la guerra que és 
necessària per preservar la pau, a més de la deessa de la poesia i de les mil for- 
mes de treball. 


Deessa guerrera, armada de llança i ègida —espècie de cuirassa de pell de 
cabra—, va tenir un paper important en la lluita contra els gegants. En la llíada 
apareix també en la lluita al costat dels aqueus. Els seus favorits van ser: Ulisses, 
Aquil-les, Menelau entre d'altres. També va protegir Hèrcules en la lluita, i va 
ajudar Ulisses a tornar a la seva pàtria. 


Minerva és considerada generalment en el món grec, i sobretot en la seva 
ciutat, Atenes, com la deessa de la raó. Presideix les arts i la literatura, protegeix 
les filadores, les teixidores, les brodadores, etc. El seu enginy, unit al seu esperit 
bèl-lic, fan que inventi la quàdriga i el carro de guerra, per bé que també havia 
dedicat el seu talent a les arts de la pau. A l'Àtica se li reconeixia, entre altres 
obres bones, el descobriment de l'oli d'oliva, i també la introducció de l'olivera, 
que —es deia— era el regal que havia fet a l'Àtica per merèixer que el seu poble 
la reconegués com a sobirana. Posidó li discutia aquesta sobirania, i cada un va 
intentar oferir al país el millor regal per augmentar els seus mèrits. Posidó, d'un 

cop de trident, va fer sorgir un llac salat a l'Acròpol-lis d'Atenes i Atena va fer 
que brotés allí una olivera. Es van elegir dotze déus perquè fessin d'àrbitres, els 
quals van donar preferència a l'olivera i van conferir a Atena la seva sobirania 
sobre l'Àtica. 


Frequentment se l'elegia com a protectora i patrona de les ciutats. A més 
d'Atenes, a la qual es creia que havia donat nom, tenia temples a les ciutats de 
molts nuclis urbans. Les festes en honor a Minerva es digueren Quinguatres, en- 
tre el 19 i 23 de març, i eren celebrades pels artesans i els estudiants. Ovidi, en els 
Fasts, exhorta els joves a celebrar aquestes festes i a obsequiar Minerva, l'afecte 
de la qual fa de l'home un savi, a més ens diu que ensenya a filar. 


Ovidi explica que, després de conquerida Faleris l'any 241 aC, la Minerva 
Falisca (la ciutat de Faleris) va ser instal-lada a Roma en una capella o Mineriunt 
al peu de la muntanya Celo, amb el nom de Minerva Capta. A Roma, l'hel-lenització 
d'aquesta deessa es va manifestar ja clarament en els lectisternium (menjar dels 
déus) de l'any 217, en què fa parella amb Neptú. Enni l'anomena entre els dotze 
déus majors, i després ho faran tots els poetes i oradors. 


Els atributs de Minerva eren el casc, la llança i l'ègida, que era un bé del que 
participava en comú amb Júpiter. En el seu escut va fixar el cap de la Gòrgona, 
que li havia donat Perseu, i que tenia la virtut de convertir en pedra qui la mira- 
va. El seu animal preferit era l'òliba, la seva planta, l'olivera. Alta, de trets serens 
i més majestuosa que bella, aquesta és la deessa que els romans van identificar 
amb Minerva. 


2. Germans de Júpiter: Vesta, Ceres, Neptú i Plutó 


Vesta 


De Vesta no trobem cap vestigi directe a Tarragona, però no n'hem de descar- 
tar de cap manera el culte, ja que l'hem vista relacionada amb els lars quan hem 
parlat del culte familiar. 


El culte a Vesta, la virginal deessa del foc que brillava a la llar, idea més que 
personificació, era molt antic. El foc era considerat el centre de la casa, perquè a 
través seu, primitivament, s'oferien els sacrificis als déus tutelars. Aquest foc no 
podia apagar-se mai, ja que és la genuina representació de la llar, el seu símbol 
sagrat. 


Vesta és la filla gran de Saturn i Ops, identificada amb la grega Hèstia, que no 
tenia mite pròpiament dit. És una dels dotze grans déus, i restà immòbil a la 


edi o 


Vegeu figura 
IL.16- p. 144 


Vegeu figura 
IIL.I8— p. 146 


Vegeu figura 
ILI7- p. 145 


Vegeu figura 
lHLi4- p, 142 


residència familiar dels déus olímpics. Se li va consagrar l'ase, animal mediterra- 
ni per excel-lència. 


A Roma tenia les seves pròpies sacerdotesses, les vestals, que eren joves de 
famílies patrícies, sis en total, elegides pel pontifex maximus quan encara eren 
nenes, les quals estaven obligades al vot de castedat i havien de servir durant 
trenta anys en el temple de la deessa. La seva funció consistia essencialment a 
mantenir encès el foc sagrat i immortal de Vesta, a més de complir una sèrie de 
rituals complicats. Era un gran honor ser vestal, però si faltaven al seu vot de 
castedat, o a algun dels seus deures, eren enterrades vives. 


Ceres 


De Ceres es conserva al MNATU una escultura de marbre, que és fàcilment 
identificable amb aquesta deessa. 


L'etimologia del nom indica que Ceres va ser una antiquissíma potència de la 
vegetació adorada pels llatins —es relaciona amb una arrel que significa ebro- 
tar. Ceres pren el nom romà de la deessa grega Demèter, a la qual s'identifica 
completament, com també a la seva llegenda. 


Ceres és la segona filla d'Ops, en contraposició a la Terra, concebuda com a 
element còsmic, és la Terra conreada, la seva divinitat maternal, la Terra Mare 
simbolitzada en els cereals que en prenen el nom. És la deessa del blat. 


De la unió amb Júpiter va engendrar Prosèrpina, a qui ja ens hem referit quan 
parlàvem dels sarcòfags. Tant en la llegenda com en el culte, se la troba íntima- 
ment lligada a la seva filla, formant totes dues una parella, amb frequència se les 
anomena simplement les deesses. 


Els atributs de Ceres són l'espiga, el narcís i l'esquella la seva au, la grua, la 
seva víctima predilecta, la truita. Sovint es presenta la deessa asseguda, amb tor- 
xes 0 amb una serp. 


Neptú 


El culte a Neptú, a Tarragona, està documentat a través d'una inscripció en 
què Emilia Nymphodota, amb el seus diners, dedica un exvot a l'August Neptú 
en honor i memòria del seu fill.$ A més, a través de la literatura existent, tenim 


14 MNAT 12354. 


15. Neptuni (sic)/Augjustol sacrumíin honorem/et memoriam Aeniillii) Augustalis,/ Aemilfia) Nympliodote/ 
filfioj et/conliberto/stual plecunial flecit). Trobat a la plaça Imperial Tàrraco, al costat de l'avingu- 
da de Catalunya. RIT 47. 

referències d'un mosaic, avui desaparegut, amb la representació de Neptú, /ó 
mentre que al sarcòfag d'Hipòlit se'l troba representat amb el trident. 


Al principi, en el món romà, Neptú era solament el déu de les aigúes corrents, 
la seva qualitat de divinitat marina la va adquirir en ser identificat amb el grec 
Posidó, déu del mar. Així, finalment, té al seu càrrec, en el repartiment de l'uni- 
vers, el domini del mar i dels llacs. Té el poder sobre les ones, i pot desencadenar 
tempestes, destrossar les roques de la costa amb el seu trident i fer brollar 
manantials. El seu poder s'estén sobre les aigues corrents i els llacs, però els rius 
tenen les seves pròpies divinitats. 


Se'l considerava l'inventor de l'equitació i de les curses de carros, i en els sacri- 
ficis que se li dedicaven la víctima acostumava a ser un cavall. Era també el déu 
dels terratrèmols i, segons la llegenda, summament combatiu. 


Es coneix molt poc sobre les seves festes (Neptunalia): només que se celebra- 
ven anualment el 23 de juliol, és a dir, durant l'estació més seca de l'any. Des del 
segle III aC tenia un temple dedicat a Roma. 


Neptú era representat com el déu grec barbut, armat amb el trident, que és 
l'arma per excel-lència dels pescadors de tonyina, i muntat en un carro arrosse- 
gat per animals monstruosos, meitat cavalls meitat serps, que estava rodejat de 
peixos, dofins, animals marins de totes les classes, nereides i genis diversos. 


De la successió de Neptú s'originen diferents genealogies mítiques. Encara 
que espòs d'Amtitrita, va ser amant de moltes deesses i mortals, i va tenir molta 
descendència. Ara bé, mentre els fills de Júpiter eren herois benefactors, els fills 
de Neptú eren quasi sempre gegants malèfics i violents. Per exemple, amb Toosa 
va engendrar al ciclop Polifem, i amb Medusa, el gegant Crisàor i el cavall alat 
Pegàs. 


Ens interessa aquesta relació del déu amb Medusa, ja que a Tarragona es con- 
serva el conegut mosaic de la Medusa, com també el d'Andròmeda i Perseu. A 
més, se'n conserva un relleu placa de marbre, 7 una llàntia de ceràmica, $ i diver- 
ses decoracions sobre bronze" o marbre. 


16 Les notícies de l'existència d'un mosaic amb la representació de Neptú, les tenim a través de 
Morera, Hernàndez Sanahuja i A. del Arco. 


17 MNAT 424. 

18 MNAT 50404. 

19 MNAT 4743. Trobat al Fòrum municipal. 
20. MNAT 424 i 45333. 

Vegeu figura 
L7- p. 39 


El mosaic de la Medusatl és una peça rectangular composta de dues grans orles 
i tres plafons centrals. Les orles geomètriques i vegetals que envolten el quadre són 
molt belles i riques ornamentalment: ocells, Hors i altres animals. Dels dos quadres 
conservats, el del mig és el de la Medusa, situat dintre un cercle. Dels dos laterals, 
solament se'n conserva un, el de Perseu alliberant Andròmeda. Perseu està davant 
una roca, quasi despullat, amb la chlamys (mantell) penjada a l'espatlla, i sostingu- 
da per un cinturó, porta el cap cobert amb un elm, i als seus peus jeu moribund un 
Retos. Darrere l'heroi es troba una ara. Andròmeda, vista de front, apareix 
semidespullada. El quadre de l'esquerra de la Medusa segurament contindria un 
assumpte mitològic, però no podem saber quin. En aquesta part del mosaic es van 
trobar matèries carbonitzades i runes que el van fer desaparèixer. 


La Medusa és una de les tres Gòrgones, la mortal, considerada la Gòrgona per 
excel-lència. Eren filles de dues divinitats marines —Forc, divinitat marina que 
pertany a la primera generació dels déus, i Ceto, nimfa marina filla del Mar i de 
la Terra—. Les Gòrgones eren tres monstres que habitaven a l'Occident extrem, 
no gaire lluny del regne dels morts i formen part del Panteó preolímpic. El seu 
cap estava rodejat de serps, tenien grans ullals, mans de bronze i ales d'or que els 
permetien volar. Els seus ulls llançaven espurnes, i la seva mirada era tan pene- 
trant, que el qui la patia quedava convertit en una pedra. Constituien un objecte 
de terror i espant, no solament per als mortals, sinó també per als immortals. 
Només Neptú no va tenir por d'ajuntar-se amb ella, i la va prenyar. 


Segons alguns mitògrafs, Minerva va aconsellar a Perseu que marxés cap a 
Occident per tal de matar la Medusa. Després de nombroses aventures i mercès 
a les sandàlies alades que li va donar Mercuri, Perseu aconseguí a la fi tallar el 
cap de la Medusa. Del coll tallat en van sortir els dos éssers engendrats per Neptú: 
Pegàs, el cavall alat, i Crisàor, l'home de l'espasa d'or. 


Minerva fixà el cap de la Medusa, ple de serps com a cabellera, enmig de 
l'ègida o escut que portava. D'aquesta manera, els seus enemics quedaven con- 
vertits en pedres quan veien la representació d'aquesta Gòrgona. 


21. Es va descobrir en uns terrenys de la pedrera del Port, el 1845, a la zona residencial, Els materials 
utilitzats són: marbre, pedra calcària, pasta de vidre, ceràmica, etc. La Comissió de Monuments 
va obtenir permís de la Junta d'Obres del Port per alçar una casa amb claraboia per protegir el 
mosaic. Més tard va ser colHocat a la part posterior de l'Ajuntament, penjat a la paret com un 
quadre. El 1872 es va traslladar als baixos cedits per la Diputació, disposat a terra, en el saló de les 
columnes: i, des de 1960, al MNAT. Durant les obres de remodelació del MNAT, entre els anys 
1992 i 1993, s'ha instal-lat correctament i recuperat l'esquema cromàtic. Té el núm. iny, 2921, 

La part del mosaic que representa la Medusa no és obra d'un taller local: la resta, d'un taller local. 
L'estudi detallat del mosaic es conserva en la tesi de R. Navarro (inèdita). 

Pertany a l'època severiana, entre finals del segle II dC i el primer terç del segle III dC. 

Les mides conservades són de 192 x 464 cm (sencer seria de 364 x 540 cm). 

Després de tallar el cap de la Medusa, Perseu retornà passant per Etiòpia, on 
va trobar Andròmeda, que estava lligada a una roca, expiant unes paraules im- 
prudents que havia proferit a la seva mare. Perseu se'n va enamorar i va prome- 
tre al seu pare, el rei d'Etiòpia, que l'alliberaria a canvi que fos la seva esposa. Va 
matar el monstre marí que anava a devorar la noia, i va conduir-la al costat dels 
seus pares. Tornat a Argos per fer les paus amb Acrisi, el colpí amb el disc i el 
matà en una competició atlètica, tal com profetitzava un antic oracle. Visqué amb 
Andròmeda a Tirint. 


Encara en relació amb Neptú, trobem al Museu Paleocristià de Tarragona el 
mosaic de Polifem. 


Polifem va ser fill de Neptú i d'una nimfa, Toosa. Apareix a l'Odisea (llibre IX) 
com un pastor bestial i ferotge, que devora els companys d'Ulisses, però que és 
vençut per aquest, després d'haver-lo embriagat. Aquesta acció provoca l'odi de 
Neptú contra Ulisses, i serà la causa de les seves desgràcies. Polifem és el gegant 
més salvatge de tots el ciclops. Aquest pastor s'alimenta del producte dels seus 
ramats i viu en una caverna, coneix la utilitat del foc, però devora la carn crua, 
sap el que és el vi, però en desconeix els efectes, el beu molt rarament i no es 
preocupa dels efectes de la embriaguesa. 


Ulisses i dotze companys seus van ser capturats per Polifem i van ser tancats 
a la seva caverna. El ciclop va devorar alguns presoners, i va prometre a Ulisses 
que seria l'últim a ser devorat, en agraiment per haver-li regalat un vi deliciós. 
Durant la nit, mentre el ciclop dormia pels efectes del vi, Ulisses i els seus com- 
panys van afilar una enorme estaca, la van endurir al foc i la van clavar en l'únic 
ull que tenia el gegant. Al matí, Ulisses i els altres es van lligar al ventre d'uns 
corders, i així van poder escapar del ciclop cec. El monstre, furiós, va enviar enor- 
mes pedres contra la nau en què marxava Ulisses, però no va poder-la tocar. 
D'aquí prové la còlera de Neptú contra Ulisses, ja que feia temps que un oracle 
havia anunciat que Polifem seria encegat per l'heroi. 


N2. Enla gran sala principal, dintre una vitrina de taula. Un primer fragment va ser trobat a la cuneta 
que hi ha paralela al carrer romà, anterior a la continuació de la Necròpolis, i reutilitzat per 
interceptar el pas de les aigúes. El segon fragment, el més petit, en l'angle sud-est del mateix 
compartiment. Trobat entre 1932 i 1933, la procedència original es desconeix, segons Serra i Vilaró 
seria de les cases contigúes i segons Balil, d'un altre punt de la ciutat. La seva conservació és molt 
deficient, ja que en falta més de la meitat. Al centre del mosaic i ha un quadret on es desenvolupa 
l'escena en què el gegant Politem es troba assegut amb les cames doblegades. Per sota, a la dreta, 
es veu inclinada la porra negra amb què Ulisses i els seus companys encegaran el ciclop. Malgrat 
l'estat tragmentari del mosaic, que impedeix contemplar la totalitat del tema, sembla segur, com 
ja assenyalava Serra i Vilaró, que es tracta del passatge de l'Odisea en què apareix Ulisses dintre la 
cova de Polifem oferint-li el vi de Maron per tal d'embriagar-lo. 

Plutó 


Plutó-Dis es troba representat, com hem vist, en el sarcòfag de Prosèrpina.3 
Dis Pater, el pare de les riqueses, és un déu romà del món subterrani, com, segons 
Grimal, Orc era, en les creences populars, el dimoni de la mort, molt poc diferen- 
ciat dels propis inferns, residència dels morts. Apareix en les pintures funeràries 
de les tombes etrusques en forma de gegant barbut. A poc a poc, aquest dimoni 
s'ha anat aproximant als déus hel-lenitzats i ha passat a ser solament Plutó o Dis 
Pater, per bé que Orc ha quedat viu en la llengua familiar, mentre que les altres 
dues divinitats pertanyen a la llengua erudita. Des de molt antic, doncs, se'ls va 
identificar amb el Plutó grec, que significa criquesa-. És un dels déus, al costat 
de Júpiter i Neptú, que es va quedar una part de l'univers: se li va atribuir el món 
subterrani, els inferns o el Tàrtar. 


Plutó figurava en el seguici de Ceres i Prosèrpina amb les característiques 
d'un jove o, més aviat, d'un nen que porta el corn de l'abundància. Posterior- 
ment, amb el desenvolupament de la riquesa mobiliària, Plutó es va separar del 
grup de Prosèrpina i va esdevenir la personificació de la riquesa en general. 


3. Fills de Júpiter: Mart, Vulcà, Venus, Apol-lo i Diana 


Mart 


El culte de Mart a Tarragona està documentat a través d'una inscripció" en la 
qual es llegeix que el centurió de la legió Titus Aureli dedica a la salut de l'empe- 
rador Marc Aureli Còmmode una estàtua al déu Mart campestre, per tant, es 
tracta d'un pedestal d'estàtua. 


A més, en el Museu Arqueològic es troba una escultura" d'un tors nu, que hom 
pot identificar amb Mart, ja que segueix el model grec del déu. Es coneix l'existèn- 
cia d'una gemma amb la representació de Mart amb la figura molt esquematitza- 
da però composta de cuirassa, casc, llança curta i javelina i escut rodó. 


23 MNAT 3365. 

24 Marti campestri saclrumiy/pro sallutel/ impleratoris) Mjarcil Aurfeliil Commodil Augjustil et equitjum) 
singlulariumy/Tlitus) Aurelfius) Decimus/centuriol leglionis) VII gleminael felficis), pracplositus) 
simul et/campfidoctori dediclavit) Rlalendis) Martfiis) / Mamertlinol et Rufo cojnjajulibus), RIT 38. 
És de pedra de Santa Tecla i va ser trobat a prop de la plaça Imperial Tàrraco. 

25. MNAT 379. És de l'època Adriana i es va trobar a l'àrea del Fòrum municipal. Procedeix d'un 
carrer a l'oest del pòrtic, i podria haver estat col-locada o bé sota la columnata d'aquest o bé sota 
el temple que se suposa que podria estar situat en aquest lloc. 


26 MNAT, 6971/8. 

Els temples de Mart se situaven fora de les ciutats, en el Camp de Mart, planu- 
ra sagrada situada fora del recinte de Roma per on desfilaven les tropes arma- 
des. Suposem que el nom del Camp de Mart de Tarragona volia recordar el Camp 
romà, ja que encara al segle XIX era un excel-lent escenari per a les maniobres de 
la guarnició. En un temple de Roma es conservaven dotze escuts, un dels quals, 
mesclat amb onze rèpliques idèntiques, es deia que pertanyia al déu, i constituia 
una espècie de talismà tutelar de la ciutat. Durant l'època d'August, juntament 
amb Venus, esdevé déu tutelar del poble romà. 


La paraula Mart no sembla indoeuropea. Varró ens diu que a Mart li ve aquest 
nom perquè en la guerra està al capdavant dels barons (mares), o bé perquè, adop- 
tat pels sabins, se li va donar el nom de Mamers. Isidor, per part seva, diu que 
Mart és el déu de la guerra i que rep aquest nom perquè són els homes els qui 
lluiten, com si Mars (Mart) equivalgués a mas (baró). A més diu que Mart també 
significa cexecutor de la mortv, ja que la paraula mort. deriva de mors, 


El fill de Júpiter i Juno, que és el déu de la guerra, de la primavera i de la 
joventut, va formar, al costat de Júpiter i Quirí, la primera Tríada romana. 


És un dels déus més antics i venerats en tots els pobles itàlics, i sembla haver- 
ne estat el déu principal fins que es va imposar Júpiter. Assimilat al déu grec 
Ares, va adoptar-ne la mitologia, particularment la que fa referència a les seves 
relacions amb Venus. En efecte, Mart no té esposa estable, tot i haver gaudit d'aven- 
tures amoroses, entre les quals destaquen les clandestines amb Venus, o les man- 
tingudes amb Rea Sílvia, filla del rei d'Alba, fruit de les quals nasqueren Ròmul i 
Rem. 


Encara que fos el déu de la guerra, també tenia atributs agraris. Les seves 
celebracions s'esqueien principalment dins el mes que porta el seu nom. Se'l re- 
presenta com un guerrer amb casc, llança i escut. Els seus animals sagrats són el 
llop i el peu de cabra: el llop conté dos aspectes en el seu simbolisme, un de 
ferotge i l'altre de benèfic, el peu de cabra és el símbol de la protecció i de la 
seguretat. L'ornit i la lloba també li eren consagrats, potser això sigui l'origen de 
la llegenda que li atribuia la paternitat de Ròmul i Rem. 


Vulcà 


Vulcà és déu del qual no coneixem cap vestigi a Tarragona, per bé que no 
dubtem del seu culte. 


Segurament era un déu etrusc, procedent de la tradició cretenca. Una divini- 
tat de la vegetació que dóna calor a la terra, per tal que germinin les seves lla- 
vors. Sembla que els etruscos atribuien a Vulcà el llançament dels llamps, alhora 

que, com a déu dels incendis, protegia també dels seus efectes incendiaris. Aquest 
és el seu caràcter més antic, i la festa de les Vulcanalia era sempre present en els 
calendaris agrícoles. A l'entorn d'aquestes festes se celebraven les dels Consualia, 
el 21 d'agost, i els Opiconsiu, el 25 d'agost, que formaven, les tres, un cicle de 
cultes en honor de les divinitats agrícoles. En les festes de Vulcà era costum llan- 
çar al foc peixets, i a vegades altres animals, ja que es creia que representaven 
vides humanes que eren presentades als déus. 


Vulcà és també el déu de la llar. Hi ha moltes llegendes que el presenten i, com 
a geni del foc de la llar, va tenir com a fill Servi Tul-i. És per això que, des de molt 
antic, es relaciona Vulcà amb Vesta, fins al punt que se'ls aparella en el primer 
lectisternium (menjar dels déus) que se celebrà durant la Segona Guerra Púnica. 


Vulcà, fill de Júpiter i Juno, s'assimilarà al déu grec Hefest, del qual prendrà la 
llegenda. Entre els poetes llatins apareix com un artesà coix, espòs de Venus, que 
forja a petició d'aquesta les armes d'Enees, fill de la deessa, i representa a l'escut 
els principals episodis de la història de Roma, fins a la batalla d'Àccium. Encara 
que se'l considerés espòs de Venus, se li atribueixen altres amors amb divinitats i 
mortals, i diversos fills. Se'l representava provist dels instruments del ferrer: el 
martell, les tenalles i l'enclusa. Vulcà és l'enginyer i artesà dels déus, 


Venus 


De Venus —divinitat llatina molt antiga, que posscia un santuari a la vora 
d'Àrdea ja abans de la fundació de Roma— se'n conserven a Tarragona dues 
inscripcionsY sobre sengles pedestals, segurament suport d'estàtues de la dees- 
sa, i deu escultures. Hem fet referència a les escultures de Venus quan hem parlat 
dels jardins de Tàrraco, ja que a Venus, en els seus orígens, se la considerava 
deessa protectora dels horts, i també perquè les estàtues de Venus, deessa de 
l'amor i la fecunditat, al costat del seu seguici, són escultures pròpies per adornar 
les cases i els jardins. 


Aquesta deessa formarà part del dotze grans déus del Panteó, es tracta d'una 
divinitat prehel-lènica, que es remunta a les grans deesses mares del Mediterrani 
oriental. En el segle Il aC va ser assimilada a l'Afrodita grega, que significa cl'es- 
cumav, filla del cel, i nascuda de les ones, va conferir a Venus la seva personalitat 
i llegenda. 


27 Les inscripcions que ens demostren el seu culte són les seguents: 
Venferil / Aulglustaell/Lul...J. Inventariada en el Museu, núm. 740 i en el RIT 57, TAF LXI 6. 
Trobada entre els carrers del Gasòmetre i Soler. 
Veneri/Latinillue/Spedius Ma-lternianusimaritus, RIT 461, TAF LXIX 2, CIL 4415. Extret d'una casa 
del carrer dels Calders, 4. 

Existeixen dues versions sobre el seu naixement: segons l'una, és considerada 
filla de Júpiter i de Dione (filla de dos titans). D'acord, però, amb la Teogonia 
d'Hesiode, és considerada filla del déu Urà. Els seus òrgans sexuals, tallats per 
Saturn, van caure al mar i van engendrar la deessa, cdona nascuda de les ona- 
deso o nascuda del semen del déu-. A penes sortida del mar, va ser portada a 
Xipre, on la van acollir les Hores, que la van vestir i la van conduir a la residència 
dels immortals. 


Encarna l'omnipotència creadora del desig amorós a què es veuen sotmesos 
tots els éssers vius. La més bella de les deesses representa la fecunditat general, 
sense límits. Va tenir amors amb Vulcà, però va estimar altres déus, com Mart, i 
mortals, com Adonis —símbol de la vegetació— i Anquises, pel qual és mare 
d'Enees i del poble romà. Per això podia ser considerada com avantpassada de la 
gens lulia i deessa protectora de Roma. 


Hom la representa jove i bella, despullada o gairebé despullada. Li estava 
dedicada la rosa, símbol de la regeneració, i el seu animal sagrat era el colom, 
que simbolitzava tant la fecunditat com, per les seves ales, l'esperit. El dofí i la 
petxina de pelegrí la relacionen amb el mar. 


Apol-lo 


Apol-lo i Diana, bessons, van ser engendrats per la unió de Júpiter amb la 
seva cosina Leto. El part no va ser fàcil, perquè la gelosa Juno va prohibir que en 
qualsevol lloc on parís Leto li fos ofert asil. Al final, l'illa de Delos, aleshores 
flotant i estèril, va acollir-la. Allí va poder parir i, com a recompensa, l'illa va 
quedar fixada al fons del mar. Apol-lo i Diana apareixen com a divinitats media- 
dores entre el poble romà i Júpiter. 


A Tarragona trobem documentat el culte d'Apol-lo a través de dues inscripci- 
ons.8 Són dos exvots dedicats a ell, en un dels casos, per part d'un soldat de la 
legió. Hi ha, també, el sarcòfag d'Apol-lo i les muses, al qual ja ens hem referit, i 
un cap de marbre,£ uns peus d'estàtua de marbres i un vidre blanc opac, amb el 
cap del déu Sol, que correspon al final d'una nansa d'ampolla de vidre blanc. 


28. Ljucius) Valferius) Qjuintus) (2 nifilesylfegionis) VH gfeminaef felicis) / Apolllinil fotumlfibens) 
mleritol. RIT 20, TAF X, MNAT 5216. De marbre, 17-14-11,3 cm. 


Alpollini) 21/ Aufgjustolj/Llucius) Corneflfius))/ Felix. RIT 19,TAF VIII 3, MNAT. Pedra de Santa 
Tecla 64-36-38 cm. 


29 MNAT 470. 
30 MNAT 37237. 
31. I que cita Serra i Vilaró (1932), 

És el déu del foc solar, encara que no es confon amb el Sol, com tampoc Júpiter 
no es confon amb el cel. El Sol és una divinitat sabina, el culte del qual sembla 
que va ser introduit a Roma al costat de la Lluna, pel rei sabí Titus Taci, contem- 
porani de Ròmul. Va prendre la mitologia del déu grec Hèlios. És fill de titànides, 
i els seus germans són l'Aurora i la Lluna. Servidor de Júpiter, al matí apareix per 
l'Orient, precedit per l'Aurora, muntat en un carro de foc tirat per cavalls llumi- 
nosos. El seu cap està coronat amb rajos de sol. Travessa el cel fins arribar, en 
caure la tarda, a l'Oceà. Durant la nit travessa, a bord d'un vaixell, l'oceà que 
envolta el món. És el déu del Sol, però clarament diferent d'Apol-lo. 


Malgrat que el Sol veu tot el que passa a l'univers, i per això pot revelar a 
Vulcà els amors aduúlters de la seva esposa Venus amb Mart o informar Ceres que 
Plutó ha raptat la seva filla Prosèrpina, el seu poder és limitat i sempre està obli- 
gat a demanar ajut a Júpiter per venjar-se. 


Antoni i Cleopatra, en el segle I dC, van anomenar als seus fills Hèlios (Sol) i 
Selene (Lluna): malgrat això, el culte oficial al Sol va aparèixer en una època més 
tardana, en concret al segle III, moment en què l'emperador Aureli va erigir un 
temple al Sol incictus (Sol invicte). Aquest culte va tenir molta importància du- 
rant el paganisme tardà, i va evolucionar progressivament cap a un quasi mono- 
teisme solar. 


A Tarragona tenim representacions d'aquest déu: un escut de ceràmica de fi- 
nals del segle l o primers del II dC —dels que portaven els soldats i alguns gladi- 
adors, decorats amb el Sol i la Lluna— £ tres llànties de ceràmica) i una antefi- 
xa. 


Apolo, divinitat amb molts elements solars, és el déu de l'endevinació i la 
profecia: la música, la poesia i l'eloquència: la medicina, les arts plàstiques, la 
vegetació i la bellesa, a més de l'oracle i la purificació. 


Apol-lo és la més atractiva i inspiradora de totes les divinitats antigues. La raó 
d'això és que va ser manllevat, ja molt aviat, als grecs de la colònia grega de 
Cumes, a la punta més nòrdica de la badia de Nàpols, famosa pel seu culte al 
déu, i alhora per ser la seu d'una sibil-la profetessa d'aquest, el qual les havia 
dotades amb el do de les profecies, una de les sibil-les més famoses es va establir 
a Eritrea, a la costa de l'Àsia Menor, prop de Quios. Era aquesta mateixa profetes- 
sa, segons la tradició, la qui va emigrar a Cumes, on va morir en una edat molt 


32: MNAT 45404. 
33. MNAT 4005, S4 BA i 108. 
34 MNAT 2583. 

avançada i en circumstàncies relatadades de formes molt diferents. La Sibil-la de 
Cumes havia d'esdevenir immortal: Virgili, en el seu sisè llibre de l'Eneida, narra 
que és ella qui va introduir Enees a l'avern, i recordem que és també ella qui va 
vendre els Llibres Sibil-lins al rei Tarquini. 


En el moment en què va néixer Apol-lo, uns cignes sagrats van volar sobre 
l'illa, i van donar-hi set voltes —era el setè mes de l'any. Júpiter va enviar regals 
al seu fill: una mitra d'or, una lira i un carro tirat per cignes que el conduiren fins 
a Delfos. Allí, segons una tradició de l'època arcaica, hi havia un santuari de 
Metis guardat per la serp Pitó. Apol-lo la va matar i es quedà amb el santuari, en 
què pronunciava els seus oracles la pitonissa, asseguda en un trípode. L'oracle 
funcionà des del segle VII aC fins al segle IV dC. A partir del segle IV aC, cada 
quatre anys s'hi celebraven els jocs pítics. 


Apol-lo presidia el cor de les muses i les Gràcies del Parnàs. Es presentava 
com un déu molt formós i alt, conegut especialment pels seus llargs rínxols ne- 
gres amb reflexos blaus, com els pètals dels pensaments. No és d'estranyar que 
tingués molts amors. El més notable dels quals va ser amb la nimfa Dafne, que, 
en no veure's estimada, va demanar d'esdevenir llorer. Va estimar també Jacint i 
Ciparís, metamorfosats en jacint i xiprer. 


Entre els múltiples atributs que té Apol-lo, els més importants són el trípode, 
la lira i la corona de llorer. Té dedicat el llorer, i els seus animals consagrats són el 
corb (el vol del qual és presagi), el llop (en veure-hi de nit, és el símbol de la 
llum), i el cérvol i el cigne (que simbolitzen alhora la profecia i la llum). El trípo- 
de simbolitza els oracles. 


A l'època hel-lenística es va convertir en el déu de la religió òrfica, i al seu nom 
s'associà tot un sistema, meitat religiós meitat moral, que prometia als seus inici- 
ats la salvació i la vida eterna. Apol-lo va passar a ser el pare de Pitàgores (nom 
que vol dir esacerdot, igual a Apol-lov). August va adoptar A pol-lo com a protec- 
tor personal. 


Descendència d'Apol-lo 


Es diu que Esculapi era fill d'Apol-lo i de Coronis, filla del rei tessali Flègies. 
Es confon amb el déu grec Asclepi, el déu de la curació. D'Esculapi es coneix una 
estàtua de marbre, guardada al Museu. 5 


35 MNAT 45402. 

La llegenda diu que Coronis es va deixar seduir pel mortal Isquis quan ja 
estava embarassada d'Apol-lo. Aquest la va matar i en el moment en què el seu 
cos s'anava a consumir a la pira funerària, va arrencar-li del cadàver el cos del 
nen —Esculapi—, i el va confiar al centaure Quiró, que li va ensenyar l'art de la 
medicina. 


Fa guariri fins i tot ressuscitar: tal és el cas d'Hipòlit, fill de Teseu, com ja hem 
vist. Per guarir-lo, va utilitzar sang de la Medusa que Juno li havia donat, la qual 
procedia del costat esquerre de la Gòrgona, i tenia el poder de donar la vida, 
mentre que la del costat dret era verí. 


Aquest poder sobre la mort que manifestava Esculapi constituia una gran 
amenaça per al regne de Plutó. Júpiter, per tal d'evitar que l'ordre del món s'atu- 
rés, decidí fulminar Esculapi amb un raig. Apol-lo va venjar el seu fill matant els 
ciclops, fills de Júpiter i encarregats de fabricar-li els rajos. Però Esculapi no va 
ser tirat al Tàrtar després de la seva mort com molts altres herois que havien 
gosat alterar l'ordre de l'univers: se li va concedir la immortalitat i la categoria de 
déu, convertint-se en una constel-lació: el Serpentari. 


Esculapi va ser molt venerat durant tota l'antiguitat. Es va introduir a Roma 
l'any 239 aC, simbolitzat com una serp. Aquesta representació del déu és molt 
frequent, així com el seu emblema —el bastó entorn del qual s'enrotlla la serp—, 
que ha esdevingut el caduceu de la classe mèdica. 


La tradició atribueix a Esculapi dos fills: Podaliri i Macàon, i diverses filles, 
entre les quals hi ha Higía (la Salut), de qui existeix una escultura al Museu de 
Tarragona, e i Panacea (remei de tots els mals). 


Diana 


De Diana, se'n conserva una estatueta a Tarragona, una representació de ca- 
ràcter decoratiu, que es destaca com un relleu d'un tronc d'arbre que li serveix de 
fons.Y Al seu costat, s'hi troba un cérvol atacat per un gos. La deessa va calçada 
amb unes botes que li deixen el peu al descobert. També, en el MNAT, s'hi con- 
serva un ponderal de bronze. $ 


Per als romans, era la deessa de la castedat i de la llum lunar, simbolitzada pel 
quart creixent que adorna la seva cabellera. És la deessa itàlica i romana identifi- 
cada amb Àrtemis, ja en el segle VI aC, per mitjà de les colònies gregues de la 


36. De mitjan del segle II dC. MNAT 45404. 
7. De marbre blanc de gra fi, de 0,16 m. Està en el MNAT 12265, 
8. MNAT 36999, 


a 

Itàlia meridional, particularment de Cumes. Sigui com sigui, no es va fer altra 
cosa que superposar-la als trets d'una deessa indígena, encara que la seva llegen- 
da era, primitivament, molt pobra. El seu mite va ser elaborat amb posterioritat. 


Diana, tan bon punt va néixer, va ajudar la seva mare a parir el seu germà 
bessó. Prototipus de la donzella esquerpa que es complaia només en la cacera, va 
restar eternament verge i jove. Era la protectora de les amazones, les guerreres i 
les caçadores, i com elles, independent del jou dels homes. Anava armada amb 
l'arc, amb el qual disparava les fletxes contra els cérvols i els humans. És la dees- 
sa que envia el mal a les dones que moren de part. S'atribueixen a les seves flet- 
xes les morts sobtades, sobretot les indolores. Era venjativa, i van ser moltes les 
víctimes de la seva còlera. 


Se li va retre culte a les regions muntanyenques i feréstegues, on anava acom- 
panyada de cors de nimfes, verges com ella. Era invocada com a deessa de la 
Lluna, amb la qual no s'identifica, alhora que se la relaciona amb la màgia i l'em- 
bruix. Se la representa amb diadema adornada amb mitja lluna, el vestit curt per 
sobre del genoll, recollit a la cintura, com una caçadora amb arc i buirac, El seu 
animal consagrat és la cérvola de les banyes d'or, de les quals n'enganxa (nit de 
les bruixes) quatre al seu carro. 


4. Altres fills de Júpiter: Mercuri i Líber Bacus 


Mercuri 


Mercuri, el déu del comerç, l'encarregat d'acompanyar a l'infern l'ànima dels 
difunts, va néixer de la unió de Júpiter amb Maia, Líber Bacus, déu del vi i de la 
inspiració, de la unió de Júpiter amb Sèmele. Ambdós formen part dels dotze 
grans déus. 


Entre les representacions de Mercuri que es conserven a Tarragona hi ha, en- 
tre d'altres, un mosaic, queY representa l'arquetipus de Mercuri, amb les sandà- 
lies alades, el barret d'ala ampla (petasus) i porta el caduceu, símbol de les seves 
funcions d'herald dels déus. 


39: És de la primera meitat del segle III dC, de l'època severiana. Trobat a Tarragona al segle XIX. 
Primerament estava exposat en el claustre de la Diputació. Ara, des de 1960, en el MNAT, sala III, 
2921. Malgrat que la seva procedència exacta no es coneix, demostra la qualitat de les pavimenta- 
cions de les residències romanes de la ciutat. 


Vegeu figura 

El seu nom ve de merx (mercaderia). És el déu romà del comerç, i per això 
porta una bossa, símbol dels guanys. Com a divinitat romana no té mite pròpia- 
ment dit. Quan intervé a la llegenda, apareix com una traducció d'Hermes, fill de 
Júpiter i de Maia, la més jove de les plèiades. Maia el va concebre per obra de 
Júpiter en plena nit, mentre dormien els déus i els homes. Mercuri va venir al 
món el quart dia del mes, i aquest dia li va quedar consagrat. Va ser notable per 
l'extraordinària precocitat, la complaença i l'esperit enginyós. Les seves dues qua- 
litats més importants, des de la infància, i a les quals es vinculen totes les seves 
funcions endevinatòries, són la intel-ligència astuta i la mobilitat. 


És tot just quan se'l va identificar amb Hermes que esdevingué també la divi- 
nitat protectora dels viatgers, el missatger dels déus i el déu dels robatoris. A 
més, és inventor de la siringa (flauta de Pan), que va oferir a Apol-lo a canvi del 
ramat que li havia robat. Se'l relaciona amb les muses, i va ser el déu de la gim- 
nàstica. 


Mercuri guiava els viatgers pels camins i vetllava pels pastors, la seva imatge 
era col-locada a les cruilles amb l'aspecte d'un pilar, del qual solament estava 
esculpida la part superior, en forma de bust humà, bifront. D'aquesta classe de 
Mercuri (Hermes), se'n conserven en el MNAT tres representacions. 


També estava encarregat, de manera especial, de portar les ànimes dels di- 
funts als inferns i assistir al judici suprem a què eren sotmeses davant el tribunal 
de Minos, les hi conduia quan havien transcorregut mil anys des que les havia 
arrancat de la mort, i les introduia dins cossos nous. Alguns autors consideren 
que la figura de Virgili, que guiava Dant a l'infern, recorda la de Mercuri. 


L'infern, per als antics, era la residència dels morts, de tots els morts, i no, com 
l'infern dels cristians, reservat només als dolents. Contràriament al que sugge- 
reix la paraula llatina iferi, que designa cels espais inferiors: o esituats sotav, els 
inferns mitològics no són forçosament un espai subterrani. De vegades se'ls situ- 
ava cap a Occident, lloc on es pon el sol —ja que se suposava que descendia al 
regne dels morts durant la nit— i punt contrari a Orient, que pertany a l'Aurora, 
i al qual s'associa tot el que reneix. 


40. A la sala VII del MNAT hi ha dos Mercuris bifronts bàquics: 
El catalogat amb el núm. inv. 473, de marbre blanc de gra fi. Probablement és un Bacus i l'altre, 
un sàtir. 
El catalogat amb el núm. inv, 429. Treball arcaic de marbre blanc de gra fi. El cap barbut segura- 
ment és un Bacus. 
Una llàntia amb un hermit i una àmfora, de la qual solament en queda un tros. 1830, Catàleg de 
Bernal, núm. 199, 
l'un (astre. 

En els sacrificis que es dedicaven a Mercuri, se li oferia generalment mel, llet 
i sobretot la llengua de les víctimes, ja que era considerat el déu de l'eloquència. 


Bacus 


Bacus, un dels dotze déus olímpics, era el déu del vi i la inspiració. En tenim 
força representacions a Tarragona. D'algunes n'hem parlat quan ens hem referit 
al culte privat, i concretament als jardins, perquè hem cregut que era el lloc on 
estarien col-locades originàriament. I del mosaic de Bacus triomfant, en parla- 
rem quan explicarem Bacus com a divinitat mistèrica. Aquí només es tracta de 
situar-lo dins el Panteó romà, com a divinitat oficial de Roma. 


Bacus, també anomenat lacchus, apareix per primer cop en l'obra de Sòfocles, 
Èdip Rei, i és probablement d'origen traci. Els romans el van prendre dels grecs 
sobre la forma de Bacchus i identificaren Dionís com una antigua deitat itàlica, 
Liber Pater (el pare lliure), el nom del qual es relacionava amb el renom Layeos, 
que significa ellibertador-. 


És el déu de la vinya, del vi i del deliri místic. La seva llegenda és confusa, 
perquè uneix elements de diverses procedències, no solament de Grècia sinó tam- 
bé dels paisos veins. És fill de Júpiter i Sèmele —filla de Cadme i Harmonia—, 
per tant, pertany a la segona generació dels déus olímpics. 


Sèmele, estimada per Júpiter, tenia d'aquest la promesa de concedir-li tot allò 
que volgués: ella li va demanar, per suggeriment de la gelosa Juno, i quan ja 
estava embarasada, que se li mostrés amb tot l'esplendor. No va poder suportar- 
ho, i per això va morir carbonitzada a l'instant. El seu fill, Líber Bacus, li fou 
extret del ventre i introduit a la cuixa del seu pare, d'on va sortir perfectament 
format tres mesos més tard. 


Líber fou convertit en cabrit durant la seva infantesa, per evitar que Juno el 
trobés. Un cop adult, va descobrir la vinya, però Juno va fer-lo enfollir, purificat 
després per Ops-Cíbele a Frígia, va viatjar triomfalment per l'Índia en un carro 
tirat per panteres i guarnit amb pàmpols i heura, acompanyat per Príap, bacants 
i sàtirs. De tornada a Grècia, es va dirigir a Beòcia, el país d'on era oritinda la 
seva mare. A Tebes, on regnava Penteu, va introduir les Bacanals, les festes de 
Dionís, en les quals tot el poble, i en especial les dones, eren preses de deliri 
místic i recorrien el camp pronunciant crits rituals. Acabada la seva missió a la 
Terra, va pujar al cel, i d'aquesta manera va ser divinitzat i se'n va introduir el 
culte per tot arreu. 


Abans de pujar al cel, però, va voler baixar als inferns, buscant l'ombra de la 
seva mare Sèmele, per retornar-la a la vida. Va demanar a Orc que donés la llibertat 

Vegeu figura 
IL 31 - p. 159 


Vegeu figura 

Vegeu figura 
V4- p. 238 


Vegeu figura 
11.29 - p, 157 


Vegeu figura 

a la seva mare, però Plutó hi va accedir a condició que li donés a canvi alguna 
cosa que estimés molt. Entre les seves plantes predilectes, el déu va cedir la mur- 
tra i, segons es diu, aquest és l'origen del costum que tenien els iniciats en els 
misteris dionísiacs de coronar-se el front amb la murtra. 


Després de la seva ascensió al cel, i en qualitat de déu, Bacus va raptar Ariadna 
a Naxos. Va quedar captivat per la seva bellesa, es va casar amb ella i la va conduir 
a l'Olimp. Com a regal de casament, li va donar una diadema d'or, obra de Vulcà, 
la qual esdevingué més tard una constel-lació. 


Antic déu de la natura, especialitzat posteriorment com a déu del vi i la inspi- 
ració, era festejat en tumultuoses processons, en les quals figuraven evocats per 
màscares els genis de la terra i la fecunditat. D'aquestes festes, se'n van originar 
les representacions teatrals: comèdia, tràgedia i drama satíric. 


A Itàlia se'n va prohibir el culte al segle Il aC, pels excessos que portava. Es 
presentava Liber Bacus jove, imberbe, coronat de pàmpols o heura, de vegades 
amb els tirs i d'altres amb el seguici triomfal. En l'època romana, i des del segle II 
de la nostra era, els misteris de Dionís, amb el seu caràcter llicenciós i orgiàstic, 
van introduir-se a Itàlia, on van trobar acolliment entre la gent de la zona mun- 
tanyosa central i meridional. El Senat va prohibir la celebració de les Bacanals el 
186 aC, però les sectes místiques van continuar guardant la tradició dionísiaca i 
el déu continuà tenint un paper important en la religió de l'època imperial. 


5. Mortals divinitzats 


Ganimedes 


De Ganimedes existeix a Tarragona un lampadarit del segle III dC, i de Leda, 
una llàntia de ceràmica" on hi és representada amb el cigne. Tots dos són mortals 
que foren estimats per Júpiter. 


Ganimedes, el més bell dels mortals, era un príncep de la família reial de 
Troia. Pastorava un ramat sobre una muntanya a prop de Troia, quan Júpiter el 


41 Núm. inv. 527, Un nen etíop que porta una safata a les mans. Va ser trobat a la pedrera del Port 
abans de 1875, té una alçada de 78 cm i és de bronze. Estudiat per Frederic Palli el 1989 (inèdit). 
Segons García Bellido la peça es pot comparar amb una figureta de bronze trobada a Terracina 
(Anxur) que formava part d'un conjunt de joguines infantils i un menjador, la qual podria repre- 
sentar Ganimedes. Està datat al segle IH dC. 


42: MNAT 2631, 

va veure i se'n va enamorar apassionadament, El déu es va transformar en àguila 
i se'l va emportar pels aires cap a l'Olimp, on el va convertir en coper dels déus. 
Allí Ganimedes abocava el nèctar a la copes de Júpiter. L'àguila que el va trans- 
portar esdevingué constel-lació, mentre que, en compensació del rapte, Júpiter 
va regalar al pare del noi uns cavalls divins o una soca d'or obra de Vulcà. 


Leda 


Leda, cèlebre pels amors amb Júpiter, filla de Testi, rei d'Etòlia, i esposa de 
Tíndar, rei d'Esparta, va ser la mare de Càstor i Pòl-luxt i d'Helena i Clitemnestra. 
El naixement dels seus fills va donar lloc a diferents relats. Segons algunes versi- 
ons, Helena seria filla de Nèmesi, la deessa de la justícia divina, i de Júpiter, que 
la va seduir en forma d'un cigne, mentre la deessa es trasformà en ànec. Poc 
temps després, Nèmesi va pondre un ou i el va abandonar, però el va recollir un 
pastor i el va donar a la reina d'Esparta. D'aquell ou va néixer una nena 
formosíssima a la qual Leda va fer passar per filla seva, i li va donar el nom 
d'Helena. 


La versió més estesa, sobretot a partir d'Eurípides, és que Leda seria la veri- 
table mare d'Helena, ja que es va ajuntar la mateixa nit amb el seu espòs i Júpiter 
—que també se li va aparèixer amb forma de cigne— i va ser fecundada per 
ambdós. Leda va pondre dos ous, dels quals naixerien els bessons Càstori Pòl-lux, 
per una part, i Helena i Clitemnestra, per l'altra. Pòl-lux i Helena serien els fruits 
divins: els altres dos, els mortals. 


Aquestes grans divinitats (el Panteó) que hem descrit, amb les seves caracte- 
rístiques mítiques, estaven en diferents llocs de la ciutat presidint els cultes. 


43 Hi ha un bronze a Càstor i Pòl-lux estudiat, també, per F. Palli, 

llL.1- Abans d'accedir al tron olimpic, Jupiter i els seus aliats van haver de vèncer els titans, que, un cop derrotats, van ser 
expulsats al món de les tenebres, i Júpiter va instaurar l'ordre i la justicia còsmica. (Escola de M. A, Raimondi, a partir d'un 
original de P. del Vago, segle XVI catàleg A. von Battsch, v. XV/1, p. 45.) 

IlL. 2- Proposta de reconstrucció del recinte de culte imperial que coronava tot el complex urbanístic de Tàrraco i que 
representava l'ordre que instaurà Júpiter un cop vençuts els titans i les forces caòtiques. (R. Mar, Perspectives de Tàrraco, 1993.) 

UIL.3- Restitució hipotètica de la façana del temple del recinte de culte, (R. Mar, Perspectives de Tàrraco, 1993.) 


e 131 e 


IIL4- Etigies dels dotze déus olímpics: a la part superior Júpiter, flanguejat per Juno i Minerva. (J. G. Hech, The leotograpirc 


Eneyelopaedia of Science, Literature, and Art, 1851.) 


IIL.3- Gravat que illustra un sacrifici militar romà a la porta de la ciutat per solHicitar a la Tríada el triomt en la batalla, (G 


Lauro, Antiquae Urbis Splendor, 1610.) 


I11.6- Medalló de marbre que representa Júpiter sota l'advocació de Júpiter-Ammúó, és a dir, el pare dels déus com a creador 
i obrer de l'ordre universal. (MNAT 117) 

IIL7- Minerva, nascuda del cap de Júpiter, simbolitza el pensament diví 

IILS- Representació illustrativa de Júpiter assegut al tron del cosmos i amb els atributs habituals, la part baixa del seu cos 
està tapada perquè no pot ser vista pels habitants de la Terra: en un segon pla hi ha el seu pare, Saturn. (V. Cartari, Le imagine 
colla sposizione degli Dei degli antichi, 1556.) 

I119- Imatge de Juno vestida com a gran sacerdotessa romana flanquejada pels oc ells que la simbolitzen i, en segon terme, 


com a reina, (V. Cartari, Le magime colla spostzione degli Dei degii antich, 1556, 

I1.10- Reproducció d'una arulae dedicada a Jupiter, el millori el més gran dels déus: lovi 


(MNAT 785, 


ptimo Maximo 


IL1-Dibuix d'època que representa, a la dreta, un bronze identificat amb Juno. (.F. Albiàana i A Botarull, Tarragona 
Monumental, 1849.) 

IL 12- Un cop vençuts els titans, els tres germans, Júpiter, Neptú i Plutó, es divideixen a sorts l'univers, tal com veiem en 
el gravat, Júpiter regnarà sobre el cel, Neptú sobre el mar i Plutú sobre la terra. (G. Bonasone, a partir d'un dibuix de G 
Romano, segle XVI: catàleg A. von Bartsch, v. XV (II, p: 137.) 

111.13- Després que Júpiter i Neptú prenguessin possessió del seu reialme, Plutó entra amb el seu carro al món inferior, 


vigilat per les Fúries i el Cèrber. (G. Bonasone, a partir d'un dibuix de G. Romano, segle XVI: catàleg A. von Bartsch, v XVIII, 
P 139.) 

IIL.i4- Representació de Neptú amb el trident fent caure Hipòlit del seu carro. (MNAT 13482) 

IL. 13- El carro de Plutó, conduit per monstres amb cames de serps, 3 emporta Prosèrpina als inferns. (MNAT 365.) 


TEMPIVM DEA. VES TA 


Inter Capitelium 1 el Palafinum 


IH.16- Reconstrucció idealitzada del temple de la deessa Vesta a Roma, on es guardava el foc sagrat, simbol de la presència 


dels déus entre els homes. (G. Lauro, Antiguac Llrbis Splendor, 1610.) 

HL. 17- Imatge simbòlica de Ceres cercant la seva filla per tots els racons del món, Va ser durant aquesta recerca que va 
instituir els misteris d'Eleusis per tal que els homes poguessin esdevenir immortals. (V. Cartari, Le magine colla sposisione degli 


Der degli antichi, 1556.) 

NL.19- Gemma de sarda translúcida que representa un guerrer amb atributs de Mart, déu de la guerra i la destrucció 
(MNAT 6971/8.) 

HL 20- La unió divina més coneguda i comentada de tota l'antiguitat és l'amor adúlter de Mart i Venus: el principi de la 
destrucció i l'odi, Mart, s'uneix amb el principi de la generació i l'amor, Venus, D'aquesta unió va néixer Harmonia. (G.G 
Caraglio, a partir d'un dibuix de P. del Vaga, segle XVE catàleg A. von Bartsch, v. XV/I, p. 74.) 

IIL.21- Venus i Cupido dormint. (G.G. Caraglio, a partir d'un dibuix de P. del Vaga, segle XVI: catàleg A. von Bartsch, v 
XV/I,p. 76) 

I11.22- Les estatues i representacions de Venus són les que més abunden en les restes arqueològiques de Tàrraco, ja que, cal 
recordar, és la deessa més bella, fins i tot ho és més que Juno o Minerva. (MNAT 45603.) 

I11.23- Representació de dos cupidos jugant. (MNAT 2673.) 

U1.24- lustració dels simbols propis de Diana, amb diferents personatges: el poder sobre les feres, l'ocultisme i la màgia 


(V. Cartari, Le imagine colla sposizione degli Dei degli antichi, 1536.) 

111.25- Apol-lo és en el món romà la divinitat mediadora entre els homes i el totpoderos Júpiter, per això en aquest gravat 
el veiem amb atributs propis i amb atributs de Júpiter. (V. Cartari, Le imagine colla sposizione degli Dei degli antichi, 1556.) 

de la divinitat. (MNAT 


IH.27- Ponderal de bronze amb la figura de Diana. (MNAT 36999.) 

IlI.28- lllustracció representativa de Mercuri, el déu de la paraula i la saviesa hermètica, acompanyat per un personatge 
alHegòric de la vida vegetativa. (V. Cartari, Le imagine colla sposizione degli Dei degli anticti, 1556.) 

H11.29- Imatge que ensenya els diterents aspectes iconogràfics de Bacus arribant d'Orient com la llum del sol. (V. Cartari, Le 


imagine colla sposicione degli Dei degli antichi, 1556.) 


111.30- Reproducció del famós mosaic que representa Mercuri amb el caduceu i el casc alat. (MNAT 2821.) 

11.31- Rostre de Bacus coronat amb parres i heures que decora la part exterior d'un gran vas. (MNAT 45459,) 

IV 
CULTES D'ESTAT 


1. Culte a l'emperador i Tàrraco 


Dins la història de la religió romana, el primer segle de la nostra era marca un 
moment decisiu, presidit per l'acció personal d'August. L'obra de restauració, de 
renovació i de creació ideada i posada en marxa en aquesta època va ser fruit 
d'una política ben determinada. 


Davant el decliu de la religió tradicional, la indiferència creixent respecte de 
la religió pública i el desordre del pensament teològic del romans, August, amo 
del món després del miracle apol-loni d'Àccium,' es proposa restaurar allò que 
creia primordial per establir un nou ordre. August mateix, en les Res gestae, ha 
insistit en aquests aspectes. 


August, després d'Àccium, fixa la seva residència a Tàrraco, mentre s'acabava 
la guerra a la Península. I, des de Tàrraco, va poder dirigir durant dos anys (27- 
25) sense problemes la seva planificada transformació del món. Mentre residia a 
Tàrraco, va venir a la ciutat una ambaixada de Mitilene que anuncià que l'empe- 
rador havia estat nomenat déu vivent, i que li havien instaurat culte. La religió 
esdevenia així el principal suport de la política: es rendia culte al propi Estat (Dea 
Roma) i al govern. Durant l'estada d'August a Tàrraco, aquesta ciutat esdevé en 
la pràctica la capital de l'Imperi, ja que va rebre l'estatut de colònia romana admi- 
nistrada i governada a semblança de Roma. 


No és la història de la ciutat d'aquest període que ens proposem explicar, cosa 
que ja és coneguda, sinó solament de quina manera el canvi polític, religiós i 
cultural que es produia a Roma es reflectia a Tàrraco, No en tenim prou constàn- 
cia per fer afirmacions, però sí que podem pensar com s'establiria el nou panora- 
ma polític i religiós sota l'Imperi. 


1 La victòria decisiva d'August sobre Marc Antoni, l'any 31 aC 

Nombroses inscripcions i estàtues imperials donen un ampli testimoni del 
culte a l'emperador a Tarragona. En el MNAT es conserva, destinada al culte 
imperial, una petita campana de bronze que es va trobar prop del Fòrum, amb 
una inscripció,: que ens diu que està destinada al culte imperial: dDe finança- 
ment públic (2), sóc la campana en els cultes imperials, el més jove missatger 
d'aquesta terra que anuncia una bona època per al Senat i el poble de Roma, fèlix 
Tàrracoo. 


A aquesta ciutat hi ha constància que el Concilium provinciae va venerar la Dea 
Roma els Divi imperatores i els Augusti regnantes. 


En el Fòrum de la colònia estaria situat un temple dedicat a August, sol-licitat 
per l'emperador Tiberi l'any 25 dC. S'han trobat també diferents monedes, segu- 
rament de la seca de Tarragona: un sesterci, a l'anvers del qual es troba August 
assegut a l'esquerra de la llegenda Augusto Deo (al diví August): al seu revers, el 
temple octasivel de l'època de Tiberi esmentat amb la llegenda: Aeternitas Augustae 
(CVTT)2 l un altre sesterci, amb la llegenda Divus Augustus pater, al seu revers es 
troba l'ara de l'altar d'August, amb una palmera, i al voltant (CVTT). A més, 
diferents monedes del segle III porten la llegenda Pietas, simple abstracció que 
representa les virtuts morals de l'emperador. 


Durant l'Imperi, les províncies hispàniques passaren a ser tres: la Bètica sena- 
torial, la Tarraconense i la Lusitània imperials. Tàrraco va ser nomenada capital 
del conventus o districte judicial, i capital de la província de la Hispània citerior o 
Tarraconense. 


Durant el regnat d'August, el Fòrum de la colònia o el de la ciutat, sofrí una 
monumentalització. En època de Vespasià, a l'entorn de l'any 70 dC, s'inicià la 
construcció del Fòrum provincial amb tota la seva grandesa, destinat a ser el 
centre religiós i administratiu de la província. La construcció del Teatre ha de 
relacionar-se amb la reforma del Fòrum en època d'August. La construcció del 
Circ es pot situar en època de Domicià, és a dir, en la darrera dècada del segle I 
dC, completant el gran projecte del complex provincial: i, a través d'una troballa 
epigràfica, s'ha pogut documentar que l'Amfiteatre va ser construit al comença- 
ment del segle II dC. Tot plegat estaria dins el programa imperial de la publica 
magnificentia. 


ta 


DEP, Cacabulus salvis Augustis vernaculus nuntius tunior/staeculum) bonum sienatuil pfopulol quel 
Rlomanol fsicj felix Tarraco. RIT 369, TAF CXLIII 2. 


3. Claioj Calpurnio. RIT 264. 
4 MNAT 23614. 

Sabem que August va obtenir del Senat l'encàrrec de completar o restituir el 
sacerdoci. A Tàrraco, com a Roma, es van crear els sacerdots urbans i les associa- 
cions dels seviri Augustales per al culte a l'emperador. Els flantines provincials es 
coneixen a través de l'epigrafia. 


A la segona meitat del segle Í dC o primera del segle Il dC, l'època més es- 
plendorosa de Tàrraco, es va construir l'Schola del Collegium Fabrum, una associ- 
ació romana artesanal, que estava sota una divinitat tutelar, com ho estaven la 
família, els municipis i les unitats militars. 


A partir d'aquests monuments públics, podrem comprendre el culte d'Estat 
que es practicà a Tàrraco, amb tota la seva significació. Del teatre, del circ i de 
l'amfiteatre en parlarem en els apartats dedicats als ritus i cerimònies lúdiques, 
mentre que de l'Schola del Collegium Fabrum ho farem en l'apartat de les associa- 
cions. 


Els vestigis del Fòrum de Tàrraco que es conserven són una mostra del que 
va ser la publica magnificentia en aquesta ciutat. Basant-se en documents epigrà- 
fics trobats a la zona on està ubicat el Fòrum de la colònia, és molt probable que 
existís ja en època republicana. Tanmateix, les restes que es conserven actual- 
ment no corresponen a aquesta primera construcció, sinó a una altra posterior, 
els seus elements arquitectònics han estat datats de la primera meitat del segle 1 
aC. Les reformes de l'època d'August van donar lloc a una monumentalització 
de la plaça pública, d'acord amb el nou estatut de la ciutat com a colònia romana, 
cap del conventus i capital de província, i també d'acord amb la publica maguificentia. 


El Fòrum de la colònia, probablement situat a l'angle oest de la ciutat, sobre la 
carena que la separava de l'esplanada del Port, era el centre de la vida urbana, 
com a totes les ciutats romanes, el centre del comerç, de la vida religiosa i política 
de la ciutat, alhora que el principal centre de reunió. Del Fòrum, on hi havia els 
edificis públics més importants, sortien totes les processons religioses de les mol- 
tes que se celebraven dintre el calendari romà. Els pedestals i les estàtues resu- 
mien la història de la ciutat, dels déus i de les principals famílies. 


El Fòrum era una gran plaça porticada, i al seu entorn s'ubicaven els edificis 
públics, dividits en dues zones: una àrea comercial i política, en la qual se situa- 
va la basílica jurídica, i una àrea sacra, presidida pel temple dedicat a la Tríada 
capitolina o bé a l'emperador deificat, al costat d'altres temples menors, com el 
de Minerva, del qual tenim notícies epigràfiques." 


5. RIT 39, ja mencionat. 

egeu figures 
IV6- p. 204 
IV7- p. 205 


Vegeu figura 
IV3- p. 201 


Vegeu figures 
IlL2- p, 130 
IL3- p. 131 


Vegeu figura 
llL6- p. 134 


Al sector sud-est de la ciutat s'han descobert una gran quantitat d'escultures. 
D'alguna se'n coneix el lloc d'emplaçament, d'altres solament se sap que proce- 
deixen del Fòrum. N'hem parlat quan ens hem referit als jardins i al capitoli. 


En aquest Fòrum se situava l'altar que la colònia consagrà a August, i que es 
creia que estava senyalat per un miracle, ja que hi havia crescut espontàniament 
una palmera. El govern de la ciutat estava eufòric i va enviar missatgers perquè 
l'emperador tingués coneixement del miracle. Segons ens contà Quintilià, l'em- 
perador va contestar secament als homes d'Hispània: cEs veu bé amb quina fre- 
quència heu encès foc per als sacrificist. El miracle de la palmera va tenir gran 
ressonància, i a Tàrraco es van fer encunyar monedes en què es representava 
l'altar del miracle. Recordem la moneda del temps de Tiberi, ja ressenyada, que 
representava l'altar d'August, i per sobre la palmera miraculosa, a més de bucra- 
nis, una garlanda i, al voltant, una enorme pàtera. 


Segons R. Etienne, aquesta anècdota de la palmera amaga un missatge dinàs- 
tic precís, ja que és el símbol de la victòria cesariana a Munda i també l'arbre 
d'Apol-lo, el déu protector d'August. 


El Fòrum provincial de Tàrraco va ser el centre religiós i administratiu de la 
provincia Hispania citerior. La seva construcció s'inicià entorn de l'any 70 —en època 
de Vespasià— a la part superior del turó tarragoní, probablement ocupat des de 
la república per estructures militars i lliure d'edificacions. L'obra, donades les 
enormes característiques del projecte, hauria estat econòmicament impossible si 
hagués estat una zona urbanitzada. Les úniques restes arquitectòniques que es 
coneixen a Tarragona de l'època republicana es troben a l'àrea anomenada del 
Pretori i l'Antiga Audiència. 


Pocs són els elements conservats que, amb certesa, es poden atribuir a la de- 
coració del conjunt provincial. La majoria de les estàtues del fòrum estaven dedi- 
cades a sacerdots: almenys 33 pedestals d'aquesta època corresponen a flamines. 


La plaça superior d'aquest recinte, envoltada per un pòrtic, estava destinada 
al culte. Les seves restes, amb un arc d'exedra i diverses finestres, es conserven a 
les dependències del Museu Diocesà i en altres sales del conjunt catedralici. 
Aquests pòrtics tenien en la part superior un àtic, decorat amb una sèrie d'escuts 
(clipei) amb representacions de Júpiter-Ammó- i la Medusa, seguint l'esquema 
iconogràfic del Fòrum d'August a Roma, que fou copiat també per altres ciutats 
de l'Imperi. Diferents fragments d'aquests escuts es conserven al MNAT. 


6 MNAT U7i IS. 
7 MNAT 42414555. 

El recinte estava presidit pel temple dedicat al culte imperial provincial. Les 
úniques restes que se'n conserven són una sèrie de fragments del fris amb deco- 
ració de garlandes, bucranis i diversos elements utilitzats en els sacrificis com el 
birret, els asperges i el ganivet que feia servir el flamen durant el ritual. Alguns 
d'aquests fragments es troben encastats en una de les parets del claustre de la 
Catedral, i la resta es conserven al MNAT, és aquí també on podem admirar 
alguns capitells compostos, que segurament pertanyen al temple dedicat al culte 
imperial. 


Un cop citats tots els elements que ens testimonien el culte a l'emperador, 
analitzem-ne les bases, els fonaments sobre els quals s'imposa aquesta reforma 
religiosa i cultural, i la seva evolució. 


1.1. August, fill de déu 


August, dotat d'una gran sensibilitat religiosa —no vol dir, però, que no tin- 
gués un gran sentit pràctic en l'explotació d'allò sagrat per aconseguir objectius 
polítics— lligat per temperament i per educació a la religió ancestral, per fideli- 
tat i per interès a l'herència espiritual de Cèsar (el seu pare adoptiu): per necessi- 
tat (recordem la lluita contra Antoni i l'orientalisme) a l'ultranacionalisme, va 
treure partit religiós dels esdeveniments. Poc després, els idus de març de l'any 
44, va traduir l'aparició d'un cometa, batejat Sidus lulium, en un senyal de l'he- 
roisme del difunt Cèsar, i es va fer anomenar Divi Filius (Fill del Diví). El mateix 
August comenta en la seva biografia que aquell cometa s'havia vist durant set 
dies per tot el món, i que tots li van atribuir el valor d'un senyal de la divinitat de 
Cèsar. Per això, ell mateix havia posat aquest signe del cel sobre el cap de l'està- 
tua de Cèsar. Per a molts, anunciava el naixement d'un príncep. 


Sabem que el jove Cèsar en persona va ser qui va introduir en el poble la 
creença en l'estrella, va ordenar que fos incorporada a totes les estàtues de Cèsar 
i, en el futur, lluirà també en el seu casc. Per part seva, un liaruspex anomenat 
volcatius (sacerdot que feia presagis examinant les entranyes dels animals sacrifi- 
cats), va interpretar el cometa com a senyal d'una feliç nova era, poc després 
d'aquest presagi, va morir. Aquesta estrella va sorgir per totes parts: en les mone- 
des, anells, segells, etc. en senyal d'esperança. 


L'any 42 aC, August va imposar oficialment, a totes les ciutats, el culte estatal 
al Cèsar divinitzat (Divus lulius) i la veneració del nou déu. A partir de llavors, va 
poder fer-se anomenar Divi Filius. Per tot arreu es van erigir altars. En un desta- 
cat lloc del Fòrum romà s'inicià la construcció d'un temple, que figura en les 
monedes un any abans de la seva conclusió. 

Després de la batalla d'Àccium i la presa d'Alexandria (30 aC), el vencedor va 
rebre grans homenatges. Els temps d'inseguretat havien acabat: el poder romà 
finalment estava representat en una sola persona. 


A partir d'aquest moment, les lloances al monarca i la glorificació d'ell mateix 
aniran juntes. Segons Dió, Agripa va projectar un panteó per al culte al sobirà, 
allí, l'estàtua del Divi Filius hauria de situar-se al costat del seu pare divinitzat i 
dels déus protectors (Apol-lo, Mart i Venus). Tant el Senat com el poble el van 
incloure a les pregàries, el seu nom va ser incorporat en els Himnes Sàlics, i se li 
van ordenar brindis en tots els convits públics i privats. 


El culte a l'emperador es va difondre per Orient i Occident. A Orient molt més 
fàcilment, ja que era tradicional el culte a l'emperador divinitzat. El costum de 
deificar-lo era una pràctica egipcia molt estesa en el món hel-lenístic després de 
la mort d'Alexandre el Gran. En canvi, a les províncies occidentals no existia la 
tradició del culte al monarca, les religions romanoitàliques veien una diferencia- 
ció clara entre els mortals i els déus. Per tant, la seva introducció va ser més per 
pressions polítiques i socials que no pas per convenciment ideològic. 


De tota manera, el model d'Orient va tenir un efecte estimulant sobre les ciu- 
tats occidentals. Pot servir-nos d'exemple la ciutat de Mitilene, a Lesbos, quan 
l'any 27 aC va decidir nombrosos homenatges a August —temples, sacerdots, 
jocs, estàtues en els temples dels antics déus, sacrificis mensuals per als aniversa- 
ris, amb l'ofrena d'un toro blanc, i moltes d'altres—, cosa que els magistrats van 
fer comunicar orgullosament a Roma, a través d'ambaixadors, a més, van fer 
instal-lar còpies d'aquesta resolució a la casa d'August, al Capitoli i fins i tot a 
una sèrie de ciutats situades al costat de la Mediterrània. 


Una còpia del decret, parcialment conservada, esmenta les ciutats de Pèrgam, 
Àccium, Bríndisi, Tàrraco, Masilina i Antioquia, a Síria. Totes eren importants 
ciutats administratives, comercials o portuàries, en les quals les inscripcions tro- 
barien nombrosos lectors. Sabem que a Tàrraco, més o menys a la mateixa època, 
es va erigir l'altar a August amb el ritu corresponent. Òbviament, no és segur que 
l'interès de la gent de Tàrraco hagués tingut com a motivador immediat la ins- 
cripció de Mitilene, existien moltes ciutats al costat de la Mediterrània en les 
quals, en aquella època, s'erigien altars i temples en honor a August. Però és 
evident que la competència entre les ciutats representava un estímul decisiu per 
a la ràpida difusió del culte a l'emperador. 

1.2. Programa renovador de la religió 


L'actitud de molts romans, sobretot els pertanyents a la classe alta, era molt 
pessimista sobre les noves expectatives de renovació religiosa. Una de les princi- 
pals raons de l'aprensió respecte del futur derivava de la idea, molt difosa, que la 
guerra civil i altres desastres havien estat causats per la decadència moral. A 
part, sorgien esperances veritablement utòpiques. Sibil-les, àugurs i polítics, tots 
havien promès una època de pau i benestar. Octavi s'enfrontava a una profunda 
desconfiança i a una tensa expectació. Havia de demostrar que el seu interès no 
solament se centrava en la consolidació del seu poder, sinó que realment es pre- 
ocupava per la reconstrucció de l'Estat i de la societat. Per tant, era necessari 
oferir-ne signes convincents. 


Al costat de la restitució de la res publica i el desenvolupament del seu estil 
polític, August va posar en marxa un ampli programa de sanejament de la soci- 
etat. Els seus lemes eren la renovació de la religió i de la moral, de la cirtus i de la 
dignitat del poble romà. Fins aquesta època —i posteriorment només de forma 
ocasional— no hi havia hagut un govern que en establir-se portés un programa 
de política cultural tan ampli, ni tampoc els valors en què se sustentava havien 
estat visualitzats d'una manera tan suggerent. 


En el curs dels vint anys segúents, va sorgir un nou llenguatge iconogràfic 
que va ser creat a Roma, a partir d'on va arribar a tot l'Imperi. Tant a les ciutats 
romanes d'Orient com a les d'Occident, l'adhesió al nou règim i el desig de col-laborar 
en la construcció d'un futur millor era clau. 


August, primerament, havia de portar a terme la renovació religiosa (pietas). 
Després vindrien els esforços relacionats amb els edificis públics (publica 
magnificentia) i la restauració de la virtus romana en la campanya contra els parts. 
No existeixen fonts en relació amb el procés de materialització del programa 
cultural, sinó que es coneixerà a través de diferents manifestacions i monuments. 
Tot plegat ens pot donar una idea de la participació entre August i els seus 
col-laboradors polítics: els poetes, els arquitectes, els artistes i els tallers. 


L'any 29 aC es va donar a conèixer un programa de restauració i renovació 
religiosa. Les tres línies bàsiques a seguir van ser: el retorn a l'antiga tradició, el 
rejoveniment dels antics cultes i una política diversificada dels cultes orientals. 
Varró, per indicació d'August, en Antiquitates rerum divinarum (Antiguitats divi- 
nes), va compilar en setze llibres el que sabia dels antics cultes, i va intentar re- 
construir les coses que s'havien perdut. L'autor salvà els déus amb la seva càrre- 
ga emocional. 

Vegeu figures 
IV1- p, 199 


El cavaller romà Mecenes, ministre, al costat d'Agripa, d'August, actuà d'in- 
termediari entre l'emperador i el cercle de literats que ell, com a escriptor que 
també era, havia aplegat entorn seu. Seran els portaveus del règim: els uns, mis- 
satgers oficials, com Horaci i Virgili, i els altres, testimonis, com Properci, mentre 
que Ovidi serà el cantador de la litúrgia romana —seria l'edat d'or. 


Tots hauran de trobar dins els fets religiosos, i en particular dins el panteó 
nacional, una font important per a la seva inspiració. Moltes de les idees d'Au- 
gust van circular gràcies a la poesia, que articula els pensaments d'una generació 
sense necessitat de cap programa o propaganda conscient. L'Eneida i moltes de 
les Odes d'Horaci, especialment l'himne que se li va encarregar per als jocs secu- 
lars del 17 aC, van posar per escrit els pensaments de les ments del poble i la 
interpretació que August en desitjava fomentar. 


Moltes de les obres d'art es van utilitzar, també, per representar els ideals 
polítics d'August i l'esplendor d'una època. L'altar de l'ara pacís, consagrat el 13 
aC, mostrava escenes de processons religioses, l'arribada d'Enees a Itàlia i la in- 
fància de Ròmul. Aquestes i moltes altres escultures mostraven la pau dels déus. 
August va ser identificat amb Júpiter quan va vèncer els titans, i en va utilitzar 
els atributs. En l'obra de renovació d'antics cultes, combinats amb cultes privats 
i religió pública, associa les divinitats a les reformes socials, morals i polítiques. 
Uneix l'acció reformada a la vida religiosa i al prestigi polític. 


Com a senyal que la guerra s'havia acabat, es tancà el temple de Janus, un dels 
més antics déus de Roma, amb un ritual arcaic, i van ser renovats els temples 
antics, en senyal d'un retorn cap als déus. L'emperador mateix, a les Res Gestae, 
es vanagloria d'haver restaurat 82 temples. Els grans sacrificis públics en els tem- 
ples novament construits i recordats, acompanyats de càntics corals i de sumptu- 
0sos jocs, van causar una profunda impressió dins la imaginació popular. Retor- 
nà el valor als ritus que estaven en desús: així, les Lupercals (festes de la fecundi- 
tat celebrades el 15 de febrer), les Saturnals (festes en honor a Saturn, que comen- 
çaven el 17 de desembre) o les cerimònies llatines del temple de lupiter Latiaris, al 
mont Albà, també retornà el valor sagrat dels gladiadors. 


Tanmateix, l'acte més important, pel seu relleu religiós, van ser els jocs secu- 
lars del 17 aC, que volien inagurar una nova era. Des de feia molt de temps, 
s'especulava sobre l'inici d'una nova era de felicitat saturnal. En aquell moment, 
s'havien complert els requisits per aconseguir-ho. Els déus i els estels havien 
enviat l'home d'Estat tan de temps esperat, i sota la seva direcció el poble romà 
s'havia purificat i renovat, Per a l'any 17 s'havia anunciat novament un cometa, 
igual com va passar a la mort de Cèsar (44 aC). Res més propici per a August que, 

simplement, donar per iniciada una nova era. Va ser proclamada una gran festa 
secular dels dies 30 de maig al 3 de juny de l'any 17 aC. Sembla que l'última 
s'havia celebrat feia 136 anys, durant la guerra contra Cartago. No havia de ser 
fàcil per al col-legi sacerdotal, que els quindecimviri sacrí faciendis justifiquessin 
des d'un punt de vista matemàtic i teològic l'elecció d'aquest moment política- 
ment tan propici. Serà per això que es reforçaren els cultes d'Ops i Ceres, als 
quals se'ls assignaren propietats d'endevinació. 


En efecte, part de la publica magnificentia proposada per August van ser els 
jocs. Els favorits d'August eren els espectacles de gladiadors, d'animals i les car- 
reres de cavalls. L'emperador fomentava sobretot el teatre: a més de lloc de tro- 
bada entre el monarca i el poble, se li atribuia també un important paper cultural 
i educador. Í el nou teatre tindrà un paper important en la consolidació de l'ordre 
social, ja que el poble romà es veia enfrontat a la seva estructura social. L'assis- 
tència al teatre senyalava clarament a cadascú el seu lloc dintre la societat. 


Durant el regnat d'August, Júpiter ja no serà el centre del culte d'Estat. Per 
exemple, havia hagut de cedir els Llibres Sibil-lins a Apol-lo Palatí, el déu de 
l'endevinació, de les lletres i dels artistes, que va ser el patró personal d'August, 
i esdevindrà després d'Àccium el déu unificador del món romà, en qualitat del 
déu d'Enees, el protector de la nova Troia. August el veia com el déu de la pau i 
de la civilització, una divinitat apropiada per vetllar pel progrés del seu nou 
mandat. En un pas segúent, el 26 de gener del 27, es va decidir substituir el nom 
de Quirí pel d'August, evocació sobrehumana que va constituir el principal fo- 
nament religiós del seu regnat. 


En el camp de batalla de Filippos, l'any 42, va néixer el culte a Mars Llitor (el 
Venjador), que va ser el gran vencedor d'Àccium: d'acord amb els nous esque- 
mes, se l'associà a Venus, mare de la família Júlia, els seus avantpassats. Volia 
accentuar nous aspectes del déu: com a pare de Ròmul, progenitor de Roma (abans 
d'adoptar el nom d'August, havia tingut la idea de dir-se Ròmul): les cerimònies 
que es realitzaven abans i després d'una campanya militar ara correspondrien a 
Mars Llltor. El seu temple va esdevenir el centre de les cerimònies relacionades 
amb les activitats de política exterior. 


Els temples de Venus, Apol-lo i Mars Llltor estaven lligats íntimament al sobi- 
rà, com també el de Júpiter en el Capitoli. En la guerra contra els càntabres, Au- 
gust havia salvat la vida per un miracle, quan un llamp va fregar la cadira on 
anava i va matar un esclau que el precedia. Aquest fet seria interpretat com un 
senyal de la seva qualitat d'elegit i de la seva íntima relació amb el déu del tro. 
August va fer construir, a prop del gran temple de Júpiter, un preciós temple de 

petites dimensions, tot de marbre, dedicat a lupiter Tonans, que va honorar amb 
frequents visites. 


La política d'August envers les religions estrangeres va ser molt complexa. 
Fidel a la tradició romana de tolerància, August es va iniciar en els misteris 
d'Eleusis, va respectar la religió jueva i autoritzà el druidisme a la Gàl-lia. Tan- 
mateix, per reacció nacionalista, després del conflicte amb Antoni i Cleopatra, va 
atacar els cultes alexandrins. Per exemple, l'any 19 va fer destruir l'Iseum del 
Camp de Mart. Va lluitar contra la superstició, i va fer cremar els Llibres Sibil-lins 
per apòcrifs i plens de màgia. 


Les religions orientals no van ser incorporades al calendari de la religió d'Es- 
tat, i els diversos cultes van arribar fins i tot a ser prohibits temporalment. Au- 
gust no va dubtar a ampliar i modificar l'antiga religió, i a establir una estreta 
relació entre els cultes tradicionals, la seva persona i casa seva, però va actuar 
amb duresa amb les religions orientals, que, redemptores i de caràcter extàtic, 
establien una relació amb l'individu, no amb el ciutadà de l'Estat. Per al nou 
règim, aquestes religions implicaven risc de desintegració, d'infiltració estrange- 
ra i de formació de societats secretes. Només es féu excepció amb les divinitats 
que ja feia temps que estaven introduides d'una manera oficial a Roma, com 
Magna Mater (Cíbele), a la qual ja ens hem referit. 


Tots els successors d'August, des de Tiberi a Neró, tindran uns nexes comuns: 
la fidelitat al carisma augustià, l'exaltació al record d'August i l'afany pel culte 
imperial, però cada un amb unes característiques diferents. 


Tiberi es presentarà com astròleg, i es considerarà el representant de Júpiter a 
la Terra. Serà durant el seu regnat (any 15), quan una ambaixada hispànica de 
Tàrraco li sol-liciti permís per aixecar un temple a August. 


Claudi dóna a l'emperador difunt tots els honors divins, però per a ell mateix 
rebutja temples. Tanmateix, tant a Tiberi com a Claudi els trobem en camafeus i 
marcs per posar retrats, representats com si fossin Júpiter, per bé que això respon 
a iniciatives privades. 


Calígula es representa com a Bacus, Neptú, Apol-lo, Júpiter, ell imposa les 
seves estàtues dins el temple de Jerusalem, i a les províncies el tracten com un 
veritable déu. A Neró, l'emperador artista, se'l representa en les monedes com 
Apol-lo amb cítara, s'anuncia com a Hèrcules a l'amfiteatre i voldria identificar- 
se amb el Sol: Egipte el venera, i Grècia l'aclama com a olímpic i com a pític. 


8. Són celebracions rituals gregues, celebrades a Eleusis, en honor a Ceres, consagrades al record 
del mite del rapte de Prosèrpina. 

És amb la dinastia Júlia-Clàudia que el culte imperial comença a estendre's 
per totes les províncies, tant d'Orient com d'Occident. Després de les bogeries de 
Neró, els flavis (69-96) apareixeran com els continuadors de l'Imperi. Dins aquesta 
línia, a les províncies l'obra de Vespasià va ser decisiva, perquè organitzà el culte 
imperial que va crear August. Decidit a formar una nova dinastia, Vespasià res- 
suscità la passió religiosa imperial instaurada per August, en crisi després del 
funest comandament de Neró. 


Els antonians van ser moderats. Trajà, que es considerà enviat pels déus, era 
delegat de Júpiter i va rebre el títol d'Optimus Princeps, Adrià, que viatjà per totes 
les províncies, va rebre honors divins. A la Tarraconense, Cartagena li va dedicar 
una estàtua d'or, reservada als déus, i durant la seva estada a Tàrraco (122-123), 
es van fer successives restauracions dels principals monuments de la ciutat, en- 
capçalades pel temple d'August. A Atenes se'l va considerar com a Zeus. 


En resum, durant el segle II, la religió dels sobirans, encara que moderada, 
rep una expansió real. Però, encara que existeixin testimonis d'adoració per part 
del poble, el culte resta en general molt oficial i molt urbà, és molt difícil de 
distingir el que realment mostra un sentiment religiós i el que pot ser una exigèn- 
cia política. El segle II és l'època d'esplendor de la Tàrraco monumental. 


1.3. Sacerdoci 


Els flamines eren els sacerdots assignats al servei d'un déu concret. Existien 
tres flamens majors (Júpiter, Mart i Quirí) i dotze de menors. Després del rei, en 
la jerarquia sacerdotal venien els quinze sacerdots i en primer lloc, els majors: els 
de Júpiter (flamines Dialis), els de Mart i els de Quirí. Els flamines no formaven 
una casta, ni tan sols constituien un col-legi, sinó que cadascun era autònom i 
estava assignat a una divinitat de la qual prenia el nom. Els flamines, que eren 
una institució arcaica, es diferenciaven per la seva indumentària ritual i per les 
prohibicions. 


Alfòldy ha recollit les inscripcions referents als flamines de la Colònia, els quals 
es feien càrrec del seu sacerdoci dins el marc d'una carrera en les magistratures 
urbanes, la seva feina era bàsicament rendir culte a l'emperadors També aparei- 
xen citades diverses flaminicae (sacerdotesses) de la ciutatit com: 4La sacerdotes- 


8 RIT 165, 166 i 922, 171 i 173, 168, 356, 160, 316, 145, 279, 272 i 918, 


10 RIT 322 i 344, 350, i una inscripció d'una Claudia Persina, en què diu: sacerdlos) locum acceptum a 
re publlical sancton mpenstal siua) fecitj. RIT 363. 

sa realitza amb el seu propi diner l'emplaçament sagrat ofert pel poder públic. 


A Tàrraco, segons el mateix autor, els lliberts rendien culte a l'emperador en el 
cos dels severi Augustales.i Se sap que es dedicaven al culte, i també que honora- 
ven els emperadors regnants i els ciutadans de categoria superior, tot dedicant- 
los estàtues. : 


Es coneixen més de 70 flamines de la Hispània citerior, i pertanyents a l'època 
Flàvia, i a algunes més tardanes. El títol complet és: flamen Romae, Divorum et 
Augustorum provinciae Hispanae citerioris, encara que normalment estava abreu- 
jat. El flamen, per tant, estava encarregat del culte a la Dea Roma, Dici Imperatores 
i als emperadors regnants. Els flamens provincials els coneixem a través d'ins- 
cripcions honorífiques que en documenten la procedència i també la carrera ofi- 
cial. De tots aquests, dotze eren de la mateixa Tàrraco i els altres de diferents 
conventus. Es tractava de dirigents de l'estrat superior, amb frequència, equestres. 
Al seu costat, existien les flaminicae provincials —se'n coneixen dotze de la 
Hispània citerior— se suposa que eren les esposes dels flamens en funcions, per 
bé que també es coneixen flamiticae que no eren esposes dels sacerdots, les quals 
segurament ocupaven un sacerdoci independent. 


August va obtenir del Senat l'encàrrec de completar o restituir el sacerdoci. 
Cultes que no existien sinó de forma purament nominal van ser restablerts, les 
estàtues, els ritus, els guarniments sacerdotals i els cants dels cultes van ser reno- 
vats i, quan va ser necessari, reinventats. A partir d'aquest moment, s'hauran de 
respectar minuciosament totes les prescripcions religioses. 


August, per restaurar la dignitat dels sacerdots, es nomenà el principal entre 
ells, i d'aquesta manera reanimà els venerables col-legis sacerdotals oblidats o 
quasi oblidats que, creats o restaurats, protagonitzaran les festivitats dels déus i 
dels sacrificis. 


A la mort de Lèpid, August, que esdevé un gran pontífex, serà el cap de la 
religió romana. De tots els sacerdots, el qui prefereix és l'àugur (endeví que feia 
el seus presagis observant el comportament dels ocells), i així se'l representa amb 
un lituus (bastó augural) a la mà. Igualment li agrada ser el pontifex maxímus (el 
gran sacerdot). Hom podria dir que la noció d'Octavi-August havia mort, per 
esdevenir Octavi-àugur. El gran sacerdot és, a la Roma pagana, el que té el dret 
de l'endevinació i del comandament (auspicium et imperium). 


HH. RIT 416, 419, 413, 426 1 166. 
2 RIT 80, 85 i 166. 


3. Alfóldy en un llibre dedicat als flamines hi inclou una llista de les inscripcions. 

A Tarragona no s'ha comprovat l'existència d'àugurs: sí, però, d'Haruspices i 
pontifices. 4 Els haruspices eren els mestres de l'endevinació, especialistes en la 
interpretació dels llamps i sobretot de les entranyes dels animals, en particular 
del fetge, on resideix la vida i on es poden interpretar els esdeveniments. Eren 
elegits entre els etruscos i estaven disposats a ajudar el Senat. Molts dels empera- 
dors anaven acompanyats sempre d'un ltaruspex. 


August es preocupà, sobretot, dels més antics sacerdots: els tornà a donar el 
seu honor: com el flamen Dialis. L'any 29 en un plebiscit se li donà el dret de crear 
nous sacerdots. 


El flamen Dialis, el llamen de Júpiter, estava limitat per una sèrie de restricci- 
ons i tabús que li feien impossible portar una vida pública normal. L'any 87 aC el 
lloc va quedar vacant, i era tan poc atractiu, que va restar 75 anys sense que 
l'ocupés ningú, fins que els esforços d'August van aconseguir un candidat. 


Gràcies a les Nits àtiques, escrites a mitjan del segle II dC per Aulus Gel-li, 
apassionat antiquari, coneixem millor la situació del flamen Dialis, ja que ens ex- 
plica unes converses de sobretaula tingudes a la Universitat d'Atenes. El capítol 
quinze del llibre està dedicat a descriure les nombroses normes i regles que 
continuaven, al seu temps, envoltant els flamen Dialis. Els sacerdots de Júpiter no 
han de cavalcar en cavall o contemplar la parada militar fora dels límits de la 
ciutat. Per tant, rarament eren elegits cònsols, perquè a aquests eren confiades les 
guerres. Els flamens no podien fer juraments, a més no podien portar anell, tret 
que fos foradat i sense gemma. No es podia treure foc de casa seva llevat que fos 
per a un ritu sagrat. Si un suplicant encadenat hi entrava, havia de ser alliberat, 
els seus grillons havien de ser alçats fins a la teulada i després baixats al carrer, 
segurament per prevenir una segona profanació de la porta. No podien portar 
nusos a la toga, on duien una branca d'olivera, tal com es veu en les escultures de 
l'ara pacis, ni cinyell en lloc del vestit. A la toga duien una branca d'olivera, tal 
com es veu en les escultures de l'ara pacis. El seu barber havia de ser un home 
lliure, que fes servir tisores de bronze (el ferro era acabat de descobrir i no podia 
ser utilitzat per un home sagrat). Els cabells tallats i les deixalles de les ungles 
havien de ser enterrats sota un arbre fruiter. No havien de tocar, ni tan sols ano- 
menar, cap cabra, la carn crua, heura ni mongetes, ni caminar sota una glorieta 
coberta de ceps. Només podien menjar pa sense llevat. Les potes del seu llit havi- 
en de ser lleugerament fregades amb argila. No havien de dormir fora del llit 
més de tres nits successives, i no hi podia dormir ningú més. Als peus del llit hi 
havien de tenir pastissos per al sacrifici. No havien de sortir amb el cap desco- 


14 RIT 439 i 345. 

bert, i no podien aparèixer despullats a cel obert, o sigui, a ulls de Júpiter. Només 
la mort podia dissoldre el seu matrimoni. 


La seva muller era anomenada flamínica. La sacedotessa, segons Gel-li, patia 
les mateixes restriccions que el seu marit, a més d'algunes pròpies, com ara no 
poder dur els cabells arreglats i ni tan sols pentinats quan feia la volta per les 
capelles del districte. 


En el cas dels flamines de Mart i Quirí, les obligacions i les prohibicions eren 
menys severes: el flamen Martialis era probable que actués en el sacrifici del ca- 
vall ofert a Mart el dia 15 d'octubre i el flamen Quirinalis oficiava tres cerimònies, 
dues de les quals (les Casualia, el 21 d'agost, i les Robigals, el 25 d'abril) estaven 
relacionades amb els cereals. 


També era una relíquia dels primers dies de Roma el rex sacri. El culte públic 
depenent de l'Estat era a mans de cert nombre d'oficiants i confraries religioses. 
Durant la monarquia, el rei detentava el primer lloc en la jerarquia sacerdotal, 
era el rex sacri (rei del sagrat). Els oficis tal com se celebraven són poc coneguts. 
Se sap que la regia (la casa del rei) era l'indret en què tenien lloc tres categories de 
ritus destinats a Júpiter, o a Juno i Janus, o a Mart i Ops Consina, una deessa de 
l'abundància agrícola. Dumézil observa que la casa del rei era el lloc en què es 
donava la convergència, amb el rei com agent de síntesi, de les tres funcions 
bàsiques que administraven per separat els flamines maiores, Existeixen motius 
per suposar que, ja en època preromana, el rex es trobava envoltat d'un cos sacer- 
dotal, de la mateixa manera que el tenien els druides i el rajan vèdic. Però la 
religió romana es caracteritzava per la seva tendència a la fragmentació i a l'espe- 
cialització. A diferència de l'Índia vèdica i del cèltics, on els sacerdots eren inter- 
canviables i en consequència aptes per a la celebració de qualsevol cerimònia, a 
Roma cada sacerdot, cada col-legi, cada modalitat, tenia unes conseguències es- 
pecífiques. 


Durant la monarquia, els reis romans havien gaudit del poder temporal i es- 
piritual. Quan van ser expulsats, la magistratura republicana va assumir la majo- 
ria dels seus poders temporals i algunes de les obligacions i drets religiosos. La 
resta va ser assignat a un substitut del rei, el rex sacrorum, que, nominalment 
almenys, tenia preferència en totes les funcions religioses. A la pràctica, però, les 
seves funcions van ser usurpades pel pontifex, i ja al final de la República el càrrec 
no era significatiu. Ciceró i els seus contemporanis poques vegades s'hi referei- 
xen, i la seva supervivència s'aprecia millor en escultures de principis de l'Impe- 
ri, que ens mostren reunions de sacerdots dirigents en sacrificis i cerimònies, 
Existia, també, el col-legi dels àugurs especialitzats en l'endevinació. Els 

quindecimeiri sacris faciendis eren responsables principalment de guardar i con- 
sultar els Llibres Sibil-lins. També van exercir una supervisió general de tots els 
cultes d'origen estranger. 


August, com a fill del Diví Juli, rebrà certs privilegis d'ordre religiós, el seu 
genius rep ofrenes en els banquets públics i privats (el mateix Senat ho va preci- 
sar d'una manera oficial). L'any 7 aC el genius d'August va ser col-locat a la cel-la 
dels lares compitales (lars compitals, de les cruilles), que esdevindran lares 
Augustales. La darrera etapa va ser l'atribució a August d'un numen, és a dir, la 
qualitat pròpia d'una divinitat. Fins aquest moment no s'havia donat a un home 
viu aquesta distinció religiosa: l'any 6 dC Tiberi presidirà l'acte de dedicació de 
l'ara numinis Augusti (el 17 de gener). A partir d'aquest moment, August està 
pròxim a la divinitat, però encara no és un déu perquè no té culte a la seva perso- 
na i això tindrà una gran ressonància a les províncies. Serà quan Tàrraco li dedi- 
carà un altar. En vida, l'emperador segueix sent un home completament excepci- 
onal 0, millor dit, dotat d'una força excepcional. Els sacrificis s'ofereixen al seu 
nimen —el seu esperit diví, l'element misteriós i sobrenatural que tradueix tota 
la seva potència—, o al seu geni —la divinització de la seva personalitat amb les 
seves qualitats innates—. Són nombrosos els actes litúrgics (vots, seguits de de- 
dicacions i sacrificis, festes o jocs) que es complimenten als déus per a la salut del 
príncep regnant o en relació amb esdeveniments que s'hi relacionen. En tot cas, 
mai es dirigeix clarament el culte a l'emperador en vida. Allò que es venera són 
els aspectes divins i divinitzats de la seva actitud. Certament, el culte imperial 
introdueix certa ambigúitat sobre l'estatut de l'emperador, encara que sigui sola- 
ment per l'associació d'epítets imperials als noms dels déus o, fins i tot, per la 
simbologia imperial, la qual adopta certs emblemes que pertanyen a l'esfera di- 
vina. Per al culte a l'emperador es van crear els sacerdots urbans i les associaci- 
ons dels seviri Augustales. 


2. Ritus i cerimònies lúdiques 


Hem parlat de la publica magnificentia i ens hem referit als ludi, jocs on es conju- 
guen els diferents aspectes de la política que seguí August. A través dels jocs es 
crearà un nou llenguatge iconogràfic i es revaloritzaran els valors religiosos an- 
cestrals. Celebrats a la vegada davant dels déus i dels homes, constitueixen un 
espai còmode de comunicació on s'inscriuen les formes particulars de les relaci- 
ons dels homes amb els déus i el món. 


De fet, els jocs, que representen una de les formes constitutives de la religió 

romana tradicional, posen en escena un sistema ordenat de símbols, els elements 
necessaris de la mitologia, de la teologia i dels ritus. 


Els jocs rebien diferents noms segons el déu a qui es dedicaven (Saturnals, per 
exemple), el motiu de la celebració (Fúnebres), el temps en què es consagraven 
(Seculars) i la preparació i la gent que hi assistia (Magui Romani). 


En dedicar aquest estudi a la religió romana, però en concret a partir de les 
troballes romanes de Tarragona, ens centrarem en els ludi segons el lloc on se 
celebraven i dels quals tenim constància: els jocs teatrals, els de gladiadors i els 
circenses, que se celebraven al Teatre, el Circ i l'Amfiteatre. 


2.1. Teatre i festes religioses 


Com hem dit, August fomentava sobretot el teatre. A més de lloc de trobada 
entre l'emperador i els ciutadans, se li atribuia un paper alhora cultural i educa- 
dor, útil per a la consolidació de l'ordre social. 


Els jocs escènics, ludi scaenicae, plenament constituits, abasten les representa- 
cions teatrals, els concursos de poesia, d'eloquència i de música. Es desenvolu- 
pen a partir de ritus primitius, agraris i guerrers, de purificació de la comunitat 
—danses amb màscares— i de rituals màgics sobre la naturalesa —danses mími- 
ques—. El sentit dels primers jocs escènics són rituals per assegurar la salut i la 
reproducció de la comunitat, a partir de l'any 364 integren elements del ballet 
líric etrusc, amb una paròdia burlesca i sagrada. 


El Teatre de Tàrraco era, al costat del Fòrum municipal, el lloc en què es des- 
envolupava la vida pública de la ciutat, sobretot en la primera meitat del segle Í 
dC —abans que finalitzés la construcció dels edificis de les tres terrasses superi- 
ors— per aquest motiu, complia funcions de representació, cosa que es reflecteix 
en la seva decoració escultòrica. És l'unic teatre romà conegut a Catalunya. La 
història per a la seva recuperació ha estat plena d'entrebancs, i els diferents au- 
tors locals en parlen abastament. 


La construcció del Teatre ha de relacionar-se amb la reforma del Fòrum en 
època d'August. L'altar, de marbre blanc, dedicat al numen d'August, i les està- 
tues que decoraven l'escena fan d'aquest edifici un nou exemple de propaganda 
política. Durant les excavacions del Teatre, es van trobar una apreciable quanti- 


15 MNAT 7390, RIT 48, TAF VI 13. En el catàleg La mirada de Roma, 1996, es troba reproduida l'ara. 

tat d'escultures. Unes procedien del regnat de Tiberi: dos caps de prínceps de la 
família Júlia-Clàudia, que possiblement ja serien a l'edifici d'època augusta. Se- 
gons Roppel, August, Tiberi i potser Lívia, d'aquest període, haurien format part 
del conjunt a mitjan del segle I dC. Aquest grup d'escultures va anar, a poc a poc, 
ampliant-se amb diverses estàtues més: un togat colosal, que segurament repre- 
senta August, i un segon grup que representa Claudi i dos joves amb butlla aurea 
(medalla d'or), que són probablement imatges de Britànic i Neró. Aquestes està- 
tues formaven part d'un conjunt d'escultures de la família imperial Júlia-Clàu- 
dia, tal com existeixen en altres teatres. Un tercer grup comprèn tres thoracatus 
(cuirassats), que documenten l'ampliació d'una decoració escultòrica en època 
dels antonins: són tres exemplars quasi idèntics que representen, segons Roppel, 
els emperadors Antoni Pius, Marc Aureli i Luci Vero. 


La totalitat d'aquestes estàtues formaven part de la decoració escultòrica de 
l'scaena frons. L'estàtua de Venus estaria col-locada en un petit santuari en la cavea, 
com s'ha trobat amb altres teatres. Durant el segle III, potser afectat per algun 
incendi, el teatre ja no jugava un paper important en la societat Tarraconense. 
Heliogàbal faria restaurar l'Amfiteatre, i el Teatre deixaria de ser important. 


S'aprofita l'existència d'un lloc semisagrat per a les manifestacions del culte 
imperial. Així, es conjuga la mitologia amb el culte a l'emperador. Les processons 
iniciades en el Fòrum acabaven en el Teatre, lloc en el qual es reunia la població i 
se celebraven els espectacles escènics, les danses i les representacions teatrals 
que acostumaven a acompanyar les principals cerimònies religioses. Cada any, 
els nous edils i duumvirs tenien l'obligació, per separat, de pagar del seus diners 
tres o quatre dies, respectivament, de celebracions d'aquesta mena, complemen- 
tades o substituides per lluites de gladiadors i curses de carros. 


Les places públiques, els teatres i les termes eren els llocs més concorreguts 
per la gent. Tenien un paper important dins l'estructura urbana. A partir d'Au- 
gust, es va instaurar el costum de col-locar estàtues de l'emperador, de la seva 
família i de personatges il-lustres en l'scaena frons, el mur situat rere l'escenari i 
decorat amb columnes. L'espectador contemplava, així, les estàtues dels seus 
déus i de les muses al costat de les estructures del poder i dels seus represen- 
tants. 


El teatre desenvolupat en edificis especials pels romans està relacionat amb 
contextos religiosos o artístics. Els monuments teatrals apareixen a les ciutats 
coincidint amb la seva transformació urbana, que té lloc després de la implanta- 
ció de l'administració romana i l'explotació regular del territori. Normalment, 
aquests edificis són donats a la ciutat per mecenes de les elits locals en un meca- 

nisme multiplicador de romanització. En general, tots els teatres de les provínci- 
es sorgeixen al costat dels projectes urbanístics de les construccions de l'Alt Im- 
peri. A més, sembla que els teatres són elements imposats per la voluntat imperi- 
al a les ciutats de les províncies, atès el seu paper propagandístic. Aquest serà el 
cas de Tàrraco, capital de província. 


Les representacions escèniques romanes es realitzen en celebracions de les 
festes dels déus, encara que hagin perdut el seu primer caràcter cultural en ho- 
nor a Bacus. Es presentaven amb ocasió dels ludi, que podien ser fixos o extraor- 
dinaris. Al llarg de l'any hi havia set festes fixes: els ludi magui romant, el mes de 
setembre —durant els quals es van començar a representar les pantomimes (364 
aC), la tragèdia grega i la comèdia (240)— els ludi Plebeii, el mes de novembre, 
els ludi Cereales i els ludi Apollinaris, el mes de juliol, els ludi Megalensia i els ludi 
Floralis, el mes d'abril, i, finalment, els ludi Palatini, el mes de gener. 


Les festes extraordinàries podien ser motivades per diferents causes: per al- 
guna promesa feta (en començar o acabar una guerra), per consagració o dedica- 
ció d'un edifici o després d'algun triomf guerrer (ludi triumphalis). A més d'altres 
festes com els ludi seculares, en què precisament l'art essencial eren les represen- 
tacions teatrals, i els ludi funebres. 


Al costat de les celebracions pròpies dels jocs, realitzats dins el calendari litúr- 
gic, sempre es troben certes formes de rituals que també estan presents en algu- 
nes pràctiques de la religió tradicional. Però dintre la seva especificitat d'organit- 
zació ritual —particularment nascuda pels jocs seculars— totes les cerimònies 
de culte formen part d'un conjunt, els ludi. Aquest conjunt de ritus, orgànica- 
ment imbricats, ha de ser respectat escrupolosament per aconseguir l'eficàcia dels 
jocs, és a dir, la transmissió del model d'autoritat. Solament els sacerdots detenten 
la manera d'utilitzar les fórmules litúrgiques com a l'ús vàlid dels signes sagrats 
i l'obediència dels rituals que signifiquen l'ordre de l'univers. Les celebracions 
comporten els ritus tradicionals: ofrena, sacrifici i processons. 


Els ritus tradicionals d'ofrena, que fan refència a les dificultats originàries de 
la reproducció de la comunitat, tenen elements d'evolució particularment signi- 
ficatius. Molts dels vells ritus de consagració de les primícies es perpetuen. Pri- 
merament, els sacerdots convertien les primícies en galetes, que distribuien a la 
multitud en una pràctica concreta de comunió i canvi. Més endavant, els fidels 
oferien argent —signe de l'evolució de les pràctiques socials del sistema de va- 
lors pels canvis i per la producció—, i, a partir d'aquest moment, els sacerdots 
solament oferiran les galetes als servidors del sacrifici. Els ritus de les ofrenes del 
poble —realitzades dins el quadre familiar—i de la distribució pels quindecimeiris 

—ofrena de les fruges (fruits) i distribució de suffimenta— romanen amb força en 
els jocs seculars. 


El menjar sagrat instituirà la realització dels rituals d'ofrenes en diferents for- 
mes. Per exemple, en els jocs dels romans i en els jocs plebeus, que comencen pel 
banquet de Júpiter —l'epulum lovis— repartit pels magistrats, el qual és reempla- 
çat, des de 196, per un lectisternium o dinar dels déus. Així, aquest ritual inicial, 
projectat sobre el conjunt dels jocs, és considerat com a generador de l'eficàcia 
comunitària. En un altre cas, els fidels participen en un dinar fraternal, com seria 
el cas dels jocs Megalenses (de la Gran Mare, Cíbele). 


Al segle II aC es tendeixen a salvar les virtuts sacralitzades de frugalitat i de 
simplicitat que funcionaven com a models ideològics transmesos per la tradició 
ancestral, en contra de l'abundància de menjar i beguda que se servia en aquests 
dinars. Així, segons ens explica Aulus Gel-li a Nits àtiques, el 161 aC es dicten una 
sèrie de mesures conegudes com a Llei Fànnia, segons la qual els principals de la 
ciutat que durant els jocs Megalenses practicaven els rituals antics de la mutitatio 
havien de jurar solemnement davant el cònsol que no gastarien més de 20 asos 
pel menjar entre llegums, farina i vi, que havia de ser del país, i que les despeses 
de la vaixella no serien superiors a 100 lliures. L'austeritat serà garantia de salut 
nacional enfront de l'abundància laxista. 


El menjar sagrat, en la pràctica, és un ordenador ideològic de la consciència 
col-lectiva. La fraternitat cordial o conciliadora que generen els menjars sagrats 
és decisiva per a l'eficàcia del ritu com a pràctica comunitària dins els jocs. És la 
manifestació sensible de la presència divina que aporten els lectisternia i sellisternia, 
dinars dels déus ajaguts o asseguts, potser ja des del segle IV fins a la renovació 
de l'epulum locis pel ritu grec. 


Les estàtues dels déus i de les deesses —que participen, ajaguts o asseguts, al 
banquet sagrat que els és servit davant el poble— manifesten, per la seva repre- 
sentació corporal, per la seva presència fora de la cella, pel tipus de reunió que 
s'asseguren dintre la societat divina, totes les possibilitats d'obertura i de concili- 
ació donades a entendre com a perspectiva de vida d'acord amb el model dels 
déus. La presència visible i palpable de les divinitats assegura una bona realitza- 
ció dels jocs. Així, la participació directa de la multitud dels fidels als rituals és 
justificable i fa que aquests cerimonials es perpetuin en els temps. 


Els menjars sagrats servien —com els espectacles a què estaven associats— 
per reunir-se còmodament i per ser un motiu d'unificació i de participació. Du- 
rant l'època imperial, encara hi ha constància de les seves celebracions. Ja hem 
vist com August els potencia com un ritual que cal recuperar dels avantpassats. 

Diverses inscripcions romanes fan referència a patrons, entre els augustals, que 
destinen sumes importants per comprar mobles (llits de taula, lampadaris....) a fi 
de facilitar l'organització dels banquets públics, i també fan esment que donaven 
una vinya per destinar-la al festí dels déus. 


Enmig dels jocs, des de sempre, se celebren sacrificis, que culminen d'una 
manera espectacular en el circ, a través dels gladiadors i de les caceres. Els rituals 
sacrificals, que s'inscriuen dins els jocs i d'una manera física dins els edificis lú- 
dics, donaven un caràcter sagrat a les representacions. Així es troba una explica- 
ció per comprendre el lloc que ocupen els altars en els edificis dels jocs, essenci- 
alment en els amfiteatres, on es troben els altars a Nèmesi, com és el cas de l'Am- 
fiteatre de Tarragona de què parlarem després. Del grup d'altars de Mèrida, tres 
estan consagrats a August, cosa que dóna sentit a la transformació ritual i ideolò- 
gica que s'ha produit dins l'imaginari en benefici del poder imperial —recordem 
l'altar de Tàrraco. 


Un element capital en la comunicació dels fidels amb els déus són les pregà- 
ries, que tenen formes eminentment diverses, més o menys llargues i solemnes. 
Per exemple, recordem que hem esmentat els jocs seculars, amb elements recita- 
tius i corals que remeten a vells ritus d'eficàcia social. 


La pompa, és a dir, el ritu de processó, es realitza dintre un circuit determinat 
i unes ordenances fixes i reglamentades. Les processons del circ les coneixem 
sobretot per les narracions sobre els jocs romans de Denis d'Halicarnàs, que in- 
sisteix en la naturalesa hegemònica del seu ritual inicial, la Pompa —una passe- 
jada d'estàtues, una confusió d'imatges, de carros, de carruatges, de lliteres de 
trons, de corones, dels atributs dels déus, que més endavant explicarem. 


Les articulacions entre les processons i les altres tradicions i manifestacions, 
progressivament integrades, fan del carrer un lloc de trobada cerimonial de la 
ciutat on es justifica l'evolució dels jocs i la unitat de les pràctiques lúdiques. 


A les províncies, o a nivell municipal, la processó ritual serveix de demostra- 
ció de la unitat de la ciutat cada vegada que se la convoca. La participació dels 
membres dels diferents col-legis, en tant que individus i cos, juga un paper mo- 
tor. La multiplicació d'aquestes processons, la seva omnipresència, serveix com a 
base per demostrar la unitat de l'Imperi. 

2.2. Amfiteatre i gladiadors 


Els jocs de gladiadors i de lluites i caceres d'animals se celebraven general- 
ment a l'amfiteatre, encara que també es podien celebrar al circ o, com hem vist, 
al teatre. L'Amfiteatre de Tarragona, ubicat fora de l'antic recinte emmurallat de 
la ciutat, al peu del turó on s'assenta, i al costat de la platja, és, juntament amb el 
d'Empúries —de dimensions molt més modestes— l'únic d'aquests edificis co- 
neguts a Catalunya. Allí es van celebrar, com era natural donada la seva impor- 
tància, jocs de gladiadors i de caceres, 


Una recent troballa epigràfica ha permès documentar que l'Amfiteatre de 
Tàrraco va ser construit al començament del segle II dC per un important perso- 
natge (encara que el seu nom no figura en la inscripció): un flamen provinciae 
Hispaniae citerioris, Un segle després de la seva construcció, s'hi va produir una 
important reforma, que va ser cmmemorada amb una inscripció situada en la 
part superior del pòdium, resseguint el perímetre de l'arena. G. Alfòldy hi ha 
restituit els titols de l'emperador Heliogàbal, com també els detalls de la reforma 
efectuada l'any 218.1 Les restes d'aquesta inscripció encara són visibles en el 
monument. 


Les primeres troballes dels materials daten de les darreries de 1952. Al costat 
del llindar d'accés des del corredor de servei a la pista, hi aparegueren una petita 
ara de gres dedicada a Nèmesi i diversos blocs corresponents a la inscripció mo- 
numental —de la qual hem parlat anteriorment—. Dos anys més tard van ser 
exhumades, a 1,80 m de profunditat respecte de la superfície de l'arena, dues 
ares fragmentàries més, dedicades a Nèmesi i a Júpiter, i quatre de caràcter ane- 
pigràfic al costat dels blocs de coronament del pòdium: l'esmentada inscripció 
d'Heliogàbal. 


Sembla que l'emplaçament de les sacella (capelles) no era feta l'atzar, sinó que 
estava associat a llocs específics dels amfiteatres. Hi ha constància de capelles 
situades a l'exterior de l'edifici, al costat d'una entrada principal, o a l'interior, al 
costat d'un extrem de l'eix major, amb accés directe a l'arena: altres es troben a 
diferents llocs de l'interior, com pot ser una cambra lateral de la galeria d'accés a 
l'arena. El grup més nombrós està constituit per les capelles situades al costat 
d'un dels extrems de l'eix menor de l'arena, com s'ha trobat a diferents amfitea- 
tres, entre els quals hi ha el de Tàrraco. El fet que l'entrada principal de la cam- 
bra comuniqui amb l'arena ve donat perquè la funció principal del sacellum era 
permetre que els membres de la solemne pompa inaugural realitzessin una ceri- 


16 RIT 84. 

mònia propiciatòria abans de donar començament als jocs. Després el seguici es 
dissolia i els notables passaven a ocupar els seus setials en la tribuna situada 
davant del sacellum o en algun altre lloc privilegiat, mentre que els gladiadors, 
venatores (caçadors) i la resta de personal directament relacionat amb l'arena es 
dirigien cap als llocs en què esperaven abans d'actuar —llocs emplaçats en les 
fosses o potser en alguna habitació comunicada amb l'arena—. Si, efectivament, 
el sacellum estava integrat dintre la cerimònia de la pompa, cosa que li conferia un 
determinat caràcter oficial, especialment perquè va lligat, per les dedicatòries 
trobades, a una divinitat augusta i a Júpiter. 


Quant a l'advocació d'aquestes capelles, hi ha constància que hi rebien culte 
tant Mart com Diana, divinitats citades per diferents autors com a tutelars dels 
jocs de gladiatoris i de les venationis, segurament per la seva vinculació amb la 
guerra i la caça. També s'hi troba Hèrcules, però la divinitat més destacada és 
Nèmesi, la vinculació de la qual amb les competicions agnòstiques de tota mena 
i amb els edificis on es desenvolupaven està perfectament testimoniada. 


A Tàrraco sembla que com a mínim hi havia dos llocs de culte, ambdós dedi- 
cats a Nèmesi. Una d'aquestes dues àrees de culte estava a la part inferior de la 
cavea, justament en una prolongació nord-occidental de l'eix menor de l'arena, i 
consistia en un cambril de 2 m quadrats escassos de superfície, excavat directa- 
ment a la roca natural, que s'obria al passadís de servei que s'estreny en el tram 
adjacent a la cambra fins a dificultar el trànsit del personal. Sembla que l'entrada 
principal a la capella estava constituida per la porta oberta en el pòdium que la 
comunicava amb l'arena i que, lògicament, romania tancada durant la celebració 
de les lluites. L'accessibilitat restringida del sacellum de Tàrraco, la modèstia de 
la cambra on s'ubicava i l'escàs espai, explicaria que els editors i els altres perso- 
natges rellevants relacionats amb els jocs no se sentissin inclinats a manifestar-hi 
pietat. Bertran i Guiral no descarten la possibilitat que existís una altra capella 
més espaiosa i accessible dins l'Amfiteatre. 


Els epígrafs procedents del sacellum demostren el seu caràcter marcadament 
popular, es poden identificar els devots que els van manar inscriure amb perso- 
nes directament implicades o íntimament relacionades amb els jocs i el funciona- 
ment de les instal-lacions. La deessa aquí invocada, Nèmesi, era la patrona dels 
jocs agonístics en general, garant de la neteja en els combats i encarregada de 
vetllar per tots aquells que formessin part dels jocs. 


Al costat d'aquesta capella, però en els soterranis de l'arena, hi hagué un altre 
lloc de culte de caràcter informal, testimoniat per la troballa in situ. d'un exvot 
consagrat a la deessa de les competicions agonístiques i al geni de l'Amfiteatre 

per un venator. (caçador) que lluità en l'arena de Tàrraco, i amb el qual agraia 
haver sortit ben parat del seu combat amb un ós. La capella proporcionava als 
combatents un lloc apropiat per encomanar-se a la deessa abans d'ascendir a la 
superfície. La pintura en si mateixa constitueix una obra de caràcter popular, 
d'escassa qualitat, com correspon a l'estatus social dels gladiadors, en la qual 
Nèmesi apareix representada en la seva faceta específica de deessa dels agonis- 
tes i no de les celebracions agonistiques en general. 


La composició de la pintura és la seguent: un espai central de major alçada, on 
està pintat el personatge principal, i dos espais laterals més estrets, en què hom 
situa dos personatges secundaris. Sobre el fons de l'escena, dividit horitzontal- 
ment en dues parts —la superior, de color blau, i la inferior, de tota una gamma 
de colors que oscil-len entre el negre i el blanc—, es desenvolupa una acció en la 
qual intervenen quatre figures humanes i un animal. Aquesta escena ha estat 
interpretada de diferents maneres. Sembla que la figura central és Nèmesi, la 
figura que ocupa la part dreta de la pintura és un genius, que es podria identificar 
amb el numen protector de l'edifici, i la figura de l'esquerra s'identifica amb un 
venator, A l'esquerra d'aquest darrer personatge hi ha un animal pintat, que re- 
presenta probablement un ós que sembla córrer, la víctima del combat. La iden- 
tificació de la pintura central amb Nèmesi és sobretot per la forma de represen- 
tar-la, amb vestit curt i amb la convencional actitud de cursa, i també per la figu- 
ra jacent als peus, que pertany inequívocament a la imatgeria nemesíaca. 


El paper de Nèmesi en els jocs olímpics està plenament justificat en la seva 
qualitat inicial de deessa venjadora, perseguidora dels contraventors de les nor- 
mes i de la justícia, garant, per tant, de l'equitat en les competicions, protectora i 
patrona dels seus protagonistes, i atorgadora de la victòria. El seu culte està com- 
provat en un gran nombre d'amfiteatres de l'Imperi, ja sigui en solitari, a través 
d'invocacions sincrètiques amb altres déus com Diana o Caelestis, o bé compar- 
tint la sacellum amb altres divinitats, com és el cas de Tàrraco. 


S'ha parlat i discutit molt de l'extracció social dels devots de Nèmesi. Tradici- 
onalment es pensava que el culte a aquesta divinitat s'havia difós a la part occi- 
dental i a la part que es parlava llatí de l'Imperi, com a consequència del trasllat 
de soldats, comerciants i altres viatgers des d'Orient, on el culte es desenvolupà 
des d'època clàssica a llocs tan coneguts com Ramunt, Atenes, Esmirna i, des- 
prés, Alexandria i altres ciutats hel-lenístiques. Per la documentació existent, sem- 
bla que els més devots a aquesta deessa havien estat els militars i, sobretot, po- 
pulars, amb un especial arrelament entre els protagonistes de les competicions 
agonístiques i entre la gent que practicava la màgia. Al marge d'això, l'observa- 

ció de l'epigrafia fa que es trobin altres grups socialment més acomodats, com 
magistrats i sacerdots municipals, militars d'alta graduació i altres notables, 
suboficials i veterans, al costat de gent de condició més humil o servil i gladia- 
dors. 


A Tàrraco, les persones que estan citades en l'altar de Nèmesil7 són de condi- 
ció lliure, per bé que no pertanyen als estrats superiors de la societat. Beltran i 
Guiral ens diuen que tant els seus trets materials com el contingut dels textos 
obliguen a excloure la possibilitat que aquests epígrafs fossin col-locats per ma- 
gistrats, sacerdots o notables de manera solemne, tot i que tampoc no hi cap 
indici explícit que permeti considerar-los com a resultat de la pietat dels gladia- 
dors. Per contra, el fet que estiguin consagrats a divinitats com Júpiter, t els dóna 
una certa solemnitat que fa pensar en una capella amb cert caràcter oficial. 


L'origen dels combats de gladiadors s'atribueix als etruscos, època en què for- 
maven part de les cerimònies fúnebres. Degollar els presoners o esclaus, obligar- 
los que es matessin mútuament, era la satisfacció més noble que es podia donar 
als seus manes. En les necròpolis etrusques, a Itàlia, gran quantitat de pintures, 
relleus o gravats repeteixen aquest tema, com si fos imprescindible en les ceri- 
mònies fúnebres. 


Livi ens diu que es van realitzar lluites de gladiadors per primera vegada a 
Roma l'any 246 aC, en els funerals de Brutus Perea, en què van lluitar tres pare- 
lles de gladiadors. En els anys successius, tan sols esporàdicament i sempre per 
particulars, es van seguir presentant lluites de gladiadors, com a part d'un ritual 
funerari. Durant els segles II i Il aC, es van celebrar aquestes lluites més 
frequentment i amb major nombre de gladiadors. L'afició i la passió cada vegada 
més gran per contemplar aquestes lluites va portar el Senat, sent cònsols P. Rutilio 
Rufo i C. Manili, a admetre (any 105 aC) els combats de gladiadors dins els es- 
pectacles públics. I, a més, les famílies riques van continuar oferint aquests com- 
bats en els funerals dels membres de casa seva. A partir del moment en què el 
Senat els reconeix com a jocs públics, cada dia es van tornant més costosos. El 
propi Escipió Emilià ha d'exigir una contribució quan el seu germà no pot arri- 
bar a pagar una exhibició. 


17 INjianfinil sfanctael/Nemesi/Cornelifusy'Senecialnhiutsyvet Valeria Po-lmpeia pro salute Nunmfi)/ 
Didimirefoto) plossuerunt). Conservades en el magatzem dels serveis centrals del RIT 43 TAFIX 
1, MNAT 25368). N. Corneli Senecià, Valèria Pompeia i Numi Didim, en favor del qual invoquen 
la deessa els dos primers, són de condició lliure, tot i que el tercer podria ser un llibert, com 
proposa Alfóldy, 

IS. lovi'Llucius) 5(-J Aguton/efotumi sfolvit) libensi mferitol. RIT 29, TAF X 3, MNAT. 
Nemesi Augusta -Nfumenil Sancitae)/Augus-/stlalefsici Neme-lstex votjol /1-J esst-l. RIT 46, TAF IX 
3, MNAT 25376. 

El mateix govern designarà aquests espectacles, fins al final de l'Imperi, amb 
la paraula munus (funeral), com s'havien dit anteriorment així es distingiran dels 
altres, que es denominen ludi. En aquests combats predomina sempre la idea 
d'obsequiar els morts. 


Juli Cèsar, l'any 54 aC, ofereix una lluita de gladiadors en honor de la seva filla 
Júlia. És la primera vegada que es farà un funeral d'aquestes característiques per 
a una dona. L'any 6, August va fer combatre gladiadors en la solemnitat consa- 
grada a la memòria del seu gendre Agripa. Aquests funerals (minera), que van 
ser oferts temps després de la mort de la persona en honor de la qual se celebra- 
ven, normalment es realitzaven al costat de les cendres del difunt. Quan no es 
realitzaven en memòria de cap persona es denominaven solament ludi. La pa- 
raula munus designarà, també, la funció de calmar, mitjançant la mort, la ira dels 
déus i d'assegurar el descans dels morts. Festo, en temps d'August, la definirà 
com l'obligació dictada pel deure, i Tertulià, a finals del segle II, com l'honor 
que estem obligats a rendir als manes-. Ciceró, encara que escrivís, l'any 52, que 
la gent estava cansada d'aquests combats, reconeixia que no hi havia espectacle 
que atragués tant la multitud. 


El caràcter funerari d'aquestes lluites es va conservar molt de temps, i amb 
frequència es trobava en les disposicions testamentàries determinant els gladia- 
dors que havien de lluitar en la cerimònia de l'enterrament. En general, però, a 
finals de la República, quan es converteixen en ludi, esdevenen un instrument de 
propaganda i de publicitat per a aquells qui volien seguir una carrera política: a 
partir de l'Imperi, l'emperador serà el qui oferirà els combats a Roma. A les pro- 
víncies continuaven sent els magistrats els qui donaven els munera o bé qualse- 
vol ciutadà, com s'ha comprovat en molts llocs. Ara bé, durant l'Imperi, les llui- 
tes de gladiadors, en la seva immensa majoria, eren ofertes pels grans sacerdots 
del culte imperial, provincial o municipal, i consagrades, no als morts, sinó a 
l'emperador, sobre la persona del qual es tendia a cristal-itzar la religiositat inhe- 
rent als espectacles. En tot l'Imperi, els grans sacerdots provincials van contreure 
l'obligació de celebrar minera. 


Els tornejos de gladiadors s'anunciaven a les parets de les cases, dels edificis 
públics i del lloc on es realitzava l'espectacle, Els gladiadors desfilaven donant 
una volta a l'amfiteatre o al circ, abillats amb armes i distintius i, en arribar a la 
tribuna de l'emperador, el saludaven. Constantí el Gran, l'any 325, va prohibir 
aquesta classe de jocs, encara que esporàdicament es continuarien celebrant. 


Les celebracions en les quals s'insertaven els jocs de gladiadors i les caceres 
amfiteatrals, com hem explicat, tenien una clara connotació religiosa i estaven 

acompanyats d'ofrenes, oracions i processons solemnes, però s'ignora de quina 
manera es concretaven aquestes cerimònies en el marc arqueològic dels coliseus. 


Les venationes (caceres), com els jocs de gladiadors, podien tenir lloc a l'amfi- 
teatre o al circ. La venatio era un espectacle que, normalment, es feia després de 
les lluites de gladiadors. La primera vegada va ser l'any 186 aC. Sembla que els 
romans van introduir aquests jocs segurament després de la batalla de Zama, 
perquè en les seves excursions per Àfrica van poder capturar feres salvatges. 
Aquests jocs tenien tres maneres de practicar-se: la presentació de feres exòti- 
ques la lluita de feres i, finalment, la lluita d'homes i feres. 


La venatio formava part dels ludi, però estava molt relacionada amb els minera. 
Fins i tot es van oferir caceres amb motius d'honres fúnebres, com va fer Juli 
Cèsar en memòria de la seva filla Júlia. Les caceres es van celebrar per tot l'Impe- 
ri romà, fins i tot després de la prohibició de les lluites de gladiadors. 


2.3. Circ i pompa 


Els jocs circenses, com és natural, es desenvolupaven al circ. S'hi celebraven 
tota classe de jocs, però els més importants eren les carreres. 


La construcció del Circ de Tàrraco, que se situa a l'època de Domicià, és a dir, 
en la darrera dècada del segle I dC, completava el gran projecte del complex 
provincial. Dades estratigràfiques permeten afirmar que, en el segle V dC, algu- 
nes voltes del. Circ s'havien utilitzat com a estructures d'habitació. 


El Circ de Tarragona té unes dimensions reduides respecte d'altres monu- 
ments similars. La seva ubicació dins el recinte urbà, limitats els seus extrems per 
les muralles republicanes, va condicionar-ne la forma i va determinar-ne la su- 
perfície màxima. A més, el fet que estigués entre el Fòrum provincial i la ciutat, 
fou la causa que el Circ servís per articular-hi els accessos. 


Els espectales que es desenvolupaven en el Circ gaudien d'una gran impor- 
tància entre els romans. A més, al Circ de Tàrraco, com a capital de la Hispània 
citerior, s'hi celebraven actes i ritus vinculats al Concili. 


Els romans remuntaven a Ròmul les carreres que tenien lloc en el Camp de 
Mart, amb ocasió de les Consuàlies, unes festes anuals que es troben en els calen- 
daris més antics. En un principi es tractava, sembla, de carreres de cavalls i de 
mules, i més endavant hi haurà els bigae o tirs de dos cavalls. Ovidi, quan ens 
parla del rapte de les sabines, fa una descripció de les carreres de carros com si 
s'haguessin celebrat en aquella època. Malgrat l'anacronisme, George Dumézil 


e 188 e 


en el llibre Rituels indo-européus à Roma diu que no hi ha res que provi que la 
idea de les carreres de carros no germinés a la mateixa Roma, a partir de les 
èpoques llunyanes de què parla la tradició, i que segurament no va tenir cap 
influència estrangera. 


Un altra cosa és el circ, que sembla d'origen estranger. Explica Roland Auguet 
que en les parets d'una tomba etrusca, datada cap a la segona meitat del segle VI 
aC, estan representades totes les actituds i els moments característics de la carre- 
ra. Segurament la influència grega va estar present en el desenvolupament del 
circ a Roma, però el paper dels etruscos sembla que fou predominant. Recordem 
que els romans atribuien a Tarquí el Jove haver delimitat el circ i construit les 
tribunes. 


Hi ha qui entén que, juntament amb aquestes tècniques en què hom perseguia 
el perfeccionament, els romans van importar també algunes representacions reli- 
gioses relacionades amb les carreres de carros. Els jocs fúnebres dels etruscos 
segurament van tenir lloc al voltant d'una boca de l'infern, por on els esperits 
infernals es comunicaven amb els éssers vius: la seva existència s'ha volgut veu- 
re en alguns frescos. A Roma, en el santuari del déu Consus, el més important de 
tots els edificis religiosos del Circ Màxim, que tenia la particularitat de ser sub- 
terrani, s'ha trobat aquesta mateixa boca de l'infern heretada dels etruscos que, 
per als romans de l'època històrica, havia perdut el significat religiós i el caràcter 
particular. 


Consus és un déu romà molt antic i de caràcter obscur. L'altar que tenia en el 
Circ Màxim s'exhumava en cada festa del déu, quan se celebraven les Consuàlies 
i les carreres de cavalls. Aquestes festes comportaven ritus curiosos: els animals 
de tir, cavalls, ases i mules, no havien de treballar aquest dia i eren coronats de 
flors. És possible que, en el seu origen, Consus fos l'encarregat de protegir el gra 
enterrat. 


El déu Consus no devia ser una divinitat agrària, sinó més aviat infernal. Les 
carreres de cavalls, en els seus orígens, devien estar relacionades amb el culte a 
aquest déu, de la mateixa manera que els combats dels gladiadors estaven relaci- 
onats amb el culte a Saturn. Alguns han volgut relacionar el déu Consus amb 
Ceres, divinitat agrària i infernal. Les dues interpretacions de les carreres, com a 
ritu infernal i com a ritu agrari, segurament no són irreconciliables entre si, si 
admetem que Consus era, com Ceres, una divinitat de vocació ambigua. Però, 
com en els combats de gladiadors, es tracta d'unes creences màgiques que es 
posaven de manifest en el circ. 


El dia 20 d'agost destilaven els cavalls i les mules per davant l'ara de Consus. 

En fer-ho, la desfilada esdevingué ràpidament una competició de carreres amb 
carros. En les primeres carreres els amos guiaven els carros, i era tan honorable 
l'espectacle que les corones que s'obtenien en aquestes competicions es col-locaven 
el dia de la mort al costat del fèretre, com les corones aconseguides en el camp de 
batalla. Però, quan aquesta desfilada es va convertir en un simple espectacle, la 
direcció dels carros, com l'actuació en qualsevol altre joc públic, comportava un 
cert deshonor, i des de llavors els aurigues seran quasi sempre lliberts o esclaus. 


Aquesta festa estava plena de passió entre els romans i no per atenció als 
aurigues, sinó pels bàndols o faccions formats entorn de quatre colors: vermell 
(russata), blanc (albata), blau (veneta) i verd (prasina). Al principi, solament existi- 
en els blaus i els vermells, és a dir, solament hi havia dos partits. A l'entrada de 
l'Imperi seran els quatre assenyalats. Domicià en va introduir dos més: l'or i la 
púrpura, però van desaparèixer molt aviat. 


Quan els seguidors de les carreres de cavalls es divideixen en faccions, ja no 
es manifesta el sentiment religiós com abans. Tanmateix, la religió havia deixat al 
circ una empremta visible encara que únicament formal, molt més que en el cas 
dels amfiteatres. En primer lloc, les carreres se celebraven amb ocasió dels jocs 
oferts a les divinitats. Durant l'Imperi, els orígens sagrats d'allò que s'havia con- 
vertit en un esport d'èxit es posaven de manifest en els múltiples vestigis que la 
religió havia deixat en el marc dins el que tenia lloc la carrera. 


A Roma es va implantar, en unes condicions que no podríem precisar, un sim- 
bolisme del circ que reposava en un sistema concret de correspondències, estudi- 
at per Pierre Vuilleumier. Les noves creences havien relegat la vella religió a un 
pla secundari, si no l'havien suprimit per complet. Si alguna fe exaltava el cor 
dels espectadors, era la fe astrològica que els feia veure l'hipòdrom com la repre- 
sentació del món en miniatura: la sorra era la imatge de la Terra, l'obelisc que 
s'aixecava en el centre de l'spina representava el cel o, si es vol, l'apogeu de la 
carrera del Sol. Els més mínims detalls comptaven amb un significat concret: les 
portes de les carceres (per als cavalls i els carros), com els mesos de l'any, eren 
dotze, i les fites que a orient i a occident delimitaven el recorregut, eren tres, com 
els signes del zodíac, que comprenen tres decenes. El circ mateix era una projec- 
ció de l'univers, Naturalment, les faccions, els colors, tenien també un lloc dins 
aquesta arquitectura, ja que representaven les estacions: verd, la primavera, re- 
novació de la naturalesa, Venus: vermell, l'estiu, foc, Mart, blau, la tardor, cel i 
mar, Saturn i Neptú, i blanc, hivern, zèfir, Júpiter. 


L'assimilació de les faccions amb les estacions es troba en els mosaics, que, de 
vegades, adquireixen la forma d'un jeroglífic. El corser de cada cavallerissa apa- 

reix associat a una planta que és, per la seva banda, el símbol d'una estació: el 
blat, per a l'estiu, l'heura, per a la tardor: el mill, per a l'hivern, i la rosa, per a la 
primavera. Els artistes que confeccionaven aquests mosaics treballaven, a partir 
d'uns dibuixos que servien de model, uns temes susceptibles d'expressar deter- 
minades preocupacions filosòfiques, fins i tot esotèriques. Si aquestes represen- 
tacions simbòliques no haguessin traduit nocions corrents i reconegudes, la gent 
no se n'hauria envoltat tan tranquil-lament, ja que a ningú li agrada estar envol- 
tat d'imatges indexifrables. 


Les pràctiques destinades a assegurar la victòria es feien mitjançant bruixeria 
o màgia. S'arribava a la superstició: anaven a consultar l'astròleg que vivia, tot 
just, a les proximitats del circ, que llegia el resultat de la pròxima carrera i facili- 
tava al creient aquelles fórmules màgiques que atreien l'atenció d'un conductor. 


Els autors que ens han trasmès el simbolisme dels cirs són posteriors a l'any 
500. Segurament van fer servir com a font comuna un llibre quasi oblidat de 
Suetoni, Els mosaics, ja a primers del segle IV, ens aporten una interpretació sim- 
bòlica de les institucions del circ. 


En el circ, cada vegada que es corria, ho feien quatre quàdrigues, una de cada 
color. Cada carrera consistia en set voltes entorn de l'spina del circ. A la part opo- 
sada a les carceres estava la meta. Sobre l'spina en què estaven asseguts els jutges 
de la competició des de 174 aC, col-locaren set dofins amb set grans. El final de la 
carrera es produia quan en queia l'últim. L'spina divideix la pista en dues mei- 
tats, i deixa en cada extrem un espai perquè els carros puguin girar: enmig, està- 
tues de déus i deesses. 


Els jocs del circ comencen obligatòriament amb una processó solemne (pom- 
pa), que és una imitació del seguici dels triomfadors. El costum ve, en efecte, dels 
jocs que, el mes de setembre de cada any, acompanyen l'entrada dels exèrcits a 
Roma (ludi magui romani). Els generals vencedors es rendeixen processionalment 
al capitoli, i d'allí al circ, per celebrar els jocs. Aquesta processó és una part essen- 
cial de totes les festes públiques que es feien en el circ, i n'evidència l'origen 
religiós. 

Aquesta desfilada tenia certs elements copiats dels adorns de triomf, al costat 
de manifestacions dels costums més antics que presidien els sacrificis. La proces- 
só sortia del Capitoli, travessava el Fòrum i, després, per Vicus Tuscus i el Velabrum, 
arribava al Circ. Un cop dins, donava una volta completa enmig dels aplaudi- 
ments de la multitud. Així era a Tàrraco. 


Al principi, el magistrat que donava els jocs arribava en un carro magnífic. 

Aquell dia s'arruinava perquè les faccions li havien imposat un contracte molt 
alt, però tenia el consol de pensar que se li dispensarien grans honors. Anava 
vestit amb una toga de púrpura i una túnica amb palmes brodades, i portava a la 
mà un ceptre de marfil coronat per una àguila, un esclau col-locat darrere seu 
mantenia, sobre el seu cap, una corona d'or. Estava rodejat de joves romans que 
anaven a cavall o a peu segons si eren fills de cavallers o no. Més enrere anaven 
els cotxers amb els seus carros. Al final, una processó heteròclita d'estàtues i, 
finalment, seguien els sacerdots, que tancaven el seguici. Algunes de les estàtu- 
es, que representaven una òliba, un gall dindi o un raig, els atributs dels déus: 
eren portats sobre carros adornats amb or i plata, i conduits per uns nens que, 
segons el ritual, havien de tenir pare i mare. Altres, col-locades sobre baiards, 
eren les dels déus o semidéus, des dels més antics, com Ops o Latona, fins als 
més coneguts, que es barrejaven amb les estàtues dels emperadors o generals 
que havien estat divinitzats, Cèsar o August, per exemple, i fins i tot les dones 
particularment reverenciades. Els seus bustos figuraven sobre un carro de dos 
pisos. 


Entre aquests dos grups imponents i majestuosos es col-locava la tropa de 
músics i dansaires. La seva dansa era una paròdia efectuada, amb moviments 
burlescos, per una tropa de sàtirs i de silens, que, enmig de la fumarada d'en- 
cens, agitaven les gropes cobertes amb una pell de cabra. 


En general, els carros eren d'un luxe extraordinari, amb columnetes de mar- 
fil, or i brillants, i moltes vegades amb pedres precioses. És natural que el públic 
rebés tota aquesta desfilada emocionat i dret, i que cada un aclamés especialment 
el déu de la seva veneració: els pagesos, Ceres, els soldats, Mart, la joventut, 
Venus, els comerciants, Mercuri, i tots, Júpiter. 


En fi, teatre, circ i amfiteatre són una mostra de la política que se seguí durant 
l'Imperi. Ofrenes, sacrificis, pregàries i pompa oferts als déus donen un caràcter 
sagrat a les representacions: els grans sacerdots imperials, provincials o munici- 
pals consagraran els jocs a l'emperador divinitzat i es produirà una transforma- 
ció dins la imaginària en benefici del poder imperial, fet que culminarà quan les 
imatges dels emperadors acompanyin les representacions dels déus. 


3. Associacions i religió. L'eScholav del cCollegium 
Fabrumo 


Per una inscripció conservada a Tarragona, " tenim constància que un tal 
Quintus Murrius Thales va regalar un rellotge (horologium) al Collegium Fabrum 
de Tarragona. És el monument epigràfic més interessant en aquest context: una 
petita base trobada l'any 1860 a la casa núm. 3 del carrer de la Unió, en el mateix 
bloc d'edificis moderns que el del Forn del Cisne i a molt pocs metres d'aquest. 


L'any 1929, mentre es realitzaven unes obres de reforma en el Forn del Cisne, 
en el núm. 24 de la Rambla de Tarragona, es van descobrir les ruines de murs 
romans al costat de nombroses restes escultòriques i epigràfiques que avui es 
troben al MNAT. A excepció d'un basament d'estàtua que es va trobar in situ, la 
totalitat de les restes es van descobrir barrejades amb terra i runes. Entre les pe- 
ces escultòriques, en un total de disset, vuit són representacions de divinitats. 


Ni pel conjunt escultòric ni per les restes arquitectòniques es pot determinar 
el tipus d'edifici a què pertanyien ni a qui estava dedicat. Les dades més concre- 
tes les tenim a partir de les inscripcions trobades. Hi ha vuit plaques, de les quals 
únicament algunes han pogut ser identificades per G. Alfóldy, amb una enume- 
ració de col-laboradors militars del governador de la província o potser de perso- 
nes civils. La més clara és la inscripció de la donació del rellotge, de la qual hem 
parlat al principi. 


Els fragments de columnes descoberts al Forn del Cisne fan suposar a Eva 
Roppel que l'Schola del Collegium Fabrum de Tàrraco estava dotada d'un peristil, 
que estava porticat solament en tres parts, atès que s'ha localitzat una font ados- 
sada a una de les parets —era un tipus de construcció poc frequent durant el 
segle I dC, però molt utilitzada en el segle segúent. 


La datació de la majoria de les escultures es pot fer a mitjan del segle II dC. 
Alguns dels murs pertanyen a la primitiva edificació i poden ser datats, al costat 
de les inscripcions i seguint Roppel, a la segona meitat del segle I dC o a princi- 
pis de segle II. 


Les escultures trobades, que es conserven al MNAT, són les segúents: Una 
estàtua de Minerva de marbre blanc groguenc, deteriorada, amb una alçada de 
0,42 m. El cap, girat lleugerament cap a la dreta, estava fet per ser insertat en una 


19 Quuintus) Murrius/Thalesihorologium fsicl/colllegiol Fabriunt d'ona) dedit). RIT 435, TAF XXI 1, MNAT 
604, 

estàtua que no es conserva. Segons Eva Roppel, pot ser datada en època d'Adrià. 
Inscripcions en honor a Minerva es troben en moltes associacions. Els membres 
dels collegia fabrum li tenien molta devoció i molts col-legis la tenien com a patro- 
na i li dedicaven la seva sclrola, per exemple els fabri de Bàrcino. Hi havia nom- 
brosos monuments en els quals Minerva està representada en relació amb algun 
tipus d'artesà i aquestes imatges relacionades amb algun gremi no es diferencien 
iconogràficament de les imatges habituals d'aquesta divinitat, que són recone- 
gudes com a tals pel seu context, per exemple, se la veu en un taller de fusters o 
bé de teixidors. 


Es va trobar, també, el genius collegi. L'estàtua del geni és de marbre, amb una 
alçada de 0,29 m.: Li falta el cap i part de les extremitats inferiors i els braços. És 
obra d'un bon artesà, segurament de principis de l'època d'Adrià. Segons Roppel, 
es tracta probablement d'un geni relacionat amb els fets militars. Quan arriba el 
segle II dC, la concepció del geni pren un sentit més ampli respecte de les èpo- 
ques anteriors. Ja no està lligat únicament a persones concretes, sinó que també 
comprèn parcel:les més àmplies de la vida pública, com per exemple municipis, 
corporacions civils i unitats militars. És usual, també, que les representacions 
que procedeixen de les províncies romanes no copiin prototipus itàlics, sinó que 
crein originals que es regeixin per les necessitats i els desitjos del moment. Per 
això no ha d'estranyar que el geni del Forn del Cisne sigui diferent en la seva 
vestimenta del que és habitual en representacions semblants. El fet que aquest 
geni porti vestimenta de soldat pot explicar-se per l'organització jerarquitzada 
de tipus paramilitar dels collegia fabrum. 


Segons Roppel, una nimfa dormida al costat d'un Heracliscos, un grup de 
Bacus amb Silè i un Cupido dormint no tindrien cap relació amb el Collegium 
Fabrum, sinó que serien complements decoratius de l'associació. La nimfa dor- 
mida, de marbre blanc,£ és una peça per ornamentar una font. Es tracta d'una 
jove que dorm sobre una superfície rocosa. El grup segúent representa el cap 
d'un vell Silè barbut, molt deteriorat, sobre el qual es recolza Bacus: entre les 
dues figures es troba una pantera ajaguda, de la boca de la qual brollava aigua. 
És molt poc usual en les fonts romanes la figura del Silè acompanyant Bacus. 
Habitualment es tracta d'un jove faune, i, en rares ocasions, d'un Cupido o una 


20 MNAT 12259. 
21 MNAT 12262. 
22 MNAT 12275. 


23 MNAT 12266, 12173 i 12264. Hem parlat de moltes d'aquestes divinitats quan ens hem referit als 
jardins. 

figura de Pan. La combinació en una mateixa font d'aquest grup i la figura feme- 
nina que dorm pot ser una al-lusió a un tema frequentment representat des de 
l'hel-lenisme: el mite d'Ariadna que, abandonada per Teseu a l'illa de Naxos, és 
descoberta per Bacus, a qui acompanya a l'Olimp. 


També hi ha un Cupido, de marbre blanc, Y de 0,29 cm d'alçada, que només es 
conserva de cintura cap a dalt, amb la cara i el cabell molt fets malbé. El nen 
despullat està ajagut amb les ales esteses sobre una pell de lleó. Aquesta figura és 
una més de les nombroses representacions d'un nen adormit utilitzades en temps 
dels romans com adorn d'una font, però sobretot en un context funerari. 


Un fragment d'estàtua de Diana, 5 de marbre blanc fi. La representació es des- 
taca com a relleu del tronc d'un arbre que li serveix de fons, a més d'una escultu- 
ra d'Hèrcules de marbre blanc fi.8 A través de l'epigrafia se sap que la veneració 
a aquest déu estava molt estesa entre els membres de l'associació, i la seva està- 
tua era frequentment col-locada en els llocs de reunió, La representació de 
Tarragona és un nen, i això fa pensar que es tracta d'un element decoratiu que 
formava part d'una font, 


Una escultura de la Victòria, de 0,65 m d'alçada, que és també de marbre 
blanc. És una peça simplement decorativa, segurament del començament de l'èpo- 
ca antonina. De la deessa Victòria, que està personificada en la Nile grega, hi ha 
una inscripcióS que li dedica la Colònia. 


El mot fabri era utilitzat en el món romà per designar tots els artesans, Més 
endavant, aquest concepte s'utilitzarà sobretot per designar els obrers de la cons- 
trucció. Aquesta paraula anava acompanyada amb un terme que especificava el 
tipus d'activitat concreta a què es dedicaven, com faber tiquarius (fuster), 


Els membres dels collegia fabrum eren els encarregats dels serveis d'extinció 
d'incendis a les ciutats, la majoria de les vegades conjuntament amb els centonari 
(fabricants de tela basta que servia per apagar els focs) i els dendròfors i (que 
s'encarregaven del transport i venda de fusta). Aquesta activitat com a bombers, 
vital per als municipis, implicava un control estatal sobre els collegia, que estaven 
dotats d'una organització jerarquitzada, com les associacions iniciàtiques. Els 


24 MNAT 12267. 
25 MNAT 12268, 
26 MNAT 12258, 
27 MNAT 12272, 
28. (Viletorfiael/IAjugustaccolontia) Triuimi-hphalis Tarraco, RIT 58, TAF XIII 2, MNAT 5171. 

seus membres estaven jerarquitzats en decurions i centurions amb un praefectus 
fabrum al capdavant de l'associació. 


Igual que altres col-lectius del món romà —família, municipi, unitats militars, 
etc.— també les associacions professionals s'acollien sota la tutela d'una divini- 
tat patronal. Aquest podria ser el cas de Minerva, protectora de l'art i de la indús- 
tria. Ovidi en els Fasts diu que era patrona de mil d'obres. La seva gran festa, 
Quinquatrus, se celebrava el 19 de març, el dia dels artesans. Aquesta commemo- 
ració era molt important dins les associacions professionals. També honraven els 
genis del col-legi: la seva imatge era col-locada en un lloc preferent de l'scltola. El 
caràcter cooperatiu, de culte i funerari dels collegia, no impedia als seus associ- 
ats dedicar-se a altres activitats de tipus recreatiu, és per tant natural que els 
membres del collegium l'adornessin d'una forma agradable i que les figures mi- 
tològiques que hi posessin fessin referència a la cultura i la religió. 


Sabem avui que els romans tenien definit el concepte d'associació en sentit 
estricte, com un grup de més de tres persones que, agrupades lliurement, perse- 
guien un objectiu comú amb una organització pròpia. Dels nombrosos noms que 
tenien, cal destacar-ne quatre: collegium (col-legi, corporació) és el més ampli i 
més utilitzat perquè era aplicable a tot tipus d'associació: corpus (corporació) s'apli- 
cava preferentment a les associacions professionals i era un organisme reconegut 
per l'Estat i amb personalitat jurídica, sodalicium (associació, confraria) normal- 
mentes referia a associacions religioses i funeràries, i indicava el conjunt de sodales 
(confrares, col-legues) i sodalitas —era el menys frequent i aplicable a associaci- 
ons religioses oficials o semioficials, com les arvales (col-legi de dotze sacerdots 
que feien ofrenes anuals a la deessa Dea Dia per propiciar la collita— fetialis 
(col-legi de vint sacerdots que representaven el poble romà en les relacions diplo- 
màtiques): societas (associació de persones per un temps fix), i factio (associació 
política il-lícita). On el fenomen associatiu va adquirir més extensió va ser entre 
els professionals. 


L'emperador sempre va ser suspicaç a les confraries, perquè congregaven molta 
gent i els seus fins no eren clarament definibles. En principi, els col-legis eren 
associacions lliures i privades a les quals s'adherien, si ho volien, homes lliures i 
esclaus que practicaven el mateix ofici o volien rendir culte a la mateixa divini- 
tat. Pràcticament n'existia un o diversos en cada ciutat. Tant si eren religiosos 
com professionals s'organitzaven sobre el model de la ciutat, tenien un consell, 
uns magistrats anuals, un mecenatge, i es votaven decrets en honor del mecenes 
del col-legi. La seva redacció calca rigorosament els decrets de les ciutats. P. Veyne 
ens diu que aquestes associacions no tenen res a veure amb els sindicats mo- 

derns ni amb les societats obreres de socors mutus. Si es tractava d'un col-legi 
religiós, el déu que s'honrava seria un pretext per als banquets, i Si era professio- 
nal, les gents d'un mateix ofici organitzaven les festes. Cada membre pagava un 
dret d'entrada, al costat dels recursos del mecenatge, aquestes rendes de confra- 
ria servien per celebrar banquets i assegurar-se uns funerals decents, als quals 
seguia, també, un banquet. El paral-lelisme amb les confraries obreres i devotes 
de l'edat mitjana semblen evidents. Veyne cita Sant Ciprià quan diu: El banquet 
i la sepultura, tals són els dos objectes de les confraries. 


Segons Santero, les associacions religioses entre els romans es poden compa- 
rar a les nostres confraries amb l'objecte de rendir culte a una divinitat. Estaven 
formades per cultores (fidels) i tenien els seus estatuts, diners, jerarquia, etc. Es 
van estendre entre els cultores de divinitats estrangeres, com Mitra. Algunes, pel 
seu caràcter misteriós i ocultista, recorden les lògies maçòniques. Els primitius 
cristians aprofitaren l'existència d'aquest tipus d'associacions per formar comu- 
nitats i practicar els seus ritus en un ambient més o menys ocult, amb unes carac- 
terístiques molt similars a les associacions romanes. 


Existien, també, associacions funeràries formades per fenuiores (gent amb pocs 
recursos econòmics), que d'aquesta manera s'asseguraven una sepultura, uns 
ritus i els funerals. L'associació tenia una arca formada per la cotització mensual 
de cada associat, que en cobria les despeses un cop mort. Els seus estatuts en 
preveien totes les formes. Aquestes societats i les de les primeres comunitats cris- 
tianes tindran molts punts en comú: la celebració de banquets fúnebres en les 
paganes correspondrà a les celebracions eucarístiques en les cristianes. 


Les associacions polítiques van ser menys importants, es van formar a finals 
de la República i es van prohibir durant l'Imperi. També van ser escasses les 
associacions de joves i de militars. 


Totes les associacions, durant l'Alt Imperi, van funcionar amb més o menys 
llibertat després d'haver aconseguit l'autorització estatal per al seu funciona- 
ment. Però durant el Baix Imperi tota la població treballadora va ser forçosament 
enrolada en corporacions controlades per l'Estat, i treballava al seu servei. Els 
treballadors van ser adscrits als seus oficis, que s'heretaven de pares a fills. 


La tradició romana fa remuntar el naixement de les associacions professionals 
a la època del rei Numa que, segons Plutarc, va dividir el poble en nou categories 
per oficis, que va repartir en corporacions. Això ens indica la seva antiguitat, ja 
que avui dia es creu que van ser una herència etrusca. La seva època àlgida coin- 
cideix amb el període de major esplendor econòmic, des de finals del segle I fins 
al III dC. Però durant els segles IV i V continua havent-hi documentació que 

parla de corpora. Aquestes associacions les formaven treballadors de tot tipus: 
artesans, transportistes i també mercaders. 


L'Schola del Collegium Fabrum, encara que no fos una associació pròpiament 
religiosa, té un caire religiós, està sota una protecció divina, i les divinitats hi són 
representades. La seva organització és important dins una mentalitat i una èpo- 
ca, a més de constituir una de les restes importants dins el món romà. 

IV.I- Octavi August, flanquejat per Mecenes i Asini Pol-lió, rep de mans de Virgili el poema de l'Eneida, una de les fites més 
importants de l'art d'Occident de tots els temps, que canta els origens de Roma i l'edat d'or: a la part inferior, diferents 


comentadors de l'obra de Virgili. (Frontispici d'Omunia opera, 1STU) 

IV.3- Monedes de Tàrraco que assenyalen el caràcter diví que s'atribuia a August: 1 i 4) el cap radiant: 3 i 5) el prodigi de 
la palmera que creix en un altar dedicat a ell: 7 i $) imitant la iconografia de Júpiter: 6 i 9) el seu temple. (LE Albifiana i A. 
Botarull, Tarragona Monumental, 1849.) 

IV4- Còpia d'un baix relleu romà en què es representa un sacerdot preparat per cremar diversos vegetals i oferir-los als 
déus. (G. du Choul, Discours de la religio des anciens romans, 1996.) 

IV.5- Còpia d'un marbre romà que representa la processó que condueix diterents antmals a l'altar del sacrifici i l'holocaust 
(G. du Choul, Discours de la religion des auciens ramats, 1556.) 

IV.6 - Fotografia antiga que mostra les ruines del Forum de la colònia, amb diferents fragments de columnes, altars 1 
pedestals. (Arxiu fotogràfic MNAT.) 

IV7 - Reconstrucció ideal del Forum de la colònia. (J. Serra Vilaró, Excavaciones en Tarragona, 1932,4 

IV8- Gravat que reprodueix com podria ser la lluita de gladiadors que acompanyaven la incineració d'un cadaver. LS 


Hech, The Icanograpitic Encuclopacdia of Science, Literiture, and Art, 1831) 

IV9- Representació idealitzada de la lluita de gladiadors davant l'emperador i els nobles romans. (J.G. Hech, Tic Iconograpiic 
Encyclopacdia of Science, Literature, and Art, 18513 

IV.IU Planta del Teatre de Tàrraco amb la superposició de mòduls geometries, que segueix estrictament les explicacions 
de Vitrubi sobre la construcció del teatre perfecte. (J. Puig i Cadataleh, L'argutectura romana a Catalunya, 1934.) 

IV.I- Vista de les grades de l'Amtiteatre de Tarraco: (Fotografia de Gràfiques Arrels.) 

IV.12- Còpia d'una pintura pompeiana que representa un teatre en el seu context. (A Manodori, Anfiteatr 


Rama, 1982, 

IV.13- Escena d'una carrera de quàdrigues amb alguns elements que configuren l'espina, bàsicament: la representació de 


la deessa Victòria, que donava la corona al guanyador, i l'obelisc solar, que era l'eix entorn del qual girava tota la carrera. (A 


Manodori, Anfitzatri, circhi e stadi di Roma, 1982) 


III 


IV.14- Reproducció d'un fragment d'una maqueta idealitzada del Circ de Tarraco, ( Museu d'Història de Tarragona, 
1993.) 

IV.16- Visió artística del P'arnàs amb Apolo i les muses: a la part superior hi ha des petits amors que porten les corones de 
llorer per donar a l'home victoriós, que obtindra així la glòria i la immortalitat. (M. A. Raimondi, a partir d'una pintura de 
Ratael, segle XVI: catàleg A. von Bartseh, v: XIV / 1, p. 200.) 


V 
CULTES MISTÈRICS 


Hem parlat fins ara del culte més antic, el privat, i del culte oficial de Roma. 
No seria complet el panorama religiós de Tàrraco si no dediquéssim un apartat 
als cultes de salvació o mistèrics, aquells que ens parlen de la mort i resurreció 
tan en voga en el món romà. 


La promesa de salvació constitueix la novetat i la principal característica de 
les religions hel-lenístiques. Es tracta principalment de la salvació individual. 
Les divinitats que se suposava que havien conegut la mort i la resurrecció esta- 
ven més a prop dels homes que els déus de la ciutat. El seu culte significava una 
iniciació més o menys complicada: catequesi, ritus, ensenyances esotèriques que 
donaven accés al novici a un conventiculum. El fet de pertànyer a una societat 
mistèrica no impedia iniciar-se en altres confraries secretes. Com tots els corrents 
espirituals contemporanis, l'esperança de la salvació es va desenvolupar sota el 
signe sincrètic. El sincretisme, que sembla una exigència de tota creença religio- 
sa, havia acomplert un paper important en la formació de les religions hittita, 
grega, romana, hebrea, en el budisme mahayanista i en el taoisme. Però el sincre- 
tisme de les èpoques hel-lenístiques i romanes es caracteritza per la seva enver- 
gadura i la seva sorprenent creativitat. El cristianisme primitiu es desenvolupa, 
també, en un medi sincrètic. 


Segons Eliade, tots els misteris són d'origen oriental: frigi (Cibele i Atis), egip- 
ci (Isis i Osiris), fenici (Adonis), iranià (Mitra). Però en època hel-lenística, i més 
encara durant l'Imperi, aquests cultes no tenien un caràcter ètnic, les seves es- 
tructures i la seva soteriologia proclamaven un objectiu universalista. Coneixem 
l'essencial dels seus cultes públics: quant als ritus, la iniciació pròpiament dita, 
hem d'acontentar-nos amb algunes indicacions sumàries i enigmàtiques, ja que 
eren secrets. 


A Tarragona existeixen poques proves sobre la presència dels cultes orientals, 


Vegeu figura 
V2- p. 236 


Vegeu figura 

però tenim constància del culte a Atis, Isis, Mitra i a Dea Caelestis, com també ens 
haurem de referir en primer terme a Bacus, déu ambivalent en múltiples sentits, 
fins ara estudiat com a part integrant del Panteó romà, és a dir, com a deitat 
oficial, però que contempla un culte paral-lel, més popular, i del clar sentit mistè- 
ric. 


1. Rituals de Bacus 


Hem fet menció de les representacions que es conserven a Tarragona sobre el 
culte a Bacus i el seu seguici. Ens hi hem referit quan hem parlat de la vida priva- 
da, concretament de l'ornamentació dels jardins, i també quan ens hem referit a 
l'Schola del Collegium Fabrum. Ara ens proposem parlar de Bacus com una divini- 
tat mistèrica: El triomí de Bacus, quan retorna de l'Orient, tema popular durant 
l'Imperi romà. 


A Tarragona es conserva un mosaic conegut com el Triomf de Dionís penjat a 
la paret del MNAT. El seu estat deteriorat en dificulta la interpretació. Represen- 
ta un Bacus coronat sobre un carro de triomf tirat per dues tigresses. Sobre les 
feres vola una figura alada, que sustenta en la seva mà esquerra un lluc vertical 
format per una sola línea de tessel-les, la qual s'ha interpretat com una Victòria. 
García Bellido vol veure en aquest Bacus la representació del propietari de la 
vil-la on estava el paviment. La tesi que sosté aquest autor es basa que Bacus està 
sol, sense seguici, i en un angle existia la inscripció eLeonti vitav, al-lusió clara a la 
salut del propietari. Nosaltres pensem que, per més que fos el retrat del propie- 
tari, fa al-lusió al triomf de Bacus, ja que els atributs que representa (tirs, corona 
de flors, etc.) són molt clars. 


Bacus va ser el déu més popular durant l'època hel-lenística i romana. El seu 
culte sembla remuntar-se als temps més antics orgiàstics i mistèrics, en què els 
iniciats s'entregaven en un entusiasme sorollós i delirant. En introduir-se en la 
religió de les ciutats hel-lenístiques, s'havia temperat i moderat, i es va purificar 
i espiritualitzar. 


Les arts plàstiques, i en especial la decoració de sarcòfags, s'inspiraven en 
alguns episodis mitològics famosos, com per exemple la redempció d'Ariadna o 
el naixement miraculós de Bacus. Júpiter, com hem explicat ja, el va treure de la 
seva cuixa viu i perfectament format: era el petit Bacus, el déu nascut dues vega- 
des. La mitologia, els llocs de culte i els monuments recorden sempre la doble 


Il MNAT 2922. 

naturalesa de Bacus, nascut de Júpiter i d'una mortal, perseguit, victoriós i res- 
suscitat. Havia aconseguit portar la seva mare a l'Olimp, però el més important 
era que havia aconseguit treure Ariadna dels inferns per desposar-la després. En 
època hel-lenística, Ariadna era el símbol de l'ànima humana. La unió amb Bacus 
era un esposori místic: l'ànima humana s'uneix al déu. 


En Les Bacants d'Eurípides, Bacus proclama la forma mistèrica del seu culte i 
explica la necessitat del secret iniciàtic, prohibeix comunicar-lo als qui no són 
bacants i insta que sigui molt ben guardat. Se'n coneixen solament alguns him- 
nes òrfics tardans. Els documents arqueològics de l'època hel-lenística i romana 
són molt nombrosos, però la interpretació del seu símbol no aconsegueix aclarir 
en què consistia la iniciació pròpiament dita. 


No es pot dubtar de l'estructura tancada, ritual, i en consequència iniciàtica, 
dels Hiyasoi o bacants. S'ha pogut demostrar que les grutes bàquiques eren llocs 
de culte. Els testimonis més antics, segle VI aC, presenten Bacus repenjat en una 
gruta o una bacant ballant davant una gran màscara del déu situada dins la ma- 
teixa gruta, eren danses celebrades a la nit per poder guardar-ne el secret. 


Per tant, sobre els ritus de la iniciació només s'han pogut formular hipòtesis. 
Eliade recull l'opinió d'alguns estudiosos del tema que creuen que l'acte central de 
la iniciació consistia a mostrar un fal-lus ocult en una cistella. A jutjar pels monu- 
ments, l'ostentació del fal-lus formava part d'aquells ritus que pretenen accedir a 
la presència del déu. L'acte central de la iniciació era la presència divina feta sensible 
per la música i la dansa. Pel que sembla, l'ostentació del fal-lus constituia un acte 
religiós, ja que es tractava de l'òrgan generador de Bacus, que, com a déu i mortal, 
havia vençut la mort. Era el símbol de la regeneració del món, la semenga i el logos. 


Cumot ens explica que, en els banquets rituals bàquics, quan els iniciats coro- 
nats de flors s'abandonaven a una joiosa embriaguesa, eren considerats com una 
forma de possessió divina. Anticipaven la benaurança de l'ultratomba, promesa 
als iniciats en el culte de Bacus. 


Existeixen textos, en què es reflecteix l'escatologia òrfica, que insisteixen en el 
paper de Bacus com a rei dels temps nous. Quan encara era nen, Júpiter el va fer 
regnar sobre tots els déus de l'univers. L'epifania del nen diví anuncia la nova 
joventut de l'univers, la palingenèsia còsmica. El jove Bacus, com a signe de re- 
naixement i de renovació, se situa en la línea del simbolisme religiós del fal-lus. 


Les esperances vinculades al triomf d'aquesta divinitat, referides per tant a 
una regeneració periòdica del món, impliquen la creença en el retorn imminent 
de l'edat d'or. Això explica la popularitat que tingué el títol del Nou Dionís al 
començament de la nostra era. 

Un fet digne d'esment és la preeminència de les dones en el culte i els misteris 
de Bacus des de la més remota antiguitat. Abans de celebrar els seus ritus, les 
bacants i mènades es preparen mitjançant dejuni i continència durant alguns 
dies. El seu deliri no el provoca solament l'embriaguesa, sinó també les danses, 
els cants i els crits després del dejuni preliminar. 


L'heura era la planta de Bacus, les tliyades es coronaven el cap amb les seves 
branques, en mastegaven les fulles i es deia que per allí els entraven dins els 
esperits violents que els ocasionaven l'entusiasme. La punta del seu llarg bastó, 
el bàcul (bastó de Bacus), també estava adornada amb heura. De vegades tenien 
serps a les mans. El seu furor s'associà a poders divins. Eurípides, en Les Bacants, 
conta com un dels pastors de Penteu, rei de Tebes, li explica la forma com les 
bacants havien atacat els ramats reials i com eren insensibles al ferro amb què els 
pastors els volien pegar. Van ser les qui van dispersar els pastors espantats. 


Les festes anuals de Bacus estaven relacionades amb els moviments de la ve- 
getació. Però aquesta relació no és fàcil d'establir per les grans festes que sola- 
ment tenen lloc cada dos anys. No es pot pensar que aquesta periodicitat corres- 
pongués a la duració de l'expedició de Dionís a l'Índia. 


Aquesta classe de ritus no tenen com a objecte regular el curs de la naturalesa, 
sinó incorporar en certs individus l'esperit que hi obra, a través del qual els ho- 
mes s'han de transformar en òrgans. L'home serà posseit per l'esperit, i la seva 
invasió es traduirà per la crisi de bogeria en què es veu una manifestació del déu, 
que es produirà quan la confraria es reunirà per realitzar els ritus. 


2. Déus foranis: Atis, Isis, Mitra i dDea Caelestiso 


Atis 
El culte de Cíbele i els misteris d'Atis il-lustren millor que les restants formes 
religioses contemporànies la diversitat estructural de les creacions sincrètiques. 


Són moltíssims els autors clàssics que ens en parlen, i coneixem diverses versi- 
ons de les llegendes mitològiques d'aquestes dues deitats. 


En el món romà trobem representacions d'Atis en tota mena de manifesta- 
cions artístiques, però principalment en l'escultura. La seva iconografia és 
molt variada, ja que aquesta divinitat es presenta en diferents actituds, de 
vegades sola i d'altres acompanyada de Cíbele. La diversitat és deguda al 
desig de representar-la en els moments més rellevants del seu mite, o d'ex- 
pressar mitjançant la seva imatge ideologies de contingut simbolicoreligiós. 

Com a deitat protectora dels difunts i de la seva resurrecció, se la representa 
sense Cíbele. En aquest context es presenta generalment amb un aspecte molt 
determinat, habitual en l'art funerari romà: és el cas de la torre dels Escipions. Els 
relleus d'Atis en la torre es daten al final de l'època agustiana o de l'imperi de 
Tiberi. 


A la torre dels Escipions es troben dues figures d'Atis completament simètri- 
ques, que estan col-locades en sengles pedestals a la façana orientada a la Via 
Augusta. La seva alçada és d'1,85 m i vesteixen la típica indumentària oriental: al 
cap porten el barret o tiara frígia. Segons la investigació més recent, no hi ha 
dubte que es tracta de representacions del déu Atis. 


En el MNAT es conserven figures exemptes d'aquesta divinitat: dos torsos pro- 
cedents de la ciutat: i un bust trobat a la Necròpolis Paleocristiana. Les dues figu- 
res trobades a la Necròpolis segurament pertanyen a algun monument funerari. 


Atis és un déu frigi, company de Cíbele, mare dels déus. Una versió de la 
seva història és la segient: en la frontera de Frígia hi havia un espadat desert 
anomenat Agdo, on s'adorava Cibele (Rybele en llengua grega) en forma de pe- 
dra. Júpiter, enamorat de la deessa, va intentar, sense aconseguir-ho, ajuntar-se 
amb ella. Contrariat, va dipositar el semen en una roca. D'aquesta manera, va 
engendrar Agdistis, un ésser hermafrodita, que Bacus va embriagar i castrar, i de 
la seva sang va brotar un magraner. Nana, filla del déu Sangari, va posar una 
magrana al seu si i va quedar embarassada: el seu fill seria Atis. Sangari va obli- 
gar la seva filla a abandonar el nen, que va ser recollit per uns transeints i criat 
amb mel i llet de boc, cosa que li va valdre el nom d'Atis, que en frigi significa 
dboc-. Agdistis i Cíbele el volien, però Mides, rei de Frígia, el va voler per a la seva 
filla. Atis i els seus seguidors van ser enfollits per Agdistis, fins a l'extrem que 
Atis es va castrar sota un pi i allí va morir. Cíbele va enterrar-ne els membres, i de 
la sang que va sortir de les seves ferides, van brotar violetes a tota la terra al 
voltant del pi. La filla de Mides, desesperada, es va suicidar, i de la seva sang 
damunt de la terra també van néixer violetes. Cibele la va enterrar també, i sobre 
la seva tomba va créixer un ametller. Júpiter, commogut pels precs d'Agdistis, li 


2. MNAT 45635. Procedent de la plaça de la Font. 
MNAT 7600. Procedent del carrer Méndez Núnez, en una excavació del solar del Col-legi de 
Jesús Maria. 


3. Es troba una estàtua de Cibele al Museu d'Arqueologia Salvador Vilaseca de Reus (procedent de 
la villa dels Antigons). Es tracta d'una figura femenina flanquejada per dos lleons. És va 
trobar, al costat d'altres fragments d'escultures, entre elles un Bacus, en un nimphiaeum d'una 
villa romana insertada en la partida rural dels Antigons de Reus. 

va concedir que el cos d'Atis fos incorrupte, el seu cabell continués creixent i el dit 
menuell continués movent-se. Llavors, Agdistis va portar el cadàver a Pesiunte, on 
li va donar sepultura i va fundar una confraria sacerdotal i una festa en honor seu. 


La importància de Cíbelet es deu principalment al culte orgiàstic que es des- 
envolupa al seu entorn i que va durar fins a una època molt tardana sota l'Imperi 
romà. Recordem que l'any 205, durant la Segona Guerra Púnica, la Gran Mare 
Cíbele arribà a Roma. Va ser la primera divinitat oriental introduida pels Llibres 
Sibil-lins. Amb ella va venir el seu company Atis i els devots d'aquest. Ens diu 
Titus Livi que, després de la desfeta de Cartago, es va construir sobre el Palatí, 
un temple en honor a la Mare, el 10 d'abril de l'any 191 aC. Des de llavors, els jocs 
Megalenses se celebraven anualment del 4 al 10 d'abril en honor a Cibele. Aquests 
jocs públics estaven ordenats segons la tradició romana, però el culte propi de 
Cíbele, llevat de la processó anual de l'Alam per al bany sagrat, va restar tancat 
dins el temple del Palatí, a mans d'un grup sacerdotal estranger, asiàtic, com la 
deessa. Fins al regnat de Claudi es va prohibir als ciutadans romans entrar al 
temple i participar en les seves orgies. 


El canvi que es va produir llavors va ser a causa que els sacerdots de Cíbele 
havien acabat per ser reclutats entre els lliberts de la casa imperial, ja que el seu 
origen era frigi. Des de Claudi, tot el culte va tenir un caràcter públic, llevat dels 
ritus especials de la iniciació, que fan d'aquest culte una religió de misteri. Aquesta 
mitologia arcaica i els rituals cruents constitueixen la base d'una religió de salvació 
molt popular durant els primers segles de l'era cristiana en tot l'Imperi romà. Cíbele 
tenia sacerdotesses, però sobretot sacerdots i sacerdots eunues, que s'havien muti- 
lat voluntàriament durant les festes commemoratives de la mort d'Atis. Les festes 
se celebraven durant l'equinocci de primavera, del 15 al 27 de març, i constaven de 
dues parts principals: l'una que commemorava la passió i la mort i l'altra que fes- 
tejava la resurrecció. Un cop reconegut el culte d'Atis, es va expandir ràpidament 
per tot l'Imperi i va ser difós probablement per les legions. 


El primer dia de la festa, que era el 15 de març, estava indicat en el calendari 
romà sota la denominació canna intrat (l'entrada de la canya). Aquest dia tota la 
confraria portava unes canyes recent tallades de la ribera del riu Alam, afluent 
del Tíber, al temple del Palatí, a Roma, en aquest riu se celebraven els mateixos 
ritus que a Frígia tenien lloc al riu Galos, afluent del Sangari. La cerimònia s'acom- 
panyava d'un sacrifici que feia l'archigallus, el gran sacerdot de Cíbele, assistit 
per la confraria, en què la víctima era un toro de sis anys. Aquesta celebració 
estava lligada al mite d'Atis, exposat en el moment del seu naixement entre els 
joncs del Galos i recollit per Cíbele. 


4. Es conserva al MNAT (núm. inv. 453050) un cap de Cíbele, o d'una deessa que representa el sentit 
de mare-terra. 

Set dies després tenia lloc l'arbor intrat, l'entrada de l'arbre. Els dendròfors 
portaven des del bosc un pi recent tallat amb el tronc envolt en bandes (proba- 
blement de púrpura), com un cadàver, i, a la seva meitat adossada, una efígie 
d'Atis. L'arbre representava el déu mort, i se li lligaven corones de violetes a les 
branques, ja que són un primer despertar del món vegetal. Es diu que aquest pi 
era conservat després de les festes, durant un any, i cremat més tard per donar 
lloc al nou any. 


El 24 de març era el dies sanguinis, dia de la sang, el gran dia de la iniciació 
sacerdotal. Els galli (sacerdots) i els neòfits s'entregaven a una dansa salvatge al 
so de les flautes, címbals i tamborins, es flagel-laven fins a sagnar i es feien talls 
als braços amb ganivets. Quan el frenesí arribava al paroxisme, alguns neòfits 
s'amputaven els òrgans genitals i els presentaven com a oblació a la deessa. L'au- 
tomutilació dels galli i d'alguns fidels durant el seu trànsit extàtic era un mitjà 
per assegurar la seva castedat absoluta, és a dir, la seva entrega total a la divini- 
tat. L'esperit de la mare apoderant-se dels seus elegits, els inspirava una bogeria 
que rivalitzava pel seu horror, amb la que Bacus comunicava als seus fidels. 


La preparació d'aquest dia es realitzava mitjançant una novena d'observan- 
ces especials: abstinència sexual i dejuni, però en unes condicions particulars. 
Dejuni glotó, deia Sant Jeroni, ja que es menjava faisà per no tacar el pa/ estava 
prohibit el pa i permesa la carn. El primer banquet iniciàtic es redueix a l'experi- 
ència del valor sacramental del pa i del vi. La prohibició s'estenia a quasi tots els 
productes de la vegetació: tots els grans i els productes que s'hi preparaven, i 
molts fruits, a excepció del vi i les figues. Es fa abstinència dels productes vege- 
tals perquè el déu de la vegetació està místicament en estat de mort des que 
s'han tallat els joncs i el pi sagrat. Així es va identificar Atis amb l'espiga tallada. 
No estaven prohibides totes les carns i es prohibia el peix, probablement com a 
símbol de la vida, també, els coloms i el porc. 


Després del ritual sanguinari de la mutilació, el pi-Atis era baixat a la cripta 
del temple i quedava allí fins a l'any segúent, és a dir, quedava en estat de mort 
tres dies i tres nits, ja que Atis ressuscitava el 25 de març (Hilaria), el dia de l'ale- 
gria. La nit del 24 i 25 de març era d'espera pietosa: calma relativa i lamentacions 
amb crits al déu. Al matí s'anunciava la seva resurrecció, i del dolor es passava a 
la joia. 

El dia 26 no hi havia celebracions, era el reguietio (dia del repòs). El dia se- 
gúent tenia lloc la gran processó de la Mare a la riera del riu Alam lavatio (per al 
bany sagrat de l'estàtua de plata que representava Cibele asseguda sobre els seus 
dos lleons, amb el tamborí). Els romans més nobles es preuaven d'anar descalços 

davant el carro. Després se la retornava al temple sota una pluja de flors. Segons 
Sant Agustí, a Cartago la processó del bany era acompanyada amb cants molt 
obscens. 


El dia 28 de març començaven les cerimònies de les iniciacions comunes, Se- 
gons alguns autors, el neòfit era consagrat amb la sang d'un toro o d'un carner 
(tauroboli o crioboli). Sembla que aquest sacrifici substituia l'automutilació del 
mystes, ja que oferia els òrgans sexuals de la víctima, i després era admès a la 
pantos cubiculum (cambra nupcial) o sota el baldaquí, com a espòs místic de Cíbele, 
a semblança dels allí, que entraven en el lloc sagrat per oferir als déus les restes 
de la seva mutilació. 


Loisy ens diu que el culte de Cíbele ja era un culte de misteri molt abans que la 
Gran Mare de l'Ida fos duta a Roma, afegeix que tauroboli i crioboli són essenci- 
alment ritus d'iniciació, que van romandre molt de temps secrets, i que sempre 
haurien estat així, si el culte romà a Cíbele hagués restat sotmès a la reglamenta- 
ció severa que li havia imposat la República. La llibertat acordada per Claudi va 
tenir com a conseguència ubicar el culte frigi sota una espècie de protecció impe- 
rial a què correspon, en la litúrgia de la Mare, el tauroboli per a l'emperador. 
Aquest tauroboli oficial, públic, no era altra cosa que la imitació dels ritus antiga- 
ment practicats en secret dins el temple, i per això se'n parla, atès que els tauro- 
bolis privats haurien continuat pertanyent a ritus secrets de la iniciació i no hau- 
rien pogut ser objecte d'inscripcions commemoratives, per tant, a poc a poc, els 
ritus d'iniciació de la Mare van perdre el seu caràcter secret, i van començar a 
semblar més aviat pràctiques de devoció en el culte de Cíbele i d'Atis. Podem dir 
sense por a equivocar-nos que el tauroboli i el crioboli són cultes antics en el 
misteri de Cíbele i Atis. 


Tauroboli i crioboli, que se celebraven de la mateixa manera i tenien el mateix 
significat, eren ritus de regeneració, de renaixement per a l'eternitat, com hom 
pot comprovar en les inscripcions. Però els taurobolis en benefici per a l'empera- 
dor no eren concebuts per a la seva salvació eterna, sinó per a la salut, la conser- 
vació i la prosperitat imperial. 


Originàriament, el ritual sagnant no tenia com a objecte fer immortals els qui 
hi participaven, sinó que els capacitava per cooperar en les obres de la Mare i 
d'Atis, és a dir, en les obres de la naturalesa, igual com la iniciació bàquica capa- 
citava per cooperar amb Bacus i les bacants. En sentit estricte, no era ni un sacri- 
fici purificador, ni un sacrifici en homenatge als déus, sinó un ritu màgic i d'efi- 
càcia positiva. Les cerimònies magicoreligioses que buscaven regular la vida de 
la naturalesa estaven en mans dels iniciats. No se sap com neix la idea d'im- 

mortalitat benaurada al costat dels déus en aquest culte. La participació de les 
dones hi està testimoniada en l'antiguitat pel mite, però sembla que el paper de 
les dones sacerdotesses va ser secundari. En temps de l'Imperi, les dones parti- 
cipaven dels beneficis del tauroboli i renaixien al costat de l'home, per a tota 
l'eternitat. 


El culte d'Atis i Cíbele feien possible redescobrir els valors religiosos de la 
sexualitat, del dolor físic i de la sang. El trànsit alliberava el devot de la tirania 
exercida per les normes i les conviccions. La interpretació al-legòrica, practicada 
minuciosament pels teòlegs i filòsofs dels primers segles de la nostra era cristia- 
na, identificava Atis amb els principis mateixos de la creació i del procés dialèctic 
vida-mort-resurrecció. De manera paradoxal, Atis acaba per ser assimilat al Sol, 
i per convertir-se en el centre de la teologia solar, tan popular a finals del paga- 
nisme. És probable que davant l'èxit del cristianisme, els teòlegs dels misteris 
subratllessin amb insistència la idea de la immortalitat, consequència de la re- 
dempció que feia possible Atis. En qualsevol cas, els emperadors romans, 
especialment els últims antonians, promogueren enèrgicament el culte frigi amb 
l'esperança de deturar els progressos del cristianisme. 


Isis 


Del culte a Isis —germana i esposa d'Osiris, i mare del déu sol, Horus, en el 
panteó egipci—, en tenim constància a Tàrraco, a través de la inscripció que una 
mare, Clodia Orbina, dedica en honor i memòria de la seva filla Júlia Sabina. El 
lloc on es va trobar fa suposar que el seu santuari, l'Iseum, estava situat a la mun- 
tanya de l'Oliva, al nord de la ciutat. 


Un bronze d'lsis, desconegut per nosaltres, està descrit per Josep M. Gisper i 
Oliver com una de les moltes antiguitats col-leccionades per Joan Fernàndez. En 
el llibre d'aquest autor hi ha una fotografia, i també és recull la seva imatge en el 
catàleg d'Hernàndez Sanahuja: dLa deessa pren seient coronada amb el disc so- 
lar, entre dos corns o banyes de vaca, expressió del dolcíssim nom de la mare. 
Nuets tots dos, i amb cert encarament hieràtic, ella s'agafa el pit, tenint a la falda 
el petit Horus, simplíssim gest que l'art egipcià aima escollir de la vida quotidia- 
na. 2 


Egipte, encara que està tocant la Mediterrània, no és un país mediterrani. És 
un món aliè a la uniformitat de Turquia, Espanya, Palestina, Grècia i Algèria. En 


5. Esidi Augjustael, / Sacrumíin honortemy/et memortamifuliac Sabmae/Clodiia) Orbinal mater. RIT 35, 
TAF XXXIX 4, CIL 4080, MNAT 781. - 

cap lloc el contrast entre la vida i la mort no és més palès que a Egipte: és gairebé 
literalment possible estar-se amb un peu al desert i l'altre al sembrat. Des d'una 
època molt remota, els egipcis havien valorat el gran misteri de la vida, i van 
construir els monuments funeraris més grans del món. Pèrsia, Grècia i Roma van 
fascinar-se per Egipte. Herodot, el gran historiador grec, en el segle V aC li va 
dedicar un llibre i Alexandre Magne hi va fundar Alexandria, de la qual els 
ptolemeus van fer un dels centres culturals més actius del món grec. Després de 
la derrota d'Antoni i Cleopatra, Egipte va passar a ser patrimoni dels cèsars, els 
quals van embellir Roma amb obeliscs egipcis, com més tard farien Londres, 
París i Nova Yorh 


En llengua egípcia, Isis significa ela terrav. Diuen d'Isis, filla del rei Inaco, que 
va ser reina d'Egipte. Al retorn de Grècia va ensenyar les lletres als egipcis i els 
va ensinistrar en el conreu de les terres, per això li donen el nom de la terra. 


Isis, en el panteó egipci, és l'esposa i germana d'Osiris i la mare del déu-sol 
Horus. Set, el déu de les ombres, va matar i desmembrar Osiris. Isis havia buscat 
durant tota la nit el seu cos dividit, sabia que el fèretre havia estat tirat al mar, a la 
costa de Biblos, i que havia quedat dipositat sobre un arbre que, en créixer, l'ha- 
via aixecat de la terra. Melcandro, rei de Biblos, havia tallat l'arbre per utilitzar-lo 
com a columna per sostenir el terrat del palau. D'aquesta manera, el fèretre, sen- 
se saber-ho ningú, es trobava dissimulat a l'alçada del terrat, en el palau de Biblos. 


Ísis es va presentar a la ciutat i, per introduir-se al palau reial, va començar 
a relacionar-se amb les criades. Es va disfressar de pidolaire i va donar a les 
serventes un perfum que impregnava els cabells d'un olor tan suau (el diví 
olor de l'ambrosia), que va fer que la reina s'interessés per conèixer la dona que 
sabia donar al cabell un encant tan poderós. La reina va col-locar ÍSis al seu 
servei com a dida del seu fill. Isis, durant la nit, posava el nen al foc, amb la 
finalitat d'eliminar la part mortal del seu cos i convertir-lo en immortal. A més, 
l'alimentava posant-li el dit a la boca. Durant la nit, mentre la criatura estava al 
foc, ella, en forma d'oreneta, volava al voltant de la columna que sostenia el 
fèretre d'Osiris exhalant sospirs. Durant una d'aquestes estranyes escenes es 
va presentar Nemanús i va cridar angoixat en veure el seu fill enmig de les 
flames. Isis es va donar a conèixer, però va advertir al pare que el seu fill no 
seria mai immortal. Va revelar el motiu de la seva presència a Biblos i immedi- 
atament li va ser retornat el cos d'Osiris. En obrir el taút, es va posar a cridar 
tan violentament que el fill petit de Nemanús va morir. ÍSis va marxar de segui- 
da amb el fèretre, prenent també el fill gran de Nemanús, que va morir poc 
temps després per haver vist, indiscretament, la deessa lamentar-se sobre el 
cos del seu marit. 

El culte a Isis, mare dels déus i vencedora de les forces nocturnes, va esdeve- 
nir mistèric. Es va prestar a ser identificada amb diverses divinitats de la religió 
hel-lènica i era representada sovint en forma de vaca, sostenint el símbol de la 
Lluna. Mentre Osiris va ser identificat amb Bacus, Ísis ho va ser amb Ceres, per- 
què havia buscat la seva filla raptada per Hades, el déu dels inferns i del món de 
les ombres, i sobretot perquè Ceres era alhora mare i posseia misteris. Ísis, en el 
món romà, no va obtenir mai l'estatus oficial de Cibele, però va arribar a ser una 
deitat extremadament popular entre el poble romà. Sens dubte, el seu origen 
misteriós i august va ser responsable, en part, de la seva moda. 


El culte egipci es va fer tan popular, que els romans es van oposar decidida- 
ment en diverses ocasions al Senat, quan aquest va intentar derrocar els seus 
temples. Com els altres misteris de l'època hel-lenística i imperial, els misteris 
d'Isis i Osiris incloien festes públiques, un culte quotidià i ritus secrets que cons- 
tituien la iniciació pròpiament dita. Es coneixen, a grans trets, els dos primers 
sistemes cerimonials. Quant a la iniciació, el testimoni d'Apuleu, en el llibre XI 
de les Metamorfosis, és considerat com el millor document de tota la literatura 
antiga sobre els misteris, 


Les dues grans festes públiques reactualitzaven certs episodis dels mites 
d'Osiris i Isis. La primera, el Nacigium (nau d'Ísis), assenyalava el començament 
de la primavera. La segona, la Inventio d'Osiris, se celebrava del 29 d'octubre a l'1 
de novembre, o sigui, al principi de la tardor, Als tres dies de dejuni, de lamenta- 
cions i pantomimes que representaven la recerca d'Osiris assassinat i desmem- 
brat, també en els ritus funeraris practicats per Isis, seguien el goig i l'alegria dels 
devots, en anunciar-se que el cos del déu acabava de ser trobat, recompost i 
reanimat. Els oficis diaris se celebraven a la matinada i a la tarda. Molt aviat 
s'obrien les portes del santuari i els espectadors podien contemplar les estàtues 
dels déus i assistir al culte oficiat pels sacerdots. 


Segons Apuleu, el dia prèviament assenyalat per la deessa, el pontífex asper- 
gia amb l'aigua el novici i li comunicava en secret unes paraules. Després, en 
presència de tots els assistents, li recomanava que durant deu dies s'abstingués 
de menjar carn i de beure vi. La vigília de la iniciació, la multitud dels devots li 
oferia diversos obsequis, després, revestit d'una túnica de lli, era conduit pel 
sacerdot a la capella més retirada del santuari. Apuleu fa parlar Luci, el protago- 
nista de la iniciació: 4si ell pogués ho diria i ho escoltaria, però no li era possible-. 
Luci diu que ha estat a prop de la mort i al costat de Prosèrpina, i ha retornat 
conduit a través dels quatre elements còsmics. Durant la nit ha vist brillar el sol, 
ha contemplat cara a cara els déus internals i els déus celestials i els ha adorat de 
molt a prop. 


Vegeu figura 
V12 - p, 246 


Vegeu figura 

El dia segúent, l'iniciat, en aquest cas Luci, revestit de dotze peces, que simbo- 
litzen les dotze estacions zodiacals, compareixia sobre una estrada, en el centre 
del mateix temple, amb una corona de palma al cap: evestit igual que el sol, a 
semblança d'una estàtua, es presenta a una multitud davant de l'estàtua d'Isis-. 
Segons Apuleu és el renaixement en el si dels misteris. La iniciació es completava 
el tercer dia amb un banquet ritual. 


Continua explicant Apuleu (per boca de Luci) que, passat un any, a petició de 
la deessa, el neòfit era introduit en els emisteris nocturs del déu suprem., ceri- 
mònia relacionada amb la Inventio d'Osiris. Finalment, una altra visió de la dees- 
sa li imposava una tercera iniciació, però Apuleu no en diu res. 


En el llibre XI d'Apuleu hi ha un intent d'harmonitzar les formes religioses 
grecoromanes amb els misteris religiosos orientals. Partint de Venus, ens intro- 
dueix en el món de les litúrgiques iniciàtiques, de sacerdocis i de dedicacions 
personals a determinades divinitats totalment alienes a les concepcions religio- 
ses de Roma i Grècia, segurament per proposar una religió de salvació. 


Luci intenta descriure la deessa que se li apareix en somnis, amb una cabellera 
abundant i ondulada que li cau damunt l'espatlla. Sobre el front, una corona de 
diverses flors i, al centre, un cercle com una lluna resplendent. Cobria el seu cos 
una túnica multicolor de lli suau —de lluminosa blancor—. El que més cridava 
l'atenció era el seu mantell vermell i brillant com la mica. Els símbols que l'ador- 
naven eren un sistre en bronze a la mà dreta i un vaixell d'or a l'esquerra, com 
una làmpada amb una nansa a la part superior, de la qual sortia un àspid amb el 
cap aixecat i el coll inflat. Als peus portava unes sandàlies teixides amb fulles de 
palmera. 


La deessa va dir a Luci que era la mare de la naturalesa, senyora dels elements 
primers, origen de les generacions, reina dels déus, la més alta de les dignitats, 
l'encarnació única entre déus i deesses que tenen el poder sobre la lluminosa 
volta del cel, sobre les onades salabroses del mar i sobre el silenci dels inferns: 
l'única divinitat venerada en tot l'orbe sota diferents formes, ritus i noms. 


Descriu la processó precedida per disfresses votives, enginyosament disposa- 
des: ela processó avançà entre càntics fins que va arribar a la vora del mar. Es van 
disposar les imatges segons l'ordre ritual, i el gran sacerdot les va purificar amb 
una tea encesa, un ou i sofre. Va posar-los sota la invocació de la deessa, i li va 
consagrar una nau decorada amb meravelloses lletres brodades amb or i escenes 
egipcies (... be. 


Isis, tal com apareix en temps d'Apuleu, és un principi femení universal: reg- 
na sobre el mar, sobre els fruits de la terra i sobre els morts, deessa de la màgia, 

presideix les transformacions de les coses i dels éssers, els elements, etc. Entorn 
seu es va formar un sincretisme religiós en el segle Il aC, almenys pel que fa 
referència a les divinitats femenines. 


Mitra 


Sobre el culte a Mitra, divinitat de la llum, esperit de la veritat i de la justícia, 
es coneix a Tarragona un fragment d'inscripció" en què, segons Alvar, un càrrec 
municipal fa una ofrena a l'Invicta Mitra, a finals del segle II dC o a principis del 
segle III. Sembla també que on hi ha les ruines romanes que es troben a la Casa 
del Mar hi havia un mitreu/ 


Segons Plutarc, Pompeu, l'any 67 aC, quan estava fent una batuda contra els 
pirates, va descobrir que solien oferir estranys sacrificis al cim d'un volcà, a Lícia 
(al sud-est d'Àsia Menor). Aquests pirates també celebraven ritus secrets, entre 
els quals hi havia els de Mitra. Vençuts i capturats, van difondre aquest culte per 
Occident. Aquesta és la primera referència explícita als misteris de Mitra. El culte 
a aquesta divinitat, que va passar dels perses als frigis i d'aquests als romans, va 
sofrir com és natural diferents transformacions. El culte mitraic amb què van 
entrar en contacte els romans s'havia desenvolupat a Anatòlia durant el segle 
anterior, però és difícil precisar de quina manera. 


La mitologia i la teologia dels misteris de Mitra són coneguts, especialment, a 
través dels monuments figuratius. Els textos literaris són escassos i es refereixen 
principalment al culte i a la jerarquia dels graus iniciàtics. Un dels mites narra 
que el déu havia nascut en una cova, com l'espurna primitiva o el sol el primer 
matí que il'lumina l'obscuritat de la nit. Mitra és nascut d'una pedra, com l'es- 
purna, i els pastors en són testimonis. Apareix amb la forma d'un jove efebus nu, 
amb un barret frigi. En algunes representacions se'l veu sortint de la roca amb 
una torxa a la mà i una espasa. 


L'episodi mitològic essencial inclou el rapte del toro per Mitra i el seu sacrifici 
per ordre del Sol, segons es veu en certes representacions. La immolació ritual 
del toro, que figura en quasi tots els monuments, relleus i pintures de caràcter 
mitraic, esdevindrà un símbol. El mandat del Sol serà executat a l'interior de la 


6 linvileto Mitralel. RIT 44, CIL 4086, 


7. La notícia me l'ha facilitat el Dr. Rodolf Cortés. Es tracta d'una estructura quadrangular, subter- 
rània i amb escales per accedir-hi des d'un nivell superior, conservada parcialment. 
En el centre del pou que pertany a la pròpia estructura, i alineat respecte de l'eix escales-pou en el 
mur transversal, hi ha un nínxol. 
Parets estucades i decorades amb pintures al fresc amb motius animals —perdiu— i vegetals. 


e 229 e 


Vegeu figura 
V13 - p 247 


Vegeu figura 
VI4 - p. 248 


cova. Dins la mitologia indopersa, la immolació d'un toro està lligada a la rege- 
neració del món. Cumont assenyala que del cos de la víctima moribunda neixen 
totes les herbes i plantes saludables. De la seva medul-la espinal va germinar el 
blat amb què es fa el pa i de la seva sang, el vi, el licor sagrat dels misteris. La 
regeneració universal s'operarà sota les ulls del Sol, que des del cel mira l'esce- 
na, acompanyat per altres déus envoltats amb els signes del zodíac. Abans de 
gaudir de l'apoteosi (conversió en déu), retornant al cel, Mitra celebra la seva 
victòria amb un gran festí. Els iniciats a la secta van fer-ne, d'aquest misteriós 
dinar, l'acte central de la seva litúrgia. La decoració dels mitreus mostra sovint 
aquest últim menjar. 


Les relacions entre Mitra i el Sol plantegen un problema que, segons Eliade, 
encara no s'ha resolt el Sol és inferior a Mitra, però li ordena sacrificar el toro. En 
alguns llocs se'l veu agenollat davant Mitra, anomenat en moltes inscripcions Sol 
ioictus, i en d'altres es donen la mà. El banquet té lloc a la caverna còsmica, on 
els dos déus són servits per assistents que porten màscares d'animals. Aquest 
festí constitueix el model dels menjars rituals en què els iniciats, amb màscares 
que significaven els seus graus, servien el pater, Se suposa que poc després tenia 
lloc l'ascensió del Sol al cel, escena trobada en molts relleus. També Mitra puja al 
cel, i algunes imatges el presenten corrent darrere del carro solar. 


El primer públic del mitraisme és molt heterogeni: comprenia els fugitius que 
arribaven de tot l'Orient, restes de l'exèrcit derrotat, Van ser molts els expirates 
que es dispersaren per Itàlia, sobretot a les províncies meridionals, i és possible 
que els iniciats formessin, com abans les isíaques, una comunitat sospitosa. Exis- 
teixen pocs testimonis del culte a Mitra a la Tarraconense però, malgrat tot, i 
segons Alvar, es troben citats quasi tots els estaments socials, des d'un esclau fins 
al magistrat municipal de Tàrraco. 


Els primers testimonis arqueològics en el món romà daten de l'època dels 
Flavis (I dC). La difusió del mitraisme s'accentua després del 150. Fins al segle III 
serà important dins l'Imperi, i la seva culminació es produeix a l'època de Dioclecià 
(284-313) després d'un període de decliu transitori. La multiplicació ràpida dels 
mitreus mostren l'itinerari de les conquestes romanes. 


Els sàtrapes, nobles perses, reverenciaven Mitra com a guardià de les seves 
armes: aquest és el motiu pel qual, fins i tot en el món llatí, aquesta divinitat va 
perdurar com a patró dels soldats i de l'exèrcit. Els misteris militars de Mitra es 
van difondre entre les legions i sembla que no van trobar oposició per part dels 
seus oficials. Les associacions mítriques es fusionaran amb les sodalicia (associa- 
cions corporatives), que s'ocupaven de l'oci en els camps amb activitats de tota 


mena i que van retrobar en Mitra un déu familiar. Per tots els llocs van difondre 
aquest culte meravellós d'un déu invencible i salvador. 


Finalment, el mitraisme surt dels camps. Als oficials els interessa parlar-ne i el 
volen conèixer. La secta es difon, primer, per les viles més pròximes, i, finalment, 
per tot l'Imperi. Era una secta en què cabien tots els membres de la societat, fins 
i tot els esclaus (no les dones). Els testimonis d'altars i inscripcions ho reflectei- 
xen. A partir del segle II, l'aristocràcia es deixa seduir pel mitraisme. Els exem- 
ples de la seva adhesió són escassos, encara que hi ha alguns casos de grans 
personatges que eren seguidors de Mitra. 


En canvi el mitraisme s'estén a l'entorn immediat dels emperadors, tot i que 
ni la numismàtica ni l'epigrafia oficial en proven l'adhesió personal. Se suposa 
que Neró va ser el primer seguidor de la secta. Segons Plini, el persa Tiridates 
l'hauria iniciat al banquet de Mitra, Trajà es deixa representar cobert amb un 
barret frigi, Sèptim Sever va fer construir un mitreu sobre l'Aventí, Còmmode, si 
hom creu la Història d'August, va ser iniciat a Mitra, Caracalla si no va ser afiliat, 
almenys va ser-ne favorable i durant el seu regnat hi havia mitreus en el centre 
de Roma, i Dioclecià va inagurar-ne un de gran prop de Viena, on va consagrar 
un altar al edéu sant i invencible Mitra, protector de l'imperiv. 


La religió mitraica es va imposar a tot l'Imperi romà per la seva potència i 
originalitat. El culte secret de Mitra havia aconseguit unir el sincretisme grecoromà 
amb l'herència iraniana. Els misteris d'aquesta divinitat havien assimilat i inte- 
grat els corrents espirituals específics de l'època imperial: l'astrologia, les espe- 
culacions escatològiques i la religió solar. Era una herència iraniana que tenia, 
però, el llatí com a llengua litúrgica, i a més els patres dels misteris eren itàlics i de 
les províncies romanes. 


Religió per excel-lència dels soldats, el seu culte impressionava els profans 
per la seva disciplina, la moral i les virtuts dels seus membres, que recordava la 
vella tradició romana. La seva difusió va seguir els moviments de les legions. 


Jaime Alvar apunta que a la costa catalana el mitraisme va arribar a través del 
comerç i segurament en relació amb Mèrida, on està documentat un important 
focus mitraic a partir de l'any 155. 


El mitraisme, malgrat la seva foscor, ensenya una teologia que es perllongarà 
amb una escatologia i amb una soterologia. A diferència de les religions egípcies, 
la secta de Mitra ofereix als seus fidels un déu únic i savi. En el món romà se'l 
troba en els mitreus, acompanyat d'altres déus com a membres de la seva cort: 
Mercuri, que evoca la seva activitat de déu conductor de les ànimes: Apol-lo, déu 

solar, i Bacus, associat a aquesta divinitat com a regeneradora de la naturalesa. 


Mitra és l'únic déu que no pateix el destí tràgic de les altres divinitats mistèri- 
ques: no mor ni ressuscita, solament, per obediència, realitza la regeneració còs- 
mica. A poc a poc, es va difondre dins la secta que l'animal havia estat immolat 
per a la salvació de cadascú. La sang del toro era, com l'aigua dels misteris, una 
garantia de salvació. El dinar de Mitra i els diferents sagraments de la secta van 
ser els auxiliars totpoderosos de la salvació terrestre i post morten. Els aspirants, 
abans de la iniciació, es comprometien sacramentum (sota jurament) a guardar 
els secrets dels misteris. Mircea Eliade defineix la iniciació com una mena de 
naixença mística. Segons Freyburger, el mitraisme evoca sobretot una vasta ma- 
çoneria al marge de les religions antigues, i ofereix un avanç, discret però eficaç, 
cap al saber. 


Un text de Sant Jeroni i nombroses inscripcions ens han transmès la nomen- 
clatura dels set graus de la iniciació: corb (corax), nuvi (nymphus), soldat (miles), 
lleó (leo), persa (perses), corredor del sol (heliodromus) i, el setè, pare (pater), és el 
pare de les cerimònies i qui presideix el dinar de Mitra. 


Es concedeix l'admissió als primers graus, inclusiu als nens, a partir dels set 
anys, és de suposar que rebien una certa educació religiosa i aprenien càntics i 
himnes. La comunitat dels iniciats es dividia en dos grups: els qui servien i els 
qui participaven, a partir del grau de lleó. 


A través d'autors clàssics i de la bibliografia que existeix sobre els cultes mis- 
tèrics, incloent-hi les condemnes dels autors cristians, podem resumir els ritus 
que es practicaven. El sacramentum mítric, és un baptisme que introduia el neòfit 
a la nova vida. És probable que aquest ritu es reservés al neòfit que es preparava 
per al grau de miles. Se li oferia una corona, però el niystes la rebutjava, dient que 
Mitra era la seva única corona, després se li marcava el front amb una torxa ence- 
sa. En la iniciació per al grau de leo, es vessava mel a les mans del candidat i se li 
untava la llengua, i se li embenaven els ulls, mentre el rodejaven una colla frenè- 
tica que imitaven el corb i el lleó. 


Cada grau estava protegit per un planeta: corax per Mercuri, tymphus per Ve- 
nus, miles per Mart, lco per Júpiter, perses per la Lluna, heliodromus pel Sol i pater 
per Saturn. Orígens ens parla d'una escala de set graons de metalls diferents: 
plom, estany, bronze, ferro, cert aliatge, plata i or, que associa a les diferents divi- 
nitats —per exemple el plom, a Saturn l'estany, a Venus: el ferro, a Mart, etc. 


La victòria de Constantí, el 312, posa punt i final al mitraisme, que va recupe- 
rar el seu prestigi durant el breu regnat de Julià l'Apòstata, el qual es declarava 


mitraista. Deprés de la seva mort (363), va seguir un període de tolerància, però 
l'edicte de Gracià (382) va posar fi al suport oficial de què havia disfrutat el mi- 
traisme, que va ser prohibit i perseguit i va desaparèixer com a realitat històrica. 


Dea Caelestis 


El culte a Dea Caelestis està ben documentat gràcies a una inscripció fúnebre 
d'un sacerdos Caelestis incomparabilis religionis eius (sacerdot del culte Celestial, 
sense equivalència en la seva religió). 


Dea Caelestis era una invocació a Juno-Tanit. Sota el nom de divinitats roma- 
nes moltes vegades existeix un antic culte a una divinitat fenicia-púnica. Per exem- 
ple, al sud de la península Ibèrica, Venus està identificada amb Astarte: Saturn es 
va assimilar a Baal-hammon, i la deessa Juno, a la Tanit cartaginesa. 


Mangas ens comenta que, a la península Ibèrica, la majoria de documents que 
es refereixen a Juno procedeixen d'Àfrica i del sud d'Hispània, i són molt poc 
frequients en les altres províncies occidentals. La deessa Juno tenia a Roma (com 
hem vist en parlar-ne) diverses advocacions: una de les quals com a deessa pro- 
tectora del cicle femení, cicle lunar, i deessa assimilada a la Lluna. 


Tanit és una deessa púnica, el nom de la qual sembla d'origen líbic. Divinitat 
lunar assimilada, en la època romana, a la verge Caelestis, era, alhora una deessa 
mare o de la fecunditat. Tenia com atributs: la magrana, el colom i l'espiga. Ella i 
Baal-hammon, amb el qual compartia el signe de Tanit, eren les divinitats més 
importants de Cartago. 


Baal, és el nom de la divinitat masculina suprema entre els pobles semites 
occidentals: fenicis, cananeus i, fins i tot, hebreus. Significa csenyor- i presidia la 
terra conreada i la pluja, més tard esdevingué déu del Sol i del cel. La seva pare- 
lla femenina fou Baalat, identificada després amb altres deesses, i el seu animal 
representatiu, el toro. Fou representat com un home jove amb el casc decorat 
amb banyes, una maça en una mà i llançant llamps amb l'altra. A Cartago fou 
adorat com Baal-hammon (senyor dels estels). Baal rebia diferents denominaci- 
ons segons el lloc on l'adoraven: Eshun a Sidó, Adonis a Biblos, Elum a Berit, 
MeRart a Tiro i Baal-hammon, com hem dit, a Cartago. Identificat per les fonts 
clàssiques amb Júpiter (recordem la representació que es coneix a Tarragona de 
Júpiter- Ammó)i, posteriorment, i de forma definitiva, amb Saturn (Cronos). Els 
grecs el van assimilar a Apol-lo. 


8. Dlisi Mjanibusy/Gavidio Primula/sacerdoti Caelostistincomparabilitreligionis cius(Gavidius Vitalis/pa- 
tri blenel mberentil. RIT 438, TAF LXXVI 1. 

Els cartaginesos conservaren sempre les tradicions del seu país d'origen, Fenicia, i 
més concretament de la ciutat de Tir, d'on procedien. La llengua i l'escriptura foren sem- 
pre la fenícia, i també la religió, amb variants de detall com la deessa Tanit, desconeguda 
a Fenícia i que sembla una variant de la deessa fenícia Astarte, associada a la Lluna i al 
planeta Venus, que esdevingué la seva representació abstracta. Deessa de la fecunditat i 
de l'amor, prengué matisos diversos segons les ciutats on fou adorada, sense perdre mai 
el sentit originari, possiblement d'arrel neolítica, relacionat amb la idea del principi fe- 
mení de protectora alhora de la fecunditat de la terra i dels humans. 


El culte a Dea Caelestis s'estengué a les colònies occidentals, però no a Cartago ni a la 
zona cartaginesa, on fou substituida per Tanit. 


V.l- Còpia d'un baix relleu antic que recrea el seguici de Bacus: a la part superior, el carro de Bacus i Ariadna, guiats per un 


amor i acompanyats per sàtirs i bacants dansant, a la part inferior, Silè, ebri, sobre un ase Í la figura itifàllica de Príap, que 
representa la fi de la processó. (G. Battista Franco, segle XVI: catàleg A. von Bartsch, ve XVI/L, p, 134.) 

V2- Mosaic representatiu de Bacus en el carro triomfal, (MNAT 2922 

V.3- Estàtua làllica que simb litza Priap. (MNAT 518 

V4- Ilustració del mite del doble naixement de Bacus segons la descripció d'una pintura de l'antiguitat feta per Filostrat 
el Vell: Sèmele, la mare de Bacus, és fulminada perquè volgué veure Júpiter amb tot el seu esplendor, peró el nen s'escapa de 
la catàstrote i coneixerà un nova vida. (B. de Vigenère, Les images ou tableaux de platte peinture de deux Philostrates, 1637.) 

V3- Imatge que reconstrueix una escena del culte bàquic on les bacants primer dansen al bosc, després desmembren 
ritualment una víctima i, finalment, es dirigeixen al temple del déu del vi, segons la descripció d'una pintura de la antiguitat 
feta per Filostrat el Vell. (B. de Vigenère, Les images ou tableaux de platte peinture de deux Philostrates, 1637.) 


V6- Fotografia d'una estàtua de Cibele amb els dos lleons que l'acompanyen des de l'Orient. (Museu d'Arqueologia 
Salvador Vilaseca, Reus./ 

V8- Còpia d'un relleu romà que representa Cíbele i Atis, els protagonistes de la tradició mistèrica que descriu el cicle de 


vida-mort-resurrecció. (G. du Choul, Discuurs de la religion des anciens romutrs, 1336.) 

V9- Representació alHegòrica d'Isis, seguint fidelment la descripció que va fer Apuleu. A l'esquerra estan escrits tots els 
noms de deesses que es corresponen amb Isis, a la dreta, l'explicació de tots els simbols que en configuren la imatge. (A. 
Rircher, Oedipus ceguptiacus I, 1652.) 


V.I0- Figura de bronze, suposadament apareguda a la pedrera del Port de Tarragona, que representa Isis alletant Horus, el 
seu fill immortal. (Arxiu fotogràfic Retat Societat Arqueològica Tarraconense.) 

V.11- Làmina que reprodueix alguns dels fragments del suposat sarcòfag egipci, destaca al centre la figura d'Osiris, mort 
per Tifó. (B. Hernàndez Sanahuja, Resumen histórivo-critica de la condad de Tarragona, 1855.) 

V.I2- Còpia d'una pintura d'Herculaneum que representa un moment del culte a lis: el sacerdot, que anuncia l'epifania 
de la deessa, surt del temple entre les aclamacions dels iniciats i les preparacions per als sacrificis, (C. Darembre- E. Saglio, 
Dictionmaire des antiquités greeques et romaines, 1877.) 

V.13- Còpia d'un baix relleu antic que representa Mitra matant el toro còsmic, rodejat de les escenes de la seva llegenda 
sagrada. (C. Darembre- E Saglio, Dictianmatre des antiquités grecques et romaines, 1877.) 

V.15- Els ritus per esdevenir immortals eren transmesos secretament dels mestres als neòfits. Fragment del sarcòfag del 
Pedagog. (MNAT M-P 60.) 

V16- La mitologia i la religió tenien com a fi per als antics convertir els homes en déus. Imatge allegòrica de l'edat d'or. (G 
Battista Franco, a partir d'un dibuix de G. Romano, segle XVI catàleg A. von Bartsch, v. XVI/I, p. 143.) 

SIGLES 


MNAT — Museu Nacional Arqueològic de Tarragona 

RSAT Reial Societat Arqueològica de Tarragona 

BRSAT — Butlletí de la Reial Societat Arqueològica de Tarragona 

BA Butlletí de la Reial Societat Arqueològica de Tarragona 
IETRBIV Institut d'Estudis Tarraconenses Ramon Berenguer IV 


RIT Die Ròmischen Inschriten von Tarraco de G. Alfòldy. Madrider 
Forschungen, Bred 10. Madrid, 1975 


TAF Tafelfen (les làmines al text anteriorment citat) 

CIL Corpus Inscriptionum Latinorum. Editor A. Húbner. Vol. II, 1869 
BRAH Boletín de la Real Academia de la Historia. Madrid 

BSEAA — Boletín del Seminario de Estudios de Arte y Arqueologia. Valladolid 
AICE Anuari de l'Institut d'Estudis Catalans 

